
INTRODUCERE 


Sectorul gramaticii în care ultimele decenii au marcat înnoiri 
radicale, spectaculoase, este sintaxa. Fenomenul priveşte însă: 
teoria sintaxei, sintaxa teoretică, şi nu aplicarea ei în metodolo-: 
gia predării limbilor. Constatarea aceasta, valabilă nu numai pen- 
tru învățămîntul din ţara noastră, reflectă continuarea unei stări 
de lucruri cu un caracter aproape tradițional: ruptura dintre 
lingvistică și didactică. 

Fireşte, multă lume se întreabă de ce nu depășim mai repede ` 
situația amintită și de ce, de exemplu, manualele de limba română 
continuă să fie elaborate ca şi cum n-ar exista lingvistica structu- 
rală, transformaţională, matematică. Cauzele sînt “mai multe şi 
greu de înlăturat: . 

— Dintre profesorii de limba română, un procent regretabil 
de mare nu au cunoștințe de lingvistică modernă sau se mulțumesc 
cu cîteva noţiuni vagi, extrase din articolele de popularizare şi nu 
de la sursă. (În legătură cu faptul acesta, nu ne putem reţine sur- 
prinderea că editurile noastre n-au publicat traducerea lucrărilor 
clasice ale lingvisticii noil: nu-i avem încă tipăriţi în românește 
pe Ferdinand de Saussure, Leonard Bloomfield, Louis Hjelmslev, 
Z.S. Harris, Roman Jakobson, Noam Chomsky.) 

— Circulă încă părerea — susținută și de unii profesori de 
limba română — că lingvistica modernă nu face decît să reformu- 
leze, mai complicat şi într-o terminologie rebarbativă, ceea ce gra- 
‘matica şcolară spune simplu şi pe înţelesul tuturor. În comparaţie 


1 O excepţie: André Martinet, Elemente de lingvistică generală, Ed. ştiin- 
ţilică, Bucureşti, 1970. 

cu alți oameni de știință, lingviştii au, din acest punct de vedere, 
o situație mult mai proastă : li se contestă dreptul la o terminologie 
de strictă specialitate, pentru că nu se înțelege că ea corespunde 
„unei reţele de noţiuni necunoscute marelui public de in telectuali 
: şi adesea greu de explicat concis, simplu și „pe înţelesul tuturor, 


— Circulă de asemenea părerea că lingvistica nouă este o operă 
de speculație pură, foarte departe de -problemele practice ale lim- 
bajului : „Simple teorii, a căror utilitate n-a fost încă demonstrată!“ 
Deşi nu subseriem la această. opinie, trebuie să recunoaștem că 
specialiștii: români: în lingvistica modernă n-âu: arătat, cel puţin 
pînă acum, decît un interes sporadic și foarte vag pentru modul 
în care se predau limba română și limbile străine în învățămîntul 
de cultură generală. Nici în învățămîntul filologice superior nu s-a 
generalizat predarea limbii române după cursuri într-adevăr mo- 
derne. A | | y 
— Există şi profesori dispuşi sau chiar dornici să ţină seama 
de cuceririle recente ale științei limbii. Dar imediat ce pălrund 
"în universul acestei științe, rămîn stingheriţi și dezorienlaţi: de 
varietatea teoretică şi metodologică, de polemicile: — uneori 
violente — dintre susținătorii diverselor poziţiil. Care teorie, care 
metodă e preferabilă ? Nu e oare mai cuminte să mai zăbovim un 
timp cu preluarea și aplicarea noultăţilor, pînă cînd lingviștii se vor 
pune de acord între ei? pd i- À Al 
Nu e locul să enumerăm aici noțiunile și procedeele de analiză 
gramaticală ale lingvisticii moderne care, ar putea înlocui cu suc- 
„ces tiparele “acceptate de autorii manualelor de gramatică în uz 
la noi. Nu vom examina nici laturile vulnerabile ale Gramaticii 
Academiei — lucrare tradiționalistă de valoare incontestabilă —, 


1 Pentru o informare sumară a. cititorului, trimitem la Al. “Graur, 
S. Stati, Lucia Wald, Tratat. de lingvistică generală, Ed. Academiei, Bucu- 
reşti, 1971, pp. 59—165 și la primul capitol din S. Marcus, Ed. Nicolau, 
S. Stati, Introducere . în lingvistica matematică, Ed. . ştiinţifică, Bucureşti, 
1966. dpi, } l i 

“pe care mulți profesori din înv ățămîntul mediu o consideră un mo- 
del încă nedepășit. Ne mulțumim deocamdată să formulăm cîteva 
idei- generale, legate de studiul tradiţicnal al sintaxei: 


(a) Unităţile: gramaticale sînt definite după mai: multe criterii 
simultan, ceea ce duce la confuzii, la clasificări vicioase și la de: 
finiţii în care faptele de limbă supuse analizei se încadrează uneori 
foarte. aproximativ și adesea deloc. Tocmai: de aceea elevii învaţă 
greu teoria gramaticii şi o consideră o materie neinteresantă ; * 


(b) Deşi, în virtutea tradiţiei, gramatica e un studiu al formē 
lor limbii, în sintaxă ideea de formă (mod de organizare, structură} 
' se conturează foarte vag; d 


(c) Studiul sintaxei nu e corelat cu acela al lexicului, cu toate 
„că unitatea de bază a sintaxei, cuvintul, e în același timp unitatea 
de bază a lexicologiei ; între sensul sau sensurile cuvîntului și dife-- 
ritele modalităţi de utilizare a sa în rețeaua structurală a propozi 
ției există o legătură care trebuie pusă în lumină ; 


(d) Noţiunile privind conținutul sintactic sînt puţine și nesis- 
tematizate; se neglijează varietatea acestui conţinut, existența mai 


multor nivele de semantică sintactică, ca și faptul că, întocmai 
ca în domeniul vocabularului, în sintaxa oricărei limbi avem a 
face cu construcții sinonime și omonime ; | 

(e) În analiza faptelor sintactice se neglijează o dimensiune 
importantă : aceea a stilului. Aplicarea permanentă, universală a 
dihotomiei „corect-incorect“ face să se piardă din vedere stratifi- 
carea stilistică a limbii române : ceea ce e „corect“ într-un stil nu 
sună bine în altul ; sintaxa limbii vorbite nu e totdeauna conformă 
cu sintaxa limbii scrise; anumite particularităţi sintactice găsite 
la poeţi de mare prestigiu nu pot îi totuşi transplantate în limbajul 
uzual etc. Dar şi în interiorul aceluiaşi stil, dihotomia „corect: 
incorect“ se dovedește insuficientă, căci există construcții cu grade 
diferite de corectitudine, (Noţiunea de „grad de gramaticalitate“ apar- 

ține uneia din școlile lingvistice cele mai noil, numită teoria gra- 
maticilor generativ-transformaționale.) 

Cine este de acord cu afirmațiile de mai sus își dă seama că, 
în predarea gramaticii limbii române, sînt multe lucruri de co- 
rectat: și de adăugat. După toate probabilitățile, dificultăţile vor 
îi mari, dar nu credem că e bine să amînăm mereu rezolvarea lor. 

Lucrarea aceasta? este o încercare de a prezenta structura sin- 
tactică a limbii române dintr-un unghi care diferă într-o măsură 
apreciabilă de perspectiva tradițională, așa cum e ilustrată-de 
“manualele de limba română și de Gramatica Academiei. Ținem să N 
precizăm de la început că nu e vorba de o con Vradicţie în 
raport cu aceste lucrări, de contestar ea și/anularea re- 
zultatelor obţinute prin analiza sintactică uzuală. Poziţia pe care 
ne-am situat nu se opune celei tradiționale, încercînd s-o minimali- A 
zeze și s-o elimine, ci are — cel puţin în concepția noastră — un ` 
caracter complementar. Frecventarea studiilor de lingvistică struc- 
turală. româneşti și străine şi efectuarea unui număr de cercetări / 
proprii ne-au creat convingerea că în analiza sintactică adaptată EA 
nivelul elevilor se pot obține cîștiguri reale nu prin răstărnări spec- 
“taculoase, nu prin negarea tradiției gramaticale și prin impunerea 
unei terminologii în întregime noi, ci prin introducerea treptată 
și într-un limbaj cît se poate de explicit a elementelor de lingvis- 
tică modernă. Această tactică ecea mai convenabilă; din mai multe 
motive : mai întîi, pentru că rezistenţa pe care o opune obișnuința, 
rutina, este în domeniul nostru remarcabilă ; în al doilea rînd, 
pentru că eficacitatea „noutăților“ nu poate fi dovedită decît în 
experiența multor ani de predare, cînd practica poate corecta şi 
infirma multe din propunerile teoreticienilor lingvisticii ; în al trei- 


1 Din literatura românească inspirată de această şcoală, cităm Em. 
Vasiliu, S. Golopenţia-Eretescu, Sintaxa transformaţională a limbii române, 
Ed. Academiei, Bucureşti, 1970. Vezi şi Al. Graur, S. Stati, Lucia Wald, 
lucr. cit., pp. 70—71, 134—140. | 

2 Într-o primă formă, ea a fost publicată în volumul S. Stati, Gh. Bulgăr, 
Analize sintactice şi stilistice, Ed. didactică şi pedagogică, Bucureşti, 1970, 

lea rînd — şi credem că acesta e motivul principal — pentru că feo- 
reticienii nu pot oferi un sistem modern şi unic de cercetare a sintaxei, 
pe care profesorii de limba română ar trebui doar să-l înveţe şi 
să-l aplice. Acest sistem nou trebuie creat de aici înainte, ca rod 
al întîlnirii dintre cei care predau limba română și cei care o stu- 
diază teoretic, în lumina şcolilor actuale de lingvistică — destul 
de numeroase și deosebite între ele. Este evident că o atare cola- 
borare cere timp şi că orice semn de grabă violentă sau polemică 
din partea teoreticienilor entuziaști e sortită eșecului. 

Nu propunem deci un model gata elaborat, ci un mănunchi 
de sugestii. Cititorii își vor da seama, secțiune cu secțiune şi pa- 
“ ragrai cu paragraf, că propunerile noastre nu-i obligă să renunţe: 
la tot ce acceptau pînă acum, ci îi îndeamnă să reflecteze la analiza: 
uzuală, s-o completeze, să-i descopere lacujiele și imperfecţiunile,. 
să propună ei înșiși unele înnoiri. 

` În expunerea noastră, accentul cade pe descrierea tipurilor de: 
relații și pe evidenţierea însușirilor combinatorii ale unităţilor 
sintactice. Clasificarea cuvintelor în părți de vorbire, categoriile 
gramaticale (gen, caz etc.), precum și clasilicarea semantică a 
părţilor de propoziţie și a propoziţiilor subordonate se consideră 
cunoscute din manuale. și din Gramatica Academiei. 

La baza prezentei lucrări stau cîteva din principiile expuse 
în studiul nostru Teorie și metodă în sintaxă, 1967 ; traducerea ita- 
liană a apărut în 1972, la editura „Il Mulino“ din Bologna. Aici, 
cititorul interesat găsește o discuție mai amplă şi. bibliografia 
(românească și străină) a problemelor. Dintre lucrările românești 
cu orientare structuralistă apărute după ce am încheiat redactarea 
volumului menţionat, considerăm necesar să cităm aici următoa- 
rele cărți: 

Elemente de lingvistică structurală (volum Code redactor 
responsabil I. Coteanu), Bucureşti, 1967 ; 


1 Pe lîngă modificări de detaliu şi unele adaosuri bibliografice, versiu- 
nea italiană cuprinde un capitol inedit, consacrat gramaticii generativ-trans- 
formaționale, cel mai nou şi mai viu discutat model de teorie sintactică: 

Valeria Guţu-Romalo, Morfologie structurală a limbii române, 
București, 1968: 

Iorgu Iordan, Valeria Guţu- AE Alexandru Niculescu, 
„Structura morfologică a limbii române contemporane, 0 ăi 

1967 ; i 

Maria Manoliu-Manea, Sistematica SANIE G din româna con- 
temporană standard, Bucureşti, 1968 ; | 

Paula Diaconescu, Structură şi evoluţie în morfologia substanti- 
vului românesc, Bucureşti, 1970 ; 

Em. Vasiliu, Sanda Golopenţia-Eretescu, Sintaxa transforma- 
țională a limbii române, Bucureşti, 1970 .. 

Menţionăm pe scurt principalele deosebiri lira descrierea 
propusă de noi şi concepţia curentă : | 

a) Se introduce noţiunea de enunţ, comunicarea lingvistică 
de-sine-stătătoare. Enunţul are fie structură de propoziţie, fie struc- 
tură de frază. Mai rar, enunţul nu poate fi analizat în părţi de pro- 
Ze (n-are structură [ro poZibio ala), de exemplu un. răspuns 

: Da. 

ip) Se explică diferenţele dintre cuvînt ca unitate lexicală şi 
cuvînt ca unitate sintactică. 

c) Un studiu nou, schițat numai, este acela al valențelor, În- 
suşirea unui cuvînt de a se combina în propoziţie cu alt cuvînt şi, 
în frază, cu o propoziţie se numeşte valență. Fiecărei părţi de vor- 
bire îi este specific un anumit număr de valenţe, din care în enunţ 
sînt. satisfăcute una sau mai multe. Totalitatea valențelor unui 
cuvînt formează un spectru de valențe. Între anumite valențe există 
incompatibilitate : satisfacerea valenței X împiedică satisfacerea 
valenței Y. Se impun comparații interesante, de exemplu între 
spectrul de valenţe al adjectivului propriu-zis şi acela al adjecti- 
velor pronominale. Cercetarea valenţelor pune în evidență carac- 
terul sintactic neomogen. al cuvintelor ce formează o parte de vor- 
bire; de exemplu, există deosebiri de spectru combinatoriu între 
categoriile | de pronume. La cuvintele “polisemantice, diferenţele 
de sens. lexical se asociază uneori cu diferențe sintactice (valenţele 

=" diferă de la un sens la altui). Satisfacerea unor valenţe este obligato- 

“rie în anumite structuri sintactice, ceea ce creează categoria deter- 
minanţilor obligatorii. Delimitarea dintre locuțiune şi îmbinare 
liberă de cuvinte este o dificult. 'e binecunoscută a analizei gramati- 
cale; am propus o rezolvare a ei utilizînd criteriul valențelor ter- 
neni componenți ai grupului în discuție. 

d) Relațiile sintactice, atît în propoziție cît și în frază, sînt- 
următoarele patru: subordonarea, coordonarea, relaţia predicativä 
și relația apozițională. Exemplele analizate de noi în lucrare arată 
--că apoziţia nu poate fi tratată ca o specie de atribut ; relaţia apo- 
ziţională se aseamănă atît cu subordonarea, cît şi cu coordonarea, 
dar nu se confundă cu nici una din ele. 

e) În propoziţie, termenii unei relaţii sintactice au o organizare 
mai simptă sau mai complicată. Am stabilit următoarele patru 
categcrii : termen simplu (format dintr-un singur cuvînt sau din- 
tr-o locuţiune), termen complex (format dintr-o „unealtă gramati- 
cală“, de regulă o.prepoziţie, urmată de un cuvînt sau o locuţiune: 
cu „sens lexical deplin“; de exemplu, complementul din propozi- 
ţia se duce la şcoală), termen multiplu (format din mai multe cuvinte 
coordonate sau din mai multe grupuri prepoziţionale coordonate ; 
de exemplu, numele predicativ din casa e înaltă și solidă), termen 
dezvoltat (format din mai multe cuvinte necoordonate, dintre care” 
minimum două nu sînt „unelte gramaticale“; de pildă, un comple- 

ment temporal ca de azi înainte). | 

f) Grupul sintactic descris în mod obişnuit ca „propoziţie! 
subiectivă — propoziţie regentă“ şi încadrat la relaţia de subordo-' 
nare e prezentat de noi ca un exemplu de relație predicativă, ai 
„cărei termeni sînt propoziția subiectivă și propoziţia predicat. 

g) O problemă importantă de semantică gramaticală, compa-: 
rarea enunţurilor din punctul de vedere al sinonirniei şi omonirniei, 
îşi găsește pentru prima oară locul într-o sintaxă a limbii române. 

Descrierea structurilor sintactice utilizată de noi oferă posi- 
bilitatea unor exerciţii de un tip, fireşte, deosebit de cele intrate 
în tradiție. De exemplu, exerciţii de descoperire a valenţelor 

satisfăcute într-o propoziție, urmate de exerciţii constînd în ampli- 
ficarea propoziției cu cuvinte care să satisfacă alte valenţe (încerca- 
vea de amplificare poate duce la descoperirea unor incompatibilități), 
exerciții de înlocuire a substantivelor prin pronume şi invers, cu 
scopul de a dovedi că, deși se spune că pronumele e un substitut al 
substantivului, înlocuirea nu se poate efectua în orice enunţ, 
“din cauza diferenţei de însușiri combinatorii dintre cele două părți 
«de vorbire; comparații între spectrele combinatorii ale cuvintelor 
“omonime ; punerea în lumină a unor diferențe de însuşiri combina- 
torii între diversele sensuri ale aceluiași cuvînt ; exerciţii de trans- 
formare a unei construcții sintactice în construcţii sinonime etc. 
Observîndu-se că numeroase propoziţii pot îi reduse la aceeași 
schemă a organizării sintactice [de exemplu propoziţiile prietenii 
au venit la noi și copiii se joacă în curte actualizează schema «subst. 
„'Nom.+-+vb. pred.<— (prep.<—pron.Ac.)>], se ajunge la noțiunea de 
echivalență sintactică a propoziţiilor,: 

Asemenea exerciții dezvoltă imaginaţia elevului, îi î:nbogă- 
tesc posibilităţile de exprimare, îl duc la o înţelegere mai profundă 
a cuvîntului. Ele reclamă un efort sporit de abstractizare, dar ana- 
logiile care se pot sugera cu unele tipuri de analiză — încă mai 
abstracte— practicate la alte obiecte de studiu (algebră, geometrie, 
chimie) trezesc interesul elevului şi-l fac capabil de acest efort. 
Aceste exerciţii au în plus avantajul că nu contrazic gramatica tra- 
dițională ; efectuîndu-le, elevii nu vor simţi nici o neconcordanţă 
supărătoare cu noţiunile teoretice predate conform uzului tradi- 
tional. 

În încheiere, sperăm că pasiunea comună pentru Piaf dl. 
pe care le dezbatem în această lucrare va îndemna pe colegii noş- 
tri să ne comunice obiecțiile şi sugestiile lor, oricînd binevenite. 


Secțiunea A: ENUNTUL 


§ 1. Ramura gramaticii numită sintaxă se ocupă de enunțuri. 
Analiza sintactică descompune succesiv enunţul în părți din ce 
în ce mai simple, pînă se ajunge la unitățile sintactice cele mai 
mici, care sînt cuvintele. Avem deci de-a face cu un lanţ de descom- 
puneri ; întregul iniţial este enunţul, fragmentul minimal este 
cuvîntul. În cursul operaţiilor de analiză, se fac observaţii privind 
forma și sensul elementelor care se combină, se cercetează relaţiile 
dintre părțile care formează un întreg. | 

§ 2. Prima operaţie cerută de analiza sintactică e împărțirea - 
textului în enunțuri. Este o operaţie aproape mecanică, pe care 
o realizăm ușor, grație punctuaţiei observate în text și cîtorva 
reguli simple. Impărțirea textului în enunțuri este o operație pre- 
liminară, căci analiza sintactică propriu-zisă se aplică enunțurilori. 

Enunţul începe cu un cuvînt cu inițială majusculă ; la sfîrşi- 
tul enunțului se pune un semn principal de punctuație (punct, 
semnul întrebării, semnul exclamării). În cuprinsul acestei sec- 
țiuni se va arăta însă că nu totdeauna un semn principal de punc- 
tuație marchează granița dintre două enunțuri. Mai rar, graniţa 
dintre două enunțuri e marcată prin punct și virgulă; în acest 
caz, enunţul al doilea începe cu un cuvînt cu inițială minusculă, 


1 Este adevărat că există și grupări de enunțuri formate din cel puţin 
două enunțuri legate prin înţelesul lor. Cîteodată această legătură e expri- 
mată şi prin mijloace formale (vezi $ 11). Cu unele excepții, identificarea 
acestor macrounităţi sintactice e dificilă, de aceea însăşi existenţa lor poate 
fi pusă la îndoială. Despre grupări de enunțuri va fi vorba extrem de rar 
în lucrarea de faţă. | 


Li 

Un exemplu de acest fel îl găsiți chiar în frazele precedente: 

Enunţul 1: Mai rar, granița dintre două enunţuri e marcată 
prin punct şi virgulă. 

Enunţul 2 : în acest caz, enunţul al doilea începe cu un Sola! 3 
cu inițială minusculă. 


lată un text format din trei enunțuri despărțite prin punct 
şi virgulă : 
Cintarea se sfirşi, nu mai reîncepu; revenii în sine-mi 
cu farmecul în suflet; mă retrăsei. (Hogas, O, 94) 


„Nu există nici o regulă care să precizeze cînd utilizăm punc- 
tul şi cînd punctul și virgula. Este însă evident că enunţurile despăr- 
tite prin punct și virgulă sînt legate semantic între ele, ceea ce nu 
e totdeauna valabil pentru două enunțuri despărțite prin punct. 

La graniţa dintre două enunţuri se mai întîlnesc două puncte 
și virgula, în următoarele condiţii: 

Enunţul care ne avertizează că va urma un pasaj în vorbire 
directă se desparte de acesta prin două puncte, iar enunţul în vor- 
bire directă începe cu literă mare: 


Calul lui Harap Alb îndată se răpede şi el la spin, şi-i 
zice : 


- — Păn-aici, spinule | (Creangă, O, 232) 


“Dacă enunţul conținînd un verb „dicendi“ (a zice sau un sino- 
nim al său, a întreba, a răspunde şi alte echivalente) se așază după 
enunţul în vorbire directă, între cele două enunțuri se pune vir- 
gulă, semnul întrebării sau semnul exclamării (în funcţie de in- 
tonaţie), iar enunţul al doilea începe cu literă mică: 

Dormeai tu mult şi bine, Harap Alb, de nu eram eu, 
zise fata împăratului Roş. (Creangă, O, 233) Da ce-ai 
uitat, dragul tatei, de te-ai întors înapoi ? zise craiul cu 
mirare. (Creangă, O, 187) 

Foarte frecvent, enunţul cu verb. „dicendi“ este plasat între 
virgule în mijlocul enunțului în vorbire directă! : 


- Moş Ioane, zise acum boierul- cam tulburat de multă obo- 
scală, ia spune dumneata, în legea dumitale, cum al 
înțeles. (Creangă, O, 90): 


$ 3. Punctuaţia oglindește anumite caracteristici ale pronun- 
tării (ridicarea, coborîrea' vocii — în genere, variațiile de înăl- 
time). În funcţie de acestea s-ar putea pune problema împărți- 
rii vorbirii în enunţuri. Întrucît însă, prin tradiţie, analiza sintac- 
tică predată în şcolile generale? se ocupă de enunţurile scrise, nici - 
manualul de față nu va avea în vedere enunţurile vorbite. 


Trebuie să arătăm că, în general, atenţia lingviștilor s-a în- 
dreptat: mai mult asupra limbii scrise decît asupra limbii vorbite, 
Cercetări mai recente, care au analizat vorbirea cu toate caracte- 
risticile ei fonetice și au prelucrat, de exemplu, dialoguri: banale 
din conversaţia de fiecare zi, înregistrate pe bandă de magnetofon, .- 
au arătat cît este de greu — cel puţin pentru moment — să se 
determine graniţele dintre două enunţuri rostite imediat unul după 
altul de aceeași persoană, S-a văzut cu această ocazie că pauza 
relativ lungă şi tonul coboritor, socotite de obicei ca semne (indicii) 
ale sfîrşitului de enunț declarativ sau pauza relativ lungă şi tonul 
ascendent, considerate indicii ale sfîrșitului de enunţ interogativ, 
au o valoare mult mai mică decît se credea. În vorbirea obişnuită 
se întîmplă uneori să facem pauze mai lungi în interiorul enunțu- 
lui decît între două enunțuri ; există enunțuri declarative "care nu 
se termină coborînd vocea și enunţuri interogative care se termină 
cu un ton descendent. Nici criteriul înţelesului nu e suficient de 


1 Uneori virgula e asociată cu pauza: 
— Ascultă-ncoace, — zice, — colonele, 
Începi cu cite doi, cu cite unul? 
(Arghezi, 1907, 19) 
2 În realitate, această limitare e valabilă de obicei și pentru învățămîntul 
superior. 

sigur pentru a stabili unde se încheie un enunţ și începe altul. Iată, 
deci, și alte motive care ne-au îndemnat să ne limităm în lucrarea 
de faţă la texte, pentru că aici, cu unele excepţiil, putem efectua 
cu ușurință descompunerea în enunţuri. | 
$4. Enunţul este o comunicare întreagă, de-sine-stătătoare, 

un text care poate fi înţeles de cititor fără să se simtă nevoia unor 
completări : | 

“Suma unghiurilor unui triunghi este de 180 de grade. 

București. este capitala României. 

Nu mai întirzia nici o clipă! 

Cînd a avut loc bătălia de la Mirăslău ? 

etc., etc. 


Se comunică — așa cum s-a văzut din exemple — fie infor- 
maţii, constatări, fie ordine (sfaturi, îndemnuri), fie întrebări. 
(Enumerarea aceasta nu este completă.) Insușirea de a fi „de-sine- 
stătător, independent“, definitorie pentru enunț, necesită unele 
precizări. 

În definiția de mai sus, se spune că enunţul „poate fi înţeles 
ce cititor fără să se simtă nevoia unor completări“, afirmație care 
poate da naştere la o interpretare greșită. De aceea vom trece la ana- 
diza cîtorva exemple : d 

La doi kilometri de leagănul petrolului, nimic nu-l ves- 
teşte încă. El e acolo, sus, ferecat între dealuri, ca într-o 
cetate. (Bogza, Al, 27) 


„Ambele enunţuri satisfac condiţiile grafice ale unui enunț (în- 
cep cu literă majusculă, se termină cu punct), dar putem susține 
că enunţul al doilea conţine într-adevăr o comunicare independentă ? 
Dacă n-am citi și primul enunţ, n-am ști pe cine înlocuiește pronu- 
mele el, la ce se referă adverbul acolo; mai putem spune că enun- 
țul al doilea „poate ii înţeles de cititor fără să se simtă nevoia unor 


1 Vezi, de exemplu,. propoziţiile subordonate şi coordonate izolate 
($ 111, 113), anumite propoziţii incidente ($ 114). 

completări“ ? Întrebarea se pune, în principiu, pentru orice enunț .. 
care conţine pronume sau adverbe ca aici, acolo, aşa ete. Răspun- 
su! la întrebare e afirmativ, pentru că nu trebuie să confundăm 
necesitatea unor completări cu necesitatea unor informaţii anterioare 
(ele au de obicei caracter „referenţial“ : ca să înțelegem un enunţ, 
trebuie să ştim la ce obiecte, persoane „se referă“ toate cuvintele 
componente. O propoziţie ca Al lui nu e acolo suscită trei nedumeriri 
referenţiale?, totuși constituie un enunţ). Dacă textul discutat 
s-ar reduce însă la: 
EL e acolo, sus, ferecat între dealuri, ca, 


el n-ar mai constitui un enunţ, fiindcă adverbul ca cere o com- 
pletare. 
O situație asemănătoare se întilnește în dialoguri : 
— Ai înţeles ? 
— Nu. 
Replica a doua are sens numai raportată la cea dintii, căci 
Nu înseamnă N-am înțeles. In: es 
` — L-ai văzut? 
— Nu. 


Nu înseamnă Nu l-am văzut. Cu toate acestea, în dialogul din 
care l-am! desprins, Nu n-are nevoie de complement, deci trebuie 
considerat enunţ. 

Enunţ este şi răspunsul din următorul schimb de replici : 


— Cu cine te-ai întîlnit? 
— Cu lon. 
Cu Ion poate fi înţeles numai după ce am căpătat o informație 


anterioară (s-a pus întrebarea „Cu cine te-ai întîlnit ?“), dar 
înțelegerea replicii nu necesită nici o completare, nici un adaos. 


1 Se numesc adverbe pronominale. | 


2 (a) Pe cine substituie al ? ; (b) Cui îi ține locul lui ? ; (c) Ce determinare 
locală e înlocuită prin adverbul acolo ? - 

Întrebările și răspunsurile caracteristice limbajului de con- 
versaţie, -dialogul în general, abundă în enunțuri inteligibile nu- 
mai în funcție de. replica precedentă. Adesea lipseşte predicatul 
„sau subiectul (sau lipsesc ambele părţi principale de propoziţie) ; - 
ele se subînțeleg fiindcă au fost rostite într-o replică anterioară. 
Aceasta face ca între structurile sintactice ale dialogului viu şi cele 
“ale unui text științific, literar, administrativ, epistolar ete. nedia- 
logat să existe deosebiri. A completa replicile cu ceea ce se sub- 
înțelege înseamnă a încălca regulile acestui tip de limbaj care e 
dialogul şi a produce enunțuri nefirești (corecte, dar anormale !) 
lată un exemplu : 


GRIG: Atunci am ce PA să fiu îngrijorat, 
MONA : Tu? | 
WE US 

: Îngrijorat ? 

; Foarte. 

: Nu te recunosc. 

: Timp de cinci minute. 

: Aşa da. (Sebastian, OA, 175) 


ROEP ED 


Cu „completările“ sugerate de context, dialogul s-ar înlățișa 
astfel : 
— Atunci am început să fiu îngrijorat. 
: — Tu [ai început să fii îngrijorat] ? 
— Eu [am început să fiu îngrijorat). 
— [Ai fost într-adevăr] îngrijorat ? 
— [Am fost] foarte [ingrijorat]. 
— Nu te recunosc. 
— [Am fost îngrijorat numai] timp de cinci minute. 
— [Dacă] aşa [s-au petrecut lucrurile, atunci] da, [în- 
feleg reacția ta]. 


Textul pieselor de teatru reproduce unele caracteristici ale 
enunțurilor conversaţiei uzuale, așa cum. s-a văzut din exemplul 

de mai sus. Totuși, între dialogul vorbit şi cel scris există deosebiri 
„importante, mai ales cînd dialogul scris face parte dintr-o operă 
literară. Enunţurile limbajului de conversație conțin ‘adesea in- 
coerențe, reluări, anacoluturi, formulări incorecte (care de regulă 
trec neobservate de către interlocutori), intolerabile într-un. text 
beletristic, oricît şi-ar propune autorul său să reproducă limba vor- 
bită. 

Enunţul este deci o comunicare de-sine-stătătoare, cu toate 
că adesea „referința“ unor cuvinte nu e clară sau trebuie să „Sub- . 
înțelegem“ anumite cuvinte, prezente în enunţul anterior. 

E interesant că cititorul percepe calitatea de enunț a unui șir 
de cuvinte, chiar dacă nu le înțelege lexical pe toate, de pildă: 
Formula. aceasta se referă la entropia de gradul zero, unde e de presu- 
pus că mulți nu înţeleg ce înseamnă entropie ; în stilul ştiinţific 
apar şi enunțuri formate din cuvinte ale limbii comune, dar cu 
accepţii particulare, ignorate de nespeciălişti, de exemplu : 

O funcţie definită implicit cu ajutorul unor reprezentări 
analitice este exprimabilă analitic în mod explicit. (Solo- 


mon Marcus, Nofiuni de analiză matematică, Bucureşti, 
1967, p.194.) 


Se pot construi și enunţuri conținînd numai cuvinte cunoscute 
de toată lumea și totuşi ininteligibile din pricina asocierilor seman- 
tice bizare : catedra sulfurică se cristalizează în roata cu două capete, 
Nu se înțelege nimic, totuşi e limpede că avem a face cu un cnunț ] 

Calitatea de enunț e o însușire sintac tică a şirurilor de 
cuvinte ea e dată nu de înțelesul acestora, ci de organizarea gra- 
j maticală, Mai precis: pentru ca un grup de cuvinte să alcătuiască 
un enunţ, e necesar ca ele să respecte regulile de combinare gra- 
maticală, adică să se integreze într-o structură sintactică. Enun- 
țul e în primul rînd o unitate formală a limbii şi numai în al 
doilea rînd contează „ce înseamnă“ el. Exemple: 


2 Elemente de analiză sintactică 17 


(a) Lanţul de cuvinte copiii bune învățaseşi nu e enunţ, deoarece 
sînt violate două reguli de combinare: a adjectivului cu substan- 
tivul şi a verbului cu substantivul ; 

(b) La fel, lanţul de cuvinte copiii ascultă de. O prepoziţie cere 
obligatoriu după ea alt cuvînt; lipsa acestuia constituie alt tip 
de violare a regulilor de combinare; 

(c) Nu este enunţ mici succesiunea se catedra şcoală la duce ; 
"între se şi duce.e admisă numai intercalarea unor adverbe (mai, 
tot, şi, cam) ; pe de altă parte, o prepoziţie nu poate fi urmată de un 
verb. Singura aranjare ce integrează cuvintele de mai sus într-o 
structură sintactică este catedra se duce la şcoală; acesta este un 
enunț, deși înţelesul său este foarte ciudat. 

Afirmînd că enunţul este o comunicare de-sine-stătătoare, nu 
excludem posibilitatea ca această unitate sintactică să se afle în 


anumite relaţii cu textul precedent şi următor, în cadrul unei gru- 
pări de enunţuri (vezi § 10). | 

Situaţia, adică împrejurările concrete în care are loc comuni- 
carea, conţine adesea informaţiile necesare înțelegerii textului. 
Să ne imaginăm, de exemplu, următoarea situaţie : persoana A 
ține în mînă o carte, iar persoana B îi spune: 


— Dă-mi-o. 


Dă-mi-o este un enunţ, pentru că reprezintă o comunicare clară, 
care n-are nevoie de completări. Totuși numai situaţia ne spune 
că mi trimite la persoana B, iar o la cartea din mîna persoanei A. 


În concluzie, enunţurile se înţeleg uneori fără informaţii anteri- 
oare (La doi kilometri de leagănul petrolului nimic nu-l vestește încă.), 
alteori sînt necesare informaţii anterioare cuprinse în enunţul 
precedent (El e acolo,sus... ; Nu; Cu Ion), eventual în mai multe 
enunțuri precedente sau furnizate de situație (Dă-mi-o.). 


11 se mai spune şi „context extralingvistic“, contextul propriu-zis fiind 
denumit „context intralingvistic“ sau „verbal“. 

§ 5. Enunţurile limbii române diferă între ele din punct de ve- 
dere cantitativ (prin lungime) și calitativ (prin organizare, modul 
de alcătuire). | | 

Să se compare, din punctul de vedere al lungimii, enunţurile : 


(a) Nu. (Vezi exemplele de la § 4,) 
(b) Nu se cădea să-și chinuiască mintea cu ce nu putuse 


răzbi omenirea întreagă. (Călinescu, IC, 289) 


Evident, există în textele românești și exemple de enunțuri 
mai lungi decît (b). Teoretic, nu există nicio limită de lungime, căci, 
oricît de lung ar fi un enunţ, îi mai putem adăuga încă alte cuvinte, 
Practic însă, lungimile excesive sînt evitate, pentru a nu îngreuia 
lectura, Intervine aici şi preferința scriitorului pentru enunțuri scurte 
sau lungi, fiecare cu avantajele și dezavantajele lor din punct de ve- 
dere stilistic. În vorbire, ca și în scriere, enunţurile foarte lungi 
se înțeleg mai greu, de aceea obosesc. Cu cît enunţul formulat e 
mai lung, cu atît trebuie să fie mai atent scriitorul (sau vorbitorul 
neartist) la organizarea enunţului, la claritatea sa. 

§ 6. După modul de alcătuire, enunţurile se împart în: 


(a) propoziţii (vor fi discutate la $ a; 
(b) fraze (vezi § 8); 
(0) structuri nepropoziționale („pseudo-“ sau „semi- 
propoziţii“), vezi § 9. 
= §7. Propoziția este un grup de cuvinte organizat în jurul unui 
predicat (verbal sau nominal). Toate cuvintele unei propoziții 
depind, direct sau indirect (adică prin intermediul altor cuvinte), 


de predicat, care este nucleul propoziției. Predicatul e uneori sub- 
înțeles ; cititorul îl deduce din textul precedent. 

“Propoziţiile apar fie grupate în enunţuri, fie izolate, constituind 
propoziţii-enunț, și avînd însuşirile definitorii ale enunțului! (vezi 
§ 4). Textul ce urmează este o propoziţie-enunț, adică. o propoziţie 
cu valoare sintactică de enunţ („comunicare de-sine-stătătoare”) : 

Flăcăul rămase nemișcat mai departe, sorbind cu ochii 
jocurile ciudate ale frunzelor. (Preda, IP, 19) 


Examinînd un enunț alcătuit din mai multe propoziţii, con- 
- statăm că unele (eventual nici una) nu constituie enunțuri poten- 
tiale. Cu alte cuvinte, nu orice propoziție poate fi desprinsă de un 
enunţ și folosită ea însăși ca enunţ. Să analizăm din acest punct 
de vedere textul: AE IAR 
Din chipul # cum mergea |...], + înfelesei repede + 
că nu era beat, ci numai cu chef. (Hogaş, 0,167) 


Semnul 4# marchează limita dintre două propoziții. Prima propozi- 
ție n-ar putea fi utilizată ca enunţ, deși e principală : din chipul 
înțelesei repede. Propoziția a doua (cum mergea) “poate funcţiona 
ca enunț, dar numai cînd constituie răspunsul la o întrebare: 
— Ce vrei să afli? | 
— Cum mergea. 


Propoziția ultimă (că nu era beat, ci numai cu chef) se află în 
aceeași situaţie: | 
— Ce fi-a spus? 
— Că nu era beat, ci numai cu chef. 


Vom numi transpozabile propoziţiile-parte de enunţ care admit - 
utilizarea ca enunțuri fără să li se aducă nici o modificare? În 


1 În terminologia uzuală a analizei sintactice nu se face deosebirea 
dintre „propoziţia parte de enunț“ şi „propoziţia-enunţ“.. De aici se nasc 
confuzii supărătoare; de exemplu, numeroase definiţii ale propoziției se 
potrivesc numai pentru propoziţiile-enunţ. i 

2 Întrucît avem mereu în vedere numai enunțurile scrise, trecem. cu 
vederea eventualele modificări de intonație. 

“raza analizată mai sus, erau două propoziţii transpozabile și 
“una: netranspozabilă. DIF. Pg 
„Unele propoziţii-parte de enunț sînt transpozabile și fără să 
nai punem condiția dialogului, de exemplu cele din textul: 
Se uită, cercelă sub pernă, ridică oghealul, ridică sal- - 
feaua, se uită cu luminarea sub pat. (Hogaș, O, 375 
Într-adevăr, sînt firești enunţuri ca: - “sal 
Se uită. | 
Cercelă sub pernă. 
Ridică oghealul. 
“Ridică salteaua. | | 
Se uită cu luminarea sub pal. 


„Din exemplele de mai sus rezultă că propoziţiile utilizabile ca 
enunț sînt de două feluri: 

(a) unele presupun un enunţ anterior și ar putea fi admise ca 
enunţ numai în dialog (vezi exemplele : cum mergea şi că nu era 
beat, ci numai cu chef). Ele sînt de tipul numit „propoziţie-răs- 
puns“, | 

(b) altele nu cer o întrebare anterioară (vezi propoziţiile din 
ultimul exemplu analizat). Ele sînt de tipul numit „propoziţie-aser- * 
țiune“. Gradul lor de independență sintactică e mai mare. 

„Lungimea propoziţiilor, ca şi aceea a enunţurilor, nu e limi- 
tată decît practic, din nevoia de a nu obosi atenţia cititorului (sau 
a ascultătorului). Să se compare: 


Dacă bate clopotul 4 şi vine Măria-sa 4 cine ştie 4+ ce 
“are să se intimple. (Sadoveanu, FJ, 8) ah 
(4 propoziții scurte) 


Voc: de proteste, ca acelea ale lui Fénelon, Racine, Vau- 
ban, se auzeau din cînd în cînd, împreună cu unele răs- 
merițe fărăneşti. (Vianu, SLUC, 130) 


(o propoziţie lungă) 

Este mai greu să construieşti propoziții lungi și în același timp. 
ușor inteligibile (adică să grupezi numeroase cuvinte în jurul unui 
singur predicat), decît enunțuri lungi (unde numărul predicatelor: 
poate fi foarte mare). | 4 ir 

§ 8. Din reunirea a două sau mai multe propoziții rezultă enun» 
țurile numite fraze. O frazăä-enunț conține minimum două propozi- 
ţii, de exemplu: spune-mi # cînd te întorci. O precizare termino- 
logică se impune : de regulă, prin frază se înţelege un enunț for-- 
mat din două sau mai multe propoziţii. Noi facem însă distincţia, 
dintre „frază-enunţ“, adică grup de propoziţii cu valoare de enunț, 
și „irază-parte de enunţ“. Textul spune-mi dacă vrei să lucrezi este- 
o frază-enunț, iar dacă vrei să lucrezi și spune-mi dacă vrei sînt două, 
îraze-parte de enunț. | = n 

; Frazele pot fi și ele discutate din punctul de vedere al carac- 
terului transpozabil. Vom face următoarea experiență sintactică + 
dintr-o îrază cu trei sau mai mult de trei propoziţii, desprindem. 
grupuri de două sau mai multe propoziţii pentru a vedea dacă 
ar putea fi utilizate ca enunțuri. Ca și la $ 7, există mai multe 
situaţii, după cum grupul: 

(a) admite utilizarea ca enunț, dar numai într-un dialog ; 

(b) admite utilizarea ca enunț, independent de dialog ; 

(c) nu e transpozabil. 

"Cele trei situaţii vor fi exemplificate cu propoziţii din fraza - 


Acum +, cînd văd batalioanele noastre venind peste pla- 
iuri şi dealuri Æ, mă gîndesc îndeosebi la sentimentele 
+= pe care le încearcă, privind, mai ales ei, cei +: cu care 
luptăm. (Camil Petrescu, U, 235) | 


Pentru (a): Pe care le încearcă, privind, mai ales ei, cei cu care 
luptăm. (Frază-răspuns la o întrebare de tipul : — Care sentimente ?) 
Pentru (b): Acum mă gindesc îndeosebi la sentimentele pe care le 
încearcă, privind, mai ales ei, cei cu care luptăm. Pentru (c) : Acum, 
cînd văd batalioanele noastre venind peste plaiuri şi dealuri, mă gin- 
desc îndeosebi la sentimentele. ari 

Reamintim (vezi § 2) că textele formate dintr-un pasaj în vore 
bire directă separat prin virgulă de o propoziţie conținînd un verb 
„dicendi“ nu sînt fraze-enunț, ci grupări de două enunțuri. Ast- 
fel — Cred că n-ai dreptate, răspunse el se analizează în fraza- 
„enunț cred că n-ai dreptate și propoziţia-enunț răspunse el. 

§ 9. Există, în sfîrșit, enunțuri care nu conţin nici un predicat; 
verbal sau nominal. Le vom numi enunțuri nepropoziționalel. 
“Cel mai des le întîlnim în dialoguri, de obicei,ca răspunsuri, fiind 
caracteristice pentru limbajul conversaţie : 


— Ai înțeles ? 
— Da. sau Ba bine că nu! 


"Un enunț nepropoziţional poate fi format dintr-o interjecţie, 
sca de exemplu : | 


— Să ştii că Ion s-a întors, 

— Aha! sau 

Madam Georgescu mă aşteaptă foarte nerăbdătoare, 
„.— Ei? (Caragiale, 0.11,33) 


Nefiind propoziţii, acest tip de enunţuri nu trebuie analizate 
“în părţi de propoziție (predicat, subiect, atribute, complemente). 

Sînt, de asemenea, nepropoziționale enunțurile formate din 
interjecții şi substantive în cazul vocativ: Măi, prietene! Apre- 
cierea rămîne aceeași dacă substantivul în vocativ e determinat 
de un al doilea substantiv (Nani, nani, puiul mamei!) sau de un 
adjectiv (Măi, oameni buni !). Pentru unele tipuri de enunţ care con- 
ţin o interjecție și totuși sînt propoziţionale, vezi $ 70, 83. 

Structurile sintactice fără caracter de propoziţie se întîlnesc 
cel mai des ca enunţuri. Cînd nu au această valoare, adică sînt 
părți de "ou le numim pseudopropoziții ; ele echivalează fie 


1 În Gramatica Academiei sînt aste „propoziţii CP din 
exemplele date (ed. a II-a, vol II, p. 64) rezultă că LL sînt fie enunțuri, 
tie părți de enunțuri. 

cu propoziţii subordonate (cum rezultă și din faptul că inserarez: 
lor în fraze se face cu conjuncţii subordonatoare), fie cu propoziții: 
principale. Pseudopropoziţiile apar mai ales în limba vorbită: 
Sigur că da; Nu mai e limp de pierdut, aşa că hai! 

„_— Ai citit cartea? 

— Da, şi mi-a plăcut foarte mult. 


$ 10. Între două enunțuri succesive există legături de înțeles, 
lucru firesc de vreme ce, în principiu, între două gînduri exprimate 
succesiv trecerea se face după o anume logică. Gîndul al doilea 
decurge din cel dintii, îl continuă, îl clarifică, i se opune etc. Fără 
a-și pierde calitatea de „comunicare de-sine-stătătoare“, un enunț, - 


cuprins într-un lanț de enunţuri e legat semantic de ceea ce îl pre- 
cedă şi îl urmează. 


E important ca în analiza sintactică să nu confundăm (a) două 
enunțuri succesive, legate între ele prin sens cu (b) două părți ale 
unui 'singur enunț, dea bara prin punct sau punct şi virgulă, ca 
în textul: 

Are, în sfirşit, Phoria obişnuită [...] a micului bur- 
ghez din mahala. Dar el are şi calități. Și mai cu seamă 
are sentimentul de familie. (Ibrăileanu, S, 245) 


Prezența conjuncțiilor dar, şi arată că între propoziția introdusă 

şi cea dinainte de punct este un raport de coordonare. Fac parte . 

din același enunţ şi părțile de propoziţie izolate, cum sînt cele din 
textul : 

Avea deasupra frunţii păr bogat, cărunt, cam EA. 

şi zburlit. Obrazul ras cu îngrijire, mustăcioara scurtată 

şi rotunjită cu foarfecele. Strale cenușii de şiac. Botfori 


cam nalfi în călctie. La git un guler îngust. (Sadoveanu, 
0.9 25459) 

“Situaţia de la (a), singura care ne interesează în această. secti- 
une, o vom ilustra cu următoarea secvență de trei enunțuri : 


Stau singur sub lampa liniştită, în odaia mea ş-ascult, 
Cîntă zările, chiuie duhuri chinuite în ungherele acope- 
rişului şi-n cotloanele negre ale hornurilor. Se scuturð 
cu înfiorare livada şi, prin brazi, trec şuiete de puhoaie: 
(Sadoveanu, 0.9, 369) 


PERUNIN 2 și 3 comunică niște percepții auditive. Gramatical 
vorbind, ele exprimă succesiv ce ascultă povestitorul, ce obiect 
are verbul a asculta din enunţul 1. Fără să fie propoziții comple- 
tive directe, enunţurile 2 și 3 depind semantic de primul enunţ. 
Sensul grupării de enunţuri nu s-ar modifica dacă l-am transforma 
într-un singur enunţi, introducînd cîteva conjuncţii subordonatoare : 
Stau singur. . .şi ascult cum cîntă zările, cum chiuie duhuri chinuite. . . 
cum se scutură cu înfiorare livada și cum, prin brazi, trec şuiete de 
puhoaie. Percepţiile din enunțurile 2 și 3 sînt descrise succesiv : 
întîi se aude cîntecul zărilor şi chiuitul duhurilor, apoi scuturatul 
pomilor şi șuietul puhoaielor. Această legătură de succesiune ar 
fi putut fi redată printr-o construcție: coordonativă de tip copu- 
tativ (cîntă zările ... şi se scutură etc.), eventual cu precizări tem- 
porale (...ascult mai întîi cum cîntă zările. .. şi: apoi cum se sculură 
livada. . 9; 

Între enunțurile citate mai sus există, Ad stare oarecum la- 
tentă, legături sintactice care pot fi explicitate, aduse la suprafaţă, 
 adăugînd cuvinte cu funcţie pur gramaticală (conjuncţii) sau gra- 
„malical-lexicală (adverbe de timp). Între două enunţuri succesive 
poale ii descoperit și alt tip de legături de înțeles: de exemplu, 
enunţul al doilea are acelaşi subiect ca enunţul întii (Zon se urcă 
în tramvai. Pare foarte grăbit. Precizarea subiectului în enunţul 
al doilea nu e necesară și nici normală : Jon se urcă în tramvai. Ion. 
pare. foarte grăbit. E un text corect, dar sună nefiresc.) sau are ca 


1 Vezi $ 126. 

subiect un cuvînt cu altă funcţie în primul enunţ (M-am întilnit” 
ieri cu Ion. Părea foarte grăbit. Repetarea cuvîntului Jon ar fi 
şi aici inutilă şi anormală). Relaţia constă uneori în comunitatea: - 
de predicat (Voi plecați mereu în excursii. Eu — niciodată. Aici: 
intervine în plus o relaţie latentă de coordonare adversativă).. 
Altă situaţie: 


Repeliția generală avu loc dimineaţa, la orele zece, îm. 
teatrul cel mare din Palatul Cultural. Sala era pline 
de muncitori, studenți, şcolari. (Călinescu, SN, 795). 


Despre ce sală e vorba în enunţul al doilea ? Aflăm din. enun- 
tul întîi; sala teatrului celui mare din Palatul Cultural. Prin ur- 
mare, anumite determinări care fac posibilă înțelegerea referin- 
zei unui substantiv cuprins în enunţul 2 au fost incluse în enunţul]. 
(Referința sau referentul unui cuvînt este obiectul pe care îl de- 
numește; în exemplul nostru, o anumită sală.) Lectura textului: 
ne permite să deducem că sala amintită în enunţul 2 este aceea 
a teatrului menţionat în propoziţia” precedentă ; firește, structura» 
textului putea să indice explicit legătura semantică. dintre. enun=- 
țuri : De, 
Sala teatrului celui mare din Palatul. Cultural. era: 
plină .. sau | 
Sala acestui teatru era plină. . .sau 
Sala acestuia era plină. 


Prima formulare e cu totul neobișnuită ; se preferă una din: 
celelalte două, care conțin un element deictic, pronumele-ad-. 
jectiv demonstrativ acesta. , 

Ni se pare util ca analiza sintactică — chiar la nivelul elemen-- 
tar din școală — să aibă în vedere și faptele. înfățișate aici, şi: 
care ar putea fi grupate sub denumirea : Relaţiile latente dintre: 


1 care arată, indică. 

două enunţuri alăturate. Explicitarea acestor relaţii se realizează 
prin exerciţii de completare a textului autentic cu anumite cuvinte, 
„ceea ce duce la transformarea enunțului supus analizei într-un 
enunț sinonim (corect, dar nu totdeauna firesc, normal în contextul 
respectiv). 

§ 11. Vom arăta în cele ce urmează care sînt modalitățile obiş- 
nuite pentru exprimarea relației dintre două enunțuri succesive. 
(Unele fapte au și fost menționate la § 10, sub forma „completări- 
ior“ lexicale aduse textelor citate.) 


(a) Pronumele personal de persoana a treia: 
M-am întovărășit cu  Onuţă şi lucrăm singuri, departe. 
El îi mai vechi în serviciu. (Sadoveanu, O. 9, 47) 


= Acest pronume trimite la un substantiv enunțat anterior, în: 
acelaşi enunț sau în enunţul precedent. Pronumele personal de per- 
soana I şi a II-a, la singular, nu ţine locul unui substantiv precedent, 
de aceea nu poate marca o legătură între două enunţuri ; la plural, 
problema e mai complicată : uneori noi sau voi nu trimit la sub- 
stantive enunțate anterior2; alteori în referința lui noi sau voi e 
implicat şi un substantiv precedent, şi atunci pronumele marchează 
o legătură cu enunţul dinainte: Am vorbit ieri cu Ion. Numai 
voi mă puteți înțelege. E limpede că aici voi=tu (sau voi)? +ZIon. 

(b) Pronumele și adjectivul demonstrativ. Citind o propozi- 
ție-enunţ ca mă lovesc mereu de aceleaşi dificultăți, înţelegem că 


1 În realitate, atare relaţii există şi între două enunţuri distanţate, 
'precum şi între mai mult de două enunțuri ce aparţin aceluiași text. Con- 
“siderăm însă că atare fenomene depășesc nivelul unei analize sintactice 
«elementare. 

2 Ca şi eu, tu, pluralul noi, voi poate avea ca referință substantivală 
o apoziţie (noi,-lingviştii, credem că...) sau conținutul lor poate fi explicat. 
«printr-o propoziţie subordonată atributivă (vă întreb pe voi, cei ce sînteți în 
«rîndul doi). 

3 După cum vorbitorul se adresează uneia sau mai multor persoane. 

e vorba de niște. dificultăți specificate în enunţul anteriori. Acesta 
reia:un substantiv sau o întreagă idee rostite în enunţul precedent ; 

Am recitit „Luceafărul“. Aceasta e poezia- mea preferată ; sau S-a 
retras fiindcă n-a mai putut să reziste. Acesta e adevărul. Ca atribut 
adjectival, acesta substituie un cuvînt sau un lanţ de cuvinte men- 
ționate anterior * Am recitit „Luceafărul“. Poezia aceasta este. . .sau. 
"A fost numit director ştiinţific al Institutului. Funcția LINA A 

.; aceasta==de director ştiinţific al Institutului. În anumite situa- 
ţii, grupul format din adjectivul acesta+-substantivul regent reia 
un substantiv din enunţul precedent: Vom discuta acum despre ` 
silogism. Raționamentul acesta este... ; raționamentul acesta==silo- 
gism, sau Îl cunoşti pe Ion? Omul acesta mă înspăimînlă ; omui 
acesta= on. 

(c) Pronumele nehotărîte altul (şi S alt), alicineva, alt- 
ceva, în grupări de enunțuri ca: Cu Ton nu mă înțeleg. Recoman- 
dă-mi pe altcineva. sau Nu mai locuieşte în Colroceni. S-a mulat în: 
„alt cartier. E evident că semnificația cuvintelor a//cineva şi alt nu 
poate fi înțeleasă complet färă enunţul precedent al/cineva=ci- 
neva diferit de Jon; alt cartier=un cartier diferit de Cotroceni.. 

. (d) Adverbele pronominale de lce, cînd substituie părţi de pro-- 
poziţie ale enunţului precedent: La douăzeci de ani a plecat în Ger- 
mania. A rămas acolo numai trei luni. 

(e) Adverbe şi locuţiuni adverbiale de timp. Enunţul al. doilea 
începe? cu afunci, în același: timp, apoi, după aceea, ulterior, mai 
tirziu etc., cuvinte care raportează în timp conținutul formulat: 
în enunţul precedent. 

(f) Adverbe și locuţiuni adverbiale de mod: așa, astfel, în acest 
fel ş.a. De exemplu, L-am sfătuit să nu renunțe. Numai aşa îşi va 
putea menține prestigiul. Se înţelege că așa=—nerenunţind, idee: ver~ 
'bală ăia eee în enunţul precedent. 


1 Fireşte, în ı alte structuri sintactice acelaşi se referă: ja ceva care vă 
urma : mă louesc mereu de aceleaşi dificultăți ca şi cele de anul trecut. 


2 Adverbul poate figura și pe alt loc, dar în general foaie de începutul 
'enunţului. i | 

(g) Adverbe şi locuţiuni adverbiale avînd o valoare apropi- 
ată de aceea a conjuncţiilor coordonatoare copulative: de ase- 
menea, în plus, pe lingă aceasta, ba mai mult, mai mult decit atit etc. ; 
adversative : totuși, cu toate acestea etc.; conclusive : în concluzie 
ș.a, (Pot fi incluse aici și verbele care E zu că enunţul al doilea, - 
pe care îl introduc, decurge logic din enunţul precedent : urmează 
că, rezultă că ş.a.) lată un exemplu: 


“Sala era plină de muncitori, studenți, școlari. Fusese 
„invitate de asemenea cele mai de seamă personalități 
„artistice şi culturale. (Călinescu, SN, 795) 


(h) Grupuri de cuvinte apropiate semantic de pronumele demon- 
strativ,care trimit la substantive din enunţul precedent: de mai 
Sus, Sus-menționat, mai sus amintit etc. Grupul are uneori formă 
de propoziție atributivă : despre care am vorbit, care a fost menționat 
mai sus etc. 

(i) Construcții (unele au formă de propoziţie) « care fac legătura 
cu un enunț anterior în vorbire directă sau indirectă: spunînd 
aşa, cu asemenea vorbe, după cum spuneam etc. 

(j) Formule de reluare, recapitulare a unor idei expuse în tex- 
tul anterior : revenind la, după cum am văzul, s-a văzul că, amintim 
că etc. 

Într-un text lung, enunţurile pot fi grupate, în funcţie de legă- 
turile de înțeles dintre ele, în paragrafe (alineate). Tranziția la alt 
grup de idei, la altă ordine de idei, devine astfel vizibilă din punct 
de vedere grafic. Unii scriitori utilizează grupurile de enunțuri 
numite perioade : unități de sens corespunzînd unui lanț de enun- 
turi. Un paragraf (alineat) poate conține mai multe perioade. 


Secţiunea B: CUVÎNTUL SINTACTIC 


I. Cuvintele ca unităţi lexicale și sintactice 


§ 12. Am arătat mai sus (§ 1) că cele mai mici unităţi sintac- 
tice sînt cuvintele. De cuvinte se ocupă două ramuri ale științei 
limbii: gramatica și studiul vocabularului (lexicologial). Anumite 
`> însuşiri ale cuvintelor ne interesează numai cînd le analizăm ca 
părți componente ale enunţurilor, alte însușiri sînt importante 
- pentru, definirea lor în dicționarele explicative (cum este „Dicţio- 
narul limbii române moderne“ editat de Academia R.S.R.) sau cînd 
urmărim felul cum s-au schimbat cuvintele limbii române de-a 
lungul secolelor, în privinţa rostirii și înţelesului. În sfîrșit, unele 
însușiri ale cuvintelor interesează atît sintaxa, cît și lexicologia. 


§ 13. Să comparăm propoziţiile-enunţ: 
(a) Ai cumpărat cartea lui Rebreanu ? 
(b) Am citit cartea a doua a „Istoriilor“ lui iz ooa 
(c) N-am primit cartea poştală. 
(d) Cartea lui Rebreanu mi-a plăcut. 


În toate patru propoziţiile întîlnim cuvîntul cartea cu aceeași 
formă grafică, dar cu diferențe de înţeles. Unele diferențe îl preo- 
cupă. pe sintactician, altele pe cercetătorul vocabularului (lexico- 
log). | 


1 De la termenii greceşti lexis „cuvînt, expresie“ și logos „studiu“, 

Pentru lexicolog e interesant că în (a), (b), (c) substantivul 
cartea apare de fiecare dată cu. alt sens. În dicţionare se arată că 
prin carte înţelegem : fie un volum (ca în propoziţia a), fie un capitol 
mare al unei scrieri (ca în b), fie o bucată de carton tipărit (ca în 
c)! Deosebirea dintre cartea din (a) şi cartea din (d), interesantă 
pentru gramatică [întrucît în (a) apare sensul sintactic („funcţia“, 
cum se spune de obicei) de complement, iar în (d) sensul sintactic 
de subiect], nu-l privește pe lexicolog, care se mulțumește să con- 
state că în (a) şi (d) cartea apare cu acelaşi înțeles : „volum“. La 
rîndul său, sintacticianul nu vede nici o deosebire între utilizarea 
cuvîntului cartea în (a), (b) şi (c), deoarece îndeplinește în toate 
trei propoziţiile rolul de complement direct. 


Prin urmare, în exemplele date, sub o formă grafică unicä se 
ascund : 
— două unități sintactice (subiect, complement) ; 
— trei unități lexicografice („volum“, „capitol“, „cartonaş“). 
‘Schematic : | 


cuvîntul în analiza lexicologică | în analiza sintactică 
cartea din (a) „volum“ 
cartea din (b) „capitol“ complement 
cartea din (c) „cartonaş“ 


cartea din (d) „volum“ subiect 


Cuvîntul cartea, avînd aceeaşi funcţie sintactică în (a) (b), (c), 
vom spune: cartea din propoziţia (a), cartea din (b) şi cartea din 
(c) sînt sintactic echivalente?. Cuvîntul cartea din propoziţia (a) 
și cartea din (d) sînt sintactic opuse?. 


1 Acestea nu sînt decit o parte din sensurile acestui cuvint, şi anume 
cele întîlnite în enunțurile formulate de noi mai sus. 

2 Tot astfel, cartea din (a) şi cartea din (d) sînt lexicologic echivalente. 

3 Cartea din (a) şi cartea din (b) sînt lexicologic opuse. 

„.. Înţelesurile diferenţiate în analiza lexicologică se numesc sen- 
suri lexicale, iar înțelesurile diferențiate în analiza sintactică se 
numesc funcții sintactice. Aceeași formă grafică a unui cuvînt 
poate avea mai multe sensuri lexicale şi poate figura în enunţuri 
cu mai multe funcții sintactice. Anumite forme grafice au totdeauna 
același sens lexical (de exemplu, potasiu, care denumește în orice 
enunţ corpul chimic numit şi faliu) sau o singură funcție sintactică 
(de exemplu, cercerezi, care nu poate fi decît predicat). - 

„Cînd aceeași formă grafică și fonetică a unui cuvînt e utilizată 
în două enunțuri cu funcţii sintactice diferite, spunem că opozi- 
ţia sintactică se neutralizează : cartea „subiect“ şi cartea „comple- 
ment direct“, din exemplele date la § 13, se aflä în raportul de opo- 
„ziție sintactică neutralizată, numită şi omonimie sintactică (pe 
“larg despre această problemă la § 127-130). i 

814. În enunțurile de la § 13 am pornit de la o situaţie simplă : 
o singură -formă grafică a unui cuvînt, cu întrebuințări variate, 
lexicale și sintactice. Majoritatea cuvintelor românești sînt însă 
flexibile, adică au mai multe forme, după cum indică pluralul sau 
singularul, persoana I sau persoana a II-a etc. Flexiunea unui cu- 
vînt privește ramura gramaticală numită morfologie, dar ea inte- 
resează adesea și sintaxa. 
Cuvîntul flexibil carte are forme numeroase : carte, cărți, cartea, 
Cărții, a cărţii, cărţile, a cărților etc. Ca să vedem importanţa aces- 
tor forme, în analiza sintactică vom porni iarăși ide la un număr 
de propoziţii, pe care le vom compara: 


(a). Ai cumpărat cartea lui Rebreanu ? 

(b) Ai cumpărat destule cărți poștale ? 

(c) Cunoşti valoarea cărților lui Rebreanu ? 

(d) Nu cunoşti valoarea reală a cărților lui Rebreanu ? 
(e) Ai cumpărat cărțile lui Rebreanu ? 


Comparînd pe (a) cu (b) observăm mai întîi o diferență de sens: 
lexical, dar o trecem cu vederea întrucît nu e relevantă pentru ana- 
liza sintactică.. În al doilea rînd, remarcăm. că între cartea şi cărți 

există două deosebiri morfologice : cartea conţine sensurile gramati- 
cale „singular“ şi „determinat“, „cunoscut“ (căci are articol hotărît), 
în timp ce cărți conţine sensurile gramaticale „plural“ și „nedeter- 
minat“ (articolul lipseşte). Totuși, cele două forme au aceeași 
funcție sintactică („complement direct“), adică sînt sintactic echi- 
valente. Aceeaşi echivalență sintactică există şi între cartea din (a), 
cărți din (b) şi cărțile din (c). 

Între formele echivalente cartea, cărți și cărțile de mai sus există 
o deosebire sintactică importantă, care iese la iveală dacă încercăm 
să le înlocuim între ele. Într-adevăr, în loc de Ai cumpărat cartea 
lui Rebreanu? putem spune Ai cumpărat cărțile lui Rebreanu 2 
dar nu Ai cumpărat cărți lui Rebreanu ?, căci înlocuirea ar schimba 
structura sintactică a propoziției (lui Rebreanu devine complement 
indirect).. În enunţul Ai cumpărat destule cărți poştale, forma cărți 
nu admite substituirea cu nici una din formele sintactic echivalente 
cartea şi cărțile. Explicaţia acestei imposibilităţi este că n-au fost 
respectate regulile combinării substantivului cu atributele sale ad- 
jectivale : regula acorduiui în număr (destule cartea poştale) şi regula 
articulării (după un adjectiv nearticulat nu poate urma un substantiv 
articulatii : destule cărțile). | 

În concluzie, formele sintactic echivalente ale unui cuvînt sînt 
uneori substituibile, alteori nu, în funcție de cuvintele înconjură- 
toare cu. care se află în relaţie. 

Comparînd pe (c) cu (d), observăm imediat că formele cărți- 
lor (c) şi a cărților (d) sînt şi ele sintactic echivalente. Deşi au aceeaşi 
funcţie („atribut substantival genitival“), cele două forme nu 
sînt substituibile, căci s-ar încălca regula folosirii articolului ge- 
nitival. 

Confruntînd acum rezultatul comparaţiei lui (a) cu (b) şi (e) 
şi rezultatul comparației lui (c) cu (d), remarcăm faptul că formele 
cartea (a) şi cărțile (e) sînt uneori substituibile, alteori nu — în 
funcție de cuvintele înconjurătoare —, în schimb formele cărților (c) 


1 Cu excepţia adjectivului fot: toate cărțile, nu toate cărți l 

și a cărților (d) nu sînt niciodată substituibile : în nici un enunţ 
genitivul plural cărfilor nu va putea fi înlocuit cu a cărților, și in- 
vers. = dă 

$ 15. Două forme sintactic echivalente ale aceluiaşi cuvînt se 
numesc variante combinatorii sau contextuale atunci cînd nu se 
„pot niciodată înlocui mutual (de exemplu, genitivele cărților. și 
a cărților), și variante potenţial libere sau necontextuale dacă ad- 
„mit substituirea mutuală măcar în unele contexte (de exemplu 
cartea și cărțile). Între formele sintactic echivalente ale aceluiași 
cuvînt există deosebiri lexicale (discutate la $13) şi deosebiri 
morfologice (discutate la $14). Acestea din titmă interesează sintaxa 
cînd se pune problema posibilităţii de a înlocui unele prin altele 
formele diferențiate morfologic. Limitările sau imposibilitatea unei 
înlocuiri — dependente sau nu de cuvintele înconjurătoare din 
același enunț — sînt probleme de sintaxă. | 


$.16. În principiu, orice cuvînt dintr-un enunţ poate îi înlocuit 
cu alt cuvînt, fără 'ca prin aceasta să se schimbe funcția sintactică. 
„De exemplu, în Ai cumpărat destule cârți poștale ? înlocuim cuvîn= 
tul cărți cu cuvîntul timbre și obținem Ai cumpărat destule timbre 
poştale ? ; cărți şi timbre au același sens sintactic (complement direct). 
Ce se întîmplă însă dacă ne propunem să înlocuim cărți cu timbru ? 
S-ar obține secvența incorectă Ai cumpărat destule timbru poștale ?, 
cuvîntul zimbru fiind. totuşi complement direct, ca și cărți. Prin 
urmare, substituirea unui cuvînt cu altul avînd aceeași funcţie 
sintactică generează uneori un enunț nou, alteori o înșirare incorectă 
de cuvinte, un „non-enunţi“l, | 
Din exemplul discutat mai sus, rezultă că două cuvinte cu 
aceeași funcție sintactică („sintactic echivalente“) sînt substituibile 
într-un enunţ dat numai dacă ambele respectă regulile combinării 
cu toate cuvintele din enunţ cu care se află în relație sintactică. 
Înlocuirea e posibilă dacă termenul înlocuitor are în ‘comun cu 


1 În terminologia structuralistă, asemenea lanţuri de cuvinte se numesc 
„enunțuri nereperate::. 

termenul de înlocuit anumite caracteristici morfologice (gen, nu- 
măr etc.); de pildă, în contextul Ai cumpătat destule. . . poştale ? 
pot apărea numai substantive feminine sau neutre, nearticulate, 
la numărul plural, cazul acuzativ. In contextul. valoarea acestor 
... e mare pot apărea substantive de orice gen, dar numai la nu- 
mărul plural, cazul genitiv şi fără articol. 

Revenind la enunţul Ai cumpărat destule cărți poştale ? punem 
întrebarea dacă substantivul e substituibil cu orice substantiv 
feminin sau neutru, indiferent de sensul lexical, de pildă cu cre- 
ioane sau cu ceruri. Rezultatul înlocuirii e fie un enunţ ciudat ca 
sens (ce poate fi un „creion poștal“), fie un enunţ cu totul inaccep- 
tabil din punct de vedere semantic (cer ul nu e ceva care se cumpără, 
iar „cer poștal“ e ceva absurd, de neconceput). De remarcat că 
termenii sintactic substituibili nu sînt totdeauna şi semantic 
substituibili; între corectitudinea sintactică și acceptabilitatea 
semantică nu există coincidenţă obligatorie. 

$ 17. Vom verifica acum posibilitatea de a înlocui toate cuvintele 
enunţului, fără a schimba nici una din funcţiile sintactice. Să se 
compare propoziţiile : 


(a) Ai cumpărat destule cărți poștale ? 
(b) Am văzul numeroase locomotive electrice, 


(c) Citisem cîteva. romane franțuzeşti. 


Cele patru cuvinte-ce compun fiecare enunț admit substituiri, 
dar cu diverse restricţii : pe locul întîi va figura obligatoriu un verb 
tranzitiv la diateza activă și la un mod personal, pe locul al doilea 
şi al patrulea cîte un adjectiv (propriu-zis sau pronominal?) la femi- 
nin sau neutru, numărul plural, — cele două adjective nu sînt 


1 Nu orice adjectiv pronominal poate apărea în această poziţie; sînt 
excluse, de exemplu, cele, oarecare. 

2 Precizarea cazului nu e necesară, întrucit la feminin şi neutru plural, 
toate cazurile au o formă unică (sînt omonime). 

„coordonate între ele, — iar pe locul al treilea va figura un substan- 
„tiv feminin sau neutru, la acuzativ plural și fără articol. Înlocui- 
rile permise de aceste restricții dau naștere unor enunţuri sintac- 
tic echivalente. Toate enunţurile sintactice echivalente au O or- 
ganizare, o structură, care se reprezintă prin aceeași schemă, de 
exemplu pentru (a), (b) şi (c). 


Vb.tr.A.pers. 
| 


S.Î.(n.) pl.Ac.neart, 


AIX 


Adj.f.(n.) pl. . Adj.î.(n.) pl. 


II. Relaţiile sintactice în propoziție 


$18. Schema de la sfîrşitul paragrafului precedent e un caz par- 
ticular al unei situații generale: între cuvintele ce compun un 
enunț există relaţii. Astfel, substantivul din centrul schemei e legat 
de toate celelalte trei cuvinte, iar acestea intră în cîte o singură 
relaţie. pi 
Cea mai simplă formă de relație sintactică e relația dintre două 
cuvinte în interiorul unei propoziţii. Vom numi un atare raport 
relație binari” În schema de la sfîrşitul ŞI7 există trei exemple 
de relație binară. | 

§ 19. Situaţia cuvintelci într-o relaţie binară va fi cercetată 
pornind de la următorul exemplu : 


Îşi întoarce spre mine ochii complet deschişi, mari şi plini 
de întrebări, (Preda,l,13). 


1 În latinește, bini=cîte doi. 

Alegem pentru discuţie verbul întoarce şi substantivul ochii. 
Între aceste două cuvinte există o legătură de înţeles sintactic; ne dăm 
seama că sensul verbului și sensul substantivului se află într-o 
“anumită relație sintactică, întrucît întoarce exprimă o acțiune, 
iar ochii exprimă obiectul ei, arată asupra cui se răsirînge acţiunea. 
Întrucît ochii aduce o explicaţie, o lămurire în legătură cu intoarce, 
spunem că e determinant al verbului, iar acesta e determinatul sub- 
stantivului. Relaţia dintre întoarce şi ochii e un caz particular al 


relaţiei „determinant“ — determinat. Determinatul 'se mai nu- 
mește şi regenti, iar determinantul poartă și numele de subordonat. 
Recurgînd la o notație simbolică, vom folosi „R“ pentru regent, 
„S“ pentru subordonat şi „—>“ pentru relaţia dintre un R şi un S 
cu vîrful săgeţii spre cuvîntul R, care primeşte lămurirea, preci- 
zarea S. Prin urmare, întoarce ochii ilustrează relaţia R<S, numită 
relație de subordonare. Pînă aici am examinat relația dintre întoarce 
și ochii numai din punctul de vedere al înțelesului. S-a văzut că 
relaţia „acțiune<— obiectul acţiunii“ e un caz particular al relaţiei de 
subordonare. i 

Între cele două cuvinte analizate există şi o legătură de formă 
sintactică, pe care o vom descrie astfel : cuvîntul ochii e la acuza- 
tiv, caz cerut de verbul întoarce. Recurgînd la simboluri, S e subor- 
donat lui R, căci R cere de la S să fie la cazul acuzativ, iar S 
se supune acestei cerinţe. Însușirea unui cuvînt de a cere de 
la cuvintul cu care e în relaţie sintactică respectarea unui anumit 
caz, a unui număr, a unui timp (în general, a unei caracteristici 
morfologice) se numeşte recțiune. În îmbinarea de cuvinte întoarce 
ochii, recţiunea primului termen este „cazul acuzativ“. Convenim 
să notăm cu „vb.“ verb şi cu „subst.Ac.“ substantiv la acuzativ ; 
întoarce ochii este o realizare particulară a relaţiei vb. <- subst. Ath 
'care este o specie de R<S. 

În analiza unei relaţii binare — ca dealtiel în analiza orică- 
rei relaţii sintactice — trebuie respectată cu consecvență deli- 


1 In latineşte, regens=carc conduce, comandă. 

imitarea dintre planul semantic (conținutul relației) și planul for= 
mal (forma relaţiei). Cînd spunem că un cuvînt A exprimă obiec- 
tul asupra căruia se răsirînge acţiunea redată printr-un cuvînt: 
B, această afirmaţie privește conținutul relaţiei dintre A şi (+. 


Lă 


cînd spunem că B impune lui A să fie la un anumit caz. ni maţia 


privește forma relaţiei dintre A şi B. Relaţia R<S are diverse: 


conținuturi și diverse forme; există totuși un element constant 
în această varietate : faptul că din cei doi termeni ai relației unul 
cere de la celălalt anumite însușiri gramaticale, 


Conţinutul relațional „acțiune — cbiectul asupra căruia ea se 


Tăsirînge“ apare și în alte fornie, de exemplu în spălatul rufelor 
(în această relaţie binară se cere cuvîntului al doilea să fie la geni- 
tiv, iar primul cuvînt e substantiv, și nu verb). E bine să se re- 
țină că în îmbinările spală rufele și spălatul rufelor conținutul rela- 
țional e acelaşi. Forma relațională  „recțiune cazuală Acuzativ 
a verbului“ îmbracă și alte conţinuturi, ca în doarme ziua, unde sub- 
“stantivul arată cînd se petrece acțiunea. Cînd spunem așteaptă. 
seara, conținutul relației nu e clar, de aceea spunem că forma ei 
este echivocă sau ambiguă (vezi $129). 


$ 20. În propoziţia analizată mai sus, ochii este determinat 
prin deschişi. Îmbinarea ochii deschişi se încadrează și ea în tipul 
de relație R<-S, unde ochii este R, iar deschişi este S. | | 

Analiza demonstrează că S este cuvîntul subordonat: el se 
supune unei cerinţe a lui R, aceea de a fi la plural masculin acuza- 
tiv, ca și R. Substantivul cere de la adjectiv caracteristicile de 
număr, gen și caz. Spre deosebire de îmbinarea întoarce ochii, în. 
ochii deschişi termenul R cere de la S însușiri moriologice pe care 
le are el însuși (și R este la plural masculin acuzativ), pe cînd 
întoarce, care cere acuzativul, nu este el însuși la acuzativ. Forma. 
relației de subordonare dintre ochii și deschişi se caracterizează 
prin acord, adică „potrivire“; acordul cerut de ochii este „plural 
masculin acuzativ“, ceea ce se poate nota simbolic prin 


|subst.pl.m.Ac. <- adj.pl.m.Ac.| Deoarece caracteristica pl. Ace 

e comună celor doi termeni aflaţi în relaţie, e mai simplu s-o scriem 
o singură dată în felul următor | (subst. <-adj.) pl.m.Ac. |. 

Prin urmare, ochii deschişi este o realizare particulară a relaţiei 
|(subst. <-adj.) pl.m.Ac.) |, care este o specie de |R<S|. 

De remarcat că întoarce ochii şi ochii deschişi, deşi țin amîndouă 
de relaţia binară RS, diferă atît prin conţinut”, cît şi prin 
formă. E i 

| Relaţiile ' simbolizate prin 
i. CsubstAc] și |&ubst. GA 


sînt două specii ale relaţiei mai generale, mai abstracte|R <S|. 


Vom numi prima specie „relație de subordonare prin recţiune“, 
a doua fiind o „relaţie de subordonare prin acord“. Pentru 
a simplifica denumirile, le vom reduce la „subordonare cu recţi- 
une“, „subordonare cu acord“. După cum''se vede, criteriul distinc- 
tiei e forma relaţiei. 

§ 21. În textul analizat constatăm și existenţa relaţiei binare 
dintre complet și deschişi. Adverbul complet aduce o lămurire, o 
precizare în legătură cu adjectivul deschişi. („Cît sînt de deschişi 
ochii 2%) Îmbinarea complet deschişi se încadrează în tipul de legă- 
tură sintactică |S—R], unde complet este S, iar deschişi este R. 


— 


Dar |S—>R| are același înțeles ca și |R=<S| discutat mai înainte, 
aşa cum în matematică |a > b| are același înțeles cu |b < a|; e totuna 


dacă spunem „a e mai mare decît b“ sau „b e mai mic decît a“. 


1 O analiză mai profundă a îmbinărilor substantiv « adjectiv reve- 
lează importante diferenţe de conţinut sintactic. Să se compare, de exemplu, 
propoziţiile Jon îşi întoarce ochii deschişi şi Ion s-a îmbrăcat cu hainele noi; 
noi are caracter restrictiv (e vorba de anumite haine ale lui 
lon; Ion are şi alte haine), iar deschişi nu are acest caracter (nu e vorba 
de anumiţi ochi, lon nu are și alți ochi, care nu sînt deschişi !). 

(La fel, |a4+-b| are același înţeles ca b+a].) În consecinţă, nimic nu 


ne împiedică să simbolizăm relaţia dintre complet deschişi prin IR <-S], 
unde deschişi este R, iar complet este S. 

Cuvîntul complet fiind adverb, deci neflexibil, cuvîntul deter- 
minat deschişi nu poate cere de la el să respecte anumite caracteris- 
tici gramaticale (gen, caz etc.). Relaţia de subordonare în care nu 
„există nici recțiune, nici acord (fiindcă nu sînt condiţii pentru 
„existența lor) se numește „relaţie de subordonare prin aderenţă“ 

(adică „alipire“) sau, mai simplu, „subordonare cu aderenţă“. În 
exemplul nostru o vom simboliza prin adj. <-adv.|. În cazul subordo- 
nării cu aderenţă, conținutul relaţiei e mai ușor de sesizat decît 
forma ei. | 


Cele trei relații particulare 
|vb.<-subst.Ac.|, | (subst. adj.) pl.m.Ac.| și |adj.—adv.] 
sînt specii ale relaţiei mai generale RS. 

822, În textul nostru există o legătură şi între cuvintele deschişi 
şi mari; ambele arată însuşiri ale cuvîntului ochii. Ele nu depind 
unul de altul, fiindcă nici unul nu-l lămurește pe celălalt, dar se 
află în raport cu al treilea cuvînt (ochii). Asemănarea sintactică 
dintre deschişi şi mari se asociază cu asemănări morfologice : am- 
bele sînt adjective, ambele sînt la plural masculin acuzativ. Legă- 
tura sintactică dintre deschişi și mari se numește relație de coordo- 
nare, iar termenii ei sînt C, (=cuvîntul coordonat l, adică deschişi) 
și Ca (=cuvîntul coordonat 2, adică mari). Simbolul legăturii din- 
tre C, și Ca este „+“; deschiși, mari se încadrează în tipul de relaţie 


[CCa]; 


aa e 


Cele două cuvinte coordonate sînt la același număr, gen și caz, 
deci între ele există acord, lucru pe care îl vom nota succint 
|(C14-Ca) pl.m.Ac. |, 

Coordonarea cu acord este o specie de relație de coordonare, 
I(C+Ca)pl.m.Ac.] este o specie de [C+C |. Desigur, nu vom face 
confuzie între „coordonarea cu acord“ și „subordonarea cu 
acord“ ($ 20). 

Nu orice coordonare presupune acord, după cum se constată 
din lucrează repede, bine (adverbele nu se pot acorda între ele!) 
sau din sînt cărți interesante şi de folos. De asemenea, nu totdeauna 
două cuvinte acordate și determinînd același termen regent sînt 
în relaţia de coordonare ; reluăm exemplele date la $ 17 : Ai cumpărat 
destule cărți poştale ? ; Am văzut numeroase locomotive electrice ; 
Citisem cîteva romane franțuzeşti. Adjectivele sînt, în fiecare enunț, 
la acelaşi gen, număr și caz și determină același substantiv ; totuşi 
destule nu e coordonat cu poștale ; numeroase nu e coordonat cu elec- 
trice, cîteva nu e coordonat cu franțuzești. Dacă ar îi coordonate,, 
adjectivele ar admite între ele inserarea unei conjuncții coordo- 

natoare, or este limpede că nu putem spune nici cărți poştale şi 
destule (sau cărți destule şi poştale), nici locomotive electrice şi numeroase: 
(sau locomotive numeroase şi eleclrice), nici romane citeva şi franțu- 
zeşti (sau romane franțuzeşti şi cîteva). În schimb e corectă formula- 
rea ochi mari şi deschişi, deci mari e coordonat cu deschişi. 

§ 23. Din cele discutate în legătură cu enunţul analizat, rezultă 
că, în cadrul unei propoziţii, un cuvînt este sau regent al altuia, 
sau subordonat al altuia, sau coordonat cu altul. S-a mai văzut 
că un cuvînt x poate fi subordonat unui cuvînt y şi, în același timp, 
regent al unui cuvînt w şi coordonat cu un cuvînt z. De exemplu, 
cuvîntul deschişi e simultan: 

— subordonat faţă de ochii ; 
— regent al lui complet ; 
— coordonat cu mari. 


4) 


Dacă într-o schemă așezăm cuvîntul subordonat sub regentul 
său, iar cuvintele coordonate pe aceeaşi linie orizontală, poziţia 
cuvîntului deschişi va îi următoarea : 

ochii 


ir 
deschiși-t- mari 


complet 


$24. Scriem din nou textul de la § 19: Îşi întoarce spre mine ochit 
complet deschişi, mari şi plini de întrebări. Ne îndreptăm acum aten- 
ţia spre îmbinarea spre mine, formată dintr-o prepoziţie şi un pro- 
nume personal în cazul acuzativ. Întrucît prepoziţia cere ca pro- 
numele să stea în cazul acuzativ, e limpede că spre mine se încadrează 


“în tipul de relaţie |R-S|, unde spre este R, iar mine este S; spre 
mine este o subspecie a acestei relaţii de subordonare cu recțiunel, 
pe care o notăm simbolic cu |prep.<-pron, Ac,|. Tot astfel, de în tre- 


băr i se simbolizează |prep.<—subst.Ac.]. 


Îmbinarea spre mine dă o anumită informaţie în legătură cu 
întoarce. Deci analiza sensului arată că spre mine e subordonat 
cuvîntului întoarce. Formal, avem a face cu o subordonare de tipul 
„cu aderență“, căci grupul spre mine nu e supus nici unei restricţii 
„morfologice. Spre deosebire de ochii, care e un termen subordonat 
simplu (format dintr-un singur cuvînt), spre mine e un termen sub- 
ordonat complex (format din două cuvinte legate între ele tot prin 
subordonare). Situaţia aceasta mai complicată va fi cuprinsă în 


formula |yb.<-(prep. —pron.Ac.)), unde există două cuvinte regente: 
Ra (întoarce, vb.) şi Ra (spre, prep.). Întoarce spre mine ilustrează 


relația |Ra <—(R2-<-S)|. Subordonarea grupului de întrebări faţă de 


1 Tot prepoziția e aceea care cere ca pronumele personal să fie folosit: 
cu forma sa accentuată (deci recțiunea se manifestă în două feluri). 

“regentul plini îurnizează un nou exemplu de termen subordonat 
"complex : plini<-(de<—întrebări), adică de |Ra <—(R2<S). 

Între |R <-S| ilustrat prin îmbinarea întoarce ochii sau ochii des- 
` chişi sau complet deschişi şi IR<S ilustrat prin îmbinarea spre mine 
“sau de întrebări există totuși o deosebire importantă : cuvintele 
întoarce, ochii şi deschişi pot apărea în diverse enunţuri şi fără să 
fie însoţite de un cuvînt subordonat, în schimb spre, de şi toate 


- celelalte prepoziţii cer cu necesitate după ele un termen subordonatl.. 
Există deci cuvinte care, cu funcţia R, cer un anumit S şi alte cu-- 


vinte R care pot apărea și fără S. Avem relaţiile |R <—S| cu S obliga- 
toriu și |R=—S| cu S facultativ; le vom nota diferențiat |R <-So| şi 
|R <-Si |. | | l 

§ 25, În enunţul pe care îl analizăm, cuvîntul întoarce este predicat, 
cuvîntul ochii este complement direct, îmbinarea de cuvinte spre: 
mine este complement de loc, iar îmbinarea de întrebări este com- 
plement indirect. Rezultă că există părți de propoziţie simple (for-: 
“mate dintr-un singur cuvînt) și părți de propoziție complexe (for- 
mate din două cuvinte în relaţie de subordonare). 


întoarce ochii e în textul nostru 


Relaţia |predicat <—compl. direct 


— 


o subordonare cu recţiune, relaţie binară, iar 
A A pi 
relaţia |predicat <-complement de loc] întoarce spre mine e tot o 
ME e a p a a e i 


relație binară, dar de alt tip: cu aderenţă. 

Alteori, relația dintre predicat și complementul direct este „sub- 
“ordonare cu aderenţă“ (ca în cheamă pe cineva), iar relaţia dintre 
predicat și complementul de loc e caracterizată prin recțiune (ca în: 
' De ce nu stai locului ?). 

Se naște întrebarea dacă n-ar i potrivit să considerăm grupul: 
ochii complet deschişi ca un exemplu de relaţie binară cu: 


"1 Despre cuvinte subordonate cu prezenţă obligatorie în enunț va fi 
vorba și la § 77. ! 


43 


un termen complex. Într-adevar, s-ar părea că avem situația 
ochii (complet <- deschişi), adică un exemplu de [Ri <—(R2<S) |1 
Răspunsul e negativ, complet deschişi nu e o parte de propoziție 
complexă (ca spre mine sau de întrebări), ci o succesiune formată 


din două părți de propoziție simple : complement de mod+atribut. 


Ş 26. Cuvîntul mari e legat de plini în același mod ca şi de des- 
chişi : au un regent comun (ochii), relația e de coordonare cu acord. 
Felul legăturii dintre mari și plini este indicat cu ajutorul conjunc- 
ției coordonatoare și ; mari şi plini formează un grup de trei cuvinte, 
în care primul şi ultimul sînt coordonaţi, iar al doilea exprimă 
felul legăturii dintre primul şi al treilea. Îl putem nota simbolic 
prin | Cı k C2| , unde k =conjuncţie de coordonare. Întrucât în această 
relație există numai doi termeni simpli, elementul k fiind exterior 
atît lui C,, cît și lui Ca, considerăm că mari și plini este un exemplu 
de relație binară, cu toate că e format din trei cuvinte. 


La $ 25, am citat grupul |predicat4+-complement direct] cheamă 
pe cineva. Se ştie că prepoziția pe introduce obligatoriu anumite 
complemente directe (cînd sînt exprimate prin majoritatea pronu- 
melor, printr-un nume propriu sau printr-un substantiv comun 
ce denumește o persoană). N-am putea considera că pe este un ele- 
ment exterior atît predicatului (cheamă), cît și pronumelui (cineva), 
relația dintre cheamă şi cineva fiind mijlocită prin pe, tot așa cum 
şi mijloceşte relaţia dintre mari și plini ? Am avea atunci |R pe Sj» 


după modelul |C, k Cel, mai ales că, atît după pe, cît şi după k, tre- 
buie să urmeze un cuvînt pe care pe (respectiv k) îl leagă de un cu- 
vînt precedent. O atare analiză ni se pare nerecomandabilă, din 
următoarele motive: ) 

— şi nu exercită nici o constrîngere sintactică asupra lui Co, 
în timp ce pe cere de la S să fie la acuzativ; 


1 Respectind ordinea cuvintelor, ar trebui să scriem |R,<(S—R3)|, dar 


|S=R2| are același sens ca și |R} <S]; vezi $ 21. 

4 


i 


/ 


, — în vederea exprimării rolului sintactic, prezenţa lui şi este 
- facultativă, a lui pe e obligatorie ; cheamă cineva şi cheamă pe cineva 
"sînt structuri diferite; 

„— apariţia lui pe e cerută de felul cuvîntului pe care îl leagă 
de R, în timp ce apariţia lui și n-are nici o legătură cu felul cuvîn- 
tului C2; i 

` — ordinea cuvintelor din |Ca k C| admite permutarea : |Ce k Ca] 
şi |Ca k Ca] au aceeași interpretare sintactică, Ordinea cineva pe 
cheamă, deci |S pe R|, e imposibilă; 


Mai pe scurt, Cz nu e subordonat lui şi (în timp ce cineva e sub- 
ordonat lui pe): C, se leagă de C, cu sau fără şi, indiferent de 
conţinutul lui C, (iar pe e cerut cu necesitate de natura cu- 
vîntului regizat!). d 

Relaţia de coordonare poate avea termeni simpli sau complecși, 
de pildă : deschişi, mari (doi termeni simpli) ; este un om tînăr şi cu 
perspective (un termen simplu-t-un termen complex); este un om 
fără experiență, dar cu talent (doi termeni complecși). 

Ultima situaţie apare în: 


Cu ochii plini de lacrimi şi de fum. (Sadoveanu, 0.9,30) 


$ 27. Pînă acum am analizat separat grupurile deschişi, mari şi 
grupurile mari și plini, pentru a arăta că există coordonare fără con- 
juncţie şi coordonare cu conjuncție. Adjectivele deschişi, mari, plini 
determină toate substantivul ochii ; în loc să le repartizăm în două 
grupuri (deschiși-+-mari), (mari-+ plini) e mai corect — şi totodată mai 
simplu — să le așezăm într-un singur grup deschiși-t- mari plini. Prin 
urmare, substantivul ochii e determinat de grupul de trei atribute coor- 


1 0 analiză sintactică mai proiundă va trebui să distingă: (a) grupul 
[ prep. + pron. Ac. |, unde prepoziţia e cerută de anumite însușiri ale 
pronumelui; (b) grupul | prep. © pron. Ac. |, lipsit de caracteristica de 
mai sus. La fel, există două grupuri | prep. — subst. Ac. |; exemple: il văd 
pe lon, lucrez pentru lon. 

donate deschişi, mari şi plini, adică |R<(C,+C2 k Ca). Aici apare o 7 
deosebire importantă între relația de subordonare și relația / 
de coordonare. În relația de subordonare există un cuvînt regent şi un 


cuvînt determinant, adică | R&S |, iar în relația de coordonare 


pot apărea oricît de multe cuvinte, adică GFF Fg]. 


De cele mai. multe ori, între ultimii doi termeni ai unui grup /de 
cuvinte coordonate se foloseşte o conjuncție ; vezi |Cu-+- Ca k/ Ca] 
de mai sus. | | "pă 

Prin urmare, subordonarea e o relație binară, pe cînd coordona- 
rea e o relație cu oricît de mulți termeni („relaţie plurală“), şi nu- 
mai ocazional, în funcție de text, apare ea binară. 

Afirmațiile din acest paragrafau în vedere numai coordonarea 
numită copulativă (cînd între termeni apare sau ar putea apărea 
cuvîntul şi) și disjunctivă (cînd între termeni apare sau ar putea 
fi introdusă una din conjuncţiile sau, ori, fie). Coordonarea adver- 
sativă (cu iar, dar, însă etc.) și cea conclusivă (cu deci, așadar etc.) 
sînt relaţii binare : (este) zînăr, dar înţelept ; (este) tînăr, deci fără 
experiență. După dar înțelept nu putem adăuga încă un cuvînt în 
relație de coordonare adversativă, așa cum după deci fără experi- 
ență nu putem adăuga alt termen în relația de coordonare conclusivă. 
Relaţia fînăr, dar înțelept este o relație binară cu ambii termeni 
simpli, iar relația zînăr, deci fără experiență e o relaţie binară cu 
un termen simplu și un termen complex. 

$ 28. Într-un şir de cuvinte coordonate pot apărea ambele 
tipuri de coordonare (plurală şi binară), ca în [e un om] tînăr, dar 
înțelept, cumpătat și cult säu credeam că e un om tînăr, deci nepregă- 
tit, fără experiență și fără prestigiu. Schematic: A, dar B, Ca 
şi D, respectiv A, deci B, C şi D, sau — pentru ambele — 
| Cikı (C2-+ CakaCa) |. ; i 

Am arătat că un şir coordonativ depinde de un element regent, 
comun tuturor constituenţilor șirului : ochi deschişi, mari şi plini, 


adică | R<—(C1-+ Czk Ca) |. Foarte frecvent elementul regent e o pre- 


Í 

\ poziție: pentru bărbaţi, femei şi copii, construcţie sinonimă cu pen- 
tru bărbaţi, peniru femei şi peniru copii, simbolic : 
 |R<ACa4-Ca k Ca) (RC) (RC) k (R Ga). 
Adesea, şirul coordonativ are un element subordonat tuturor 
constituenţilor șirului. Acest termen S este 
(a) Un adjectiv sau un adjectiv pronominal: cărți și caiete noi ; 
Citeva hîrdaie şi donifi, scafe şi cupe stăteau aruncate 
fără 'rînduială pe poliți. (Sadoveanu, 0.9,17) 
(b) Un substantiv în genitiv : 
Atirna oarecum. de legile şi rînduielile societății din vale. 
(Sadoveanu, 0.9, 25) 
(c) Un adverb : cam dezordonat și murdar. 
(d) Un grup | prep.<—subst. Ac. lá 
Siraie [...] toarse și fesute de muicri din văi, 


§ 29. Între două cuvinte ale unei propoziţii poate exista rela- 
ţia predicativă, adică relaţia dintre subiect şi predicat, notată 
simbolic |SB ——P|. Vom cita enunţul : 


Ciţiva slujitori. aflaseră ştirea cu două zile mai înainte 
şi o ţinuseră tăinuită de poporul care se îmbulzea la hram. 
(Sadoveanu, FJ,8) j 


Se găsesc în relație predicativă slujitori aflaseră şi care se îm- 
bulzea ; ținuseră are ca subiect slujitori, un subiect subînțeles. Re- 
laţia care leagă un cuvînt din propoziție și un cuvînt din afara 
limitelor ei („subînţeles în propoziţie“) se numeşte relație implicită : 
în exemplul nostru vorbim despre o relaţie predicativă implicită, 
pe care onotăm |(SB)——P|. Există şi relații implicite din care lip- 


n ————————— 


sește predicatul, deci relaţii |SB<—>(P)]: 


Unii şedeau jos la pămint, alții pe prispă, alții în picio- 
are, tăcuți şi solemni. (Teodoreanu, M, 310) 

(şedeau). Subînţelegerea predicatului apare frecvent în dialog: / 


— A fost aici? | 
— Nu el. Fata. Trebuie să vină şi el îndată.» | 
— Scump ? j 
— Destul. | 
— Cel puţin ai garanţii ? 

'— Cea mai bună garanție. (Sebastian, OA, 379) 


Termenii relaţiei predicative sînt simpli (formați din cîte un 
singur cuvînt), complecși sau dezvoltați : | 

„Copilul nu înţelege (negația face parte din predicat)! ; 

Cerul e albastru (predicatul conţine două cuvinte, verbul 
copulativ şi numele predicativ2. Predicatul nominal din exemplul 


nostru este o parte de propoziţie complexă; cînd numele predi- 


cativ e multiplu, predicatul nominal e dezvoltat: cerul e inalt și 
albastru. 

După cum seștie, grupul verb copulativ — nume predicativ 
are valoare de predicat numai cînd copula e la un mod personal. 
Altiel, grupul îndeplineşte alte funcții : de exemplu, complement 
de cauză (ca în fiind nemulțumiți, au plecat — unde numele pre- 
dicativ e în relaţie implicită cu subiectul subînțeles — sau ca în 
fiind bolnav, m-a suplinit Ionescu), atribut (îngrijește de un copil 
rămas orfan de curînd). Asemenea părți de propoziţie sînt dezvol- 
tate. Ele pot avea subiect : timpul fiind prea scurt, n-am mai discu- 
fat. În acest caz, între termenii grupului există relaţie predicativă, 
deşi fiind prea scurt nu e predicat. 


1 Predicatul verbal negativ este o parte de propoziție complexă, în 
interiorul căreia se realizează o relaţie de subordonare cu  aderenţă: 
nu=ințelege, 


2 Despre relaţia dintre copulă și numele predicativ, la $ 30. 

/ 
ExeMipicla din această frază sînt : alții<——(şedeau), alții <> 


„Din exemplele discutate a rezultat că există diferite situaţii 
sintactice în care avem dreptul să vorbim despre o relaţie predi- 
cativă : 


— Subiect <—— predicat verbal: unii şedeau ;- 

— Subiect <-> predicat nominal: copacul e înalt; 

— Subiect «—-—> copulă la mod personal: copacul. e; 

— Subiect <——> (verb copulativ la un mod neperso- 
nal — nume predicativ): fimpul fiind prea scurt ; 

— Subiect <-> verb copulativ la un mod nepersonal : 
timpul fiind. 


Uneori, âşa cum s-a văzut, subiectul figurează în structuri ter- 
nare; el este în relaţie predicativă atît cu copula singură (copacul e, 
timpul fiind), cît şi cu grupul binar alcătuit din copulă şi numele 
predicativ (acest grup e o parte de propoziţie dezvoltată; între 
constituenții ei există relaţia de subordonare). 

Un caz cu totul special de relaţie predicativă : în dicționarele 
explicative, cuvîntul-titlu este subiect, iar. definiţia sa este grupul 
predicat, eliptic de verb copulativ (copula care se subînţelege e 
înseamnă) : 


LACONISM. Manieră de a se exprima concis cu mare 
economie de cuvinte, uneori sentențios. (DTL, 189) 


Predicatul este manieră și el intră în structura ternară: 


L ACONISM 
Pa e OS 
manieră 
( înseamnă ) 


Din exemplele date, extragem următoarele însușiri ale relaţiei 
predicative : r i 

(a) Subiectul cere de la predicat (mai precis : de la verbul-pre- 
dicat sau de la verbul copulativ) două caracteristici morfologice : 
numărul și persoana. Subiectul şi predicatul trebuie să fie la acelaşi 

număr, între ele există acord de număr. (Totuşi nu ne vom grăbi / 


să spunem că între subiect şi predicat există relația de subordo- 
nare cu acord!) Dacă subiectul e un pronume personal, se stabilește 
și acordul în persoană : eu merg, tu mergi etc. Dacă rolul de subiect 
îl are altă specie de pronume (posesiv, nehotărît etc.) sau altă parte 
de vorbire (de obicei un substantiv), verbul se pune la persoana 
a treia. Întrucît cuvinte ca toți, aceasta, doi, om, copil n-au persoană, 
nu sînt la o anumită persoană, e impropriu să spunem că în situația 
de subiecte aceste cuvinte cer acordul în persoanăl. Fenomenul 
e mai degrabă de recţiune,decitde acor d : cuvintele men- 
ționate cer de la verb o însușire morfologică pe care ele nu o au 
(„persoana“). 

(b) Predicatul cere de la subiect să se afle la cazul nomina- 
tiv — fenomen de recţiune. Pentru abaterile — aparente sau 
reale — de la această regulă trimitem la Gramatica Academiei 
(ed. a Il-a, p.90-91). : 

Deci în relaţia predicativă fiecare termen impune celuilalt 
anumite condiţii. Putem vorbi în acest caz de o interdependență 
sintactică, tocmai de aceea am utilizat semnul „<>“ în notarea 
„ei simbolică. 

$30. Vom examina acum relația dintre, copulă şi numele pre- 
dicativ, cei doi constituenți ai predicatului nominal. Tipul cel mai 
simplu de grup subiect<—-=predicat nominal este următorul: 


copacul e înalt 
| | SBA COP. NP 
Legăturile sintactice din acest grup sînt: | 
(a) copacul e. Relaţia e predicativă; îi spunem astfel, deși e 
nu este decît o parte a predicatului. Intercondiţionarea apare 
exact ca în combinaţia subiect <—> predicat verbal, cu excepţii 
neînsemnate (de pildă, copula se acordă nu cu subiectul, ci cu nu- 
mele predicativ : elementul hotăritor sînt banii sau vinovatul sînt eu). 


1 Afirmaţie obişnuită în gramaticile de tip tradițional. 

(b) copacul înalt. Relaţia e de subordonare cu acord, deci IR<S|, 


ca în grupul substantiv< atribut adjectival din enunţul copacul 
înalt de acolo pare un mesteacăn. Atît ca înţeles, cît şi ca formă 
numele predicativ seamănă foarte bine cu atributul. 

(c) e înalt. Ambii termeni ai relaţiei fiind la numărul singular, 
e limpede că din nou avem a face cu fenomenul „acord“. Rămîne 
de stabilit cine impune numărul, e sau înalt? De fapt, numărul 
— la ambele cuvinte — e cerut de copacul, adică de un termen 
exterior relaţiei: (Tot el impune persoana la verbul copulativ, ge- 
nul şi cazul la copulă.) Mai trebuie observate și alte caracteris- 
tici gramaticale ale grupului e înalț: copula cere totdeauna un 
nume predicativ, ea nu apare în enunțuri fără nume predicativ. 
(Din acest punct de vedere, există o asemănare între verbele copu- 
lative şi prepoziţii: ambele categorii de cuvinte nu subzistă în 
enunțuri decît dacă sînt însoţite de anumite altecuvinte.) Adjectivul 
înalt se poate lega direct, fără e, de subiectul copacul ; verbul copula- 
tiv e subordonat numelui predicativ, relaţia fiind marcată prin acord. 

“Grupul copacul e înalt are deci structura : 


copacul 
in Aa 
e———— înalt 
unde fiecare cuvînt e legat de ceilalți doi. Numim ternare astfel 
de structuri. 

În mod asemănător se analizează structurile ternare unde nu- 
mele predicativ e un substantiv la nominativ sau în acuzativ cu 
prepoziție (în ultimul caz, relaţiile de subordonare sînt de tipul 
„cu aderenţă“). 

§ 31. În sfîrşit, al patrulea tip de relaţie posibilă între cuvin- 
tele unei propoziții este relația apozițională. 

Relaţia este binară : mi-a spus chiar Ionescu, profesorul. Primul 
cuvînt (/onescu) primeşte o explicaţie (este termenul explicat: E), 


1 Uneori numele predicativ are structură de propoziţie (vezi $ 101). 

A 


Fi 


Ld 
| 


al doilea e apoziţia sa (A). Notăm această relaţie cu E=AL: 
Semnul relației („=“) se justifică prin faptul că între cele două 
cuvinte există un fel de egalitate (în exemplul nostru, atît /onescu, 
„cît și profesorul numesc aceeași persoană). Între termenii relației 
apoziționale există uneori un cuvînt de legătură (un adverb apozitiv) : 
pare impertinent, adică obraznic sau știu asta de la un prieten, anume 


Ion. Relația se notează în acest caz prin |EaA] a A|. Alte elemente apozi- 
tive sînt : și anume, mai exact, vasăzică etc. Rolul cuvintelor apozitive 
seamănă cu acela al conjuncțiilor de coordonare: fac mai 
limpede, subliniază natura relaţiei dintre termenii pe care îi leagă. 
„ Prin conținutul ei, relaţia apoziţională seamănă cu cea de sub- 
ordonare, mai precis cu relația dintre un substantiv şi atributul 
său (căci și acesta aduce lămuriri, precizări). Relaţia apoziţională 
diferă totuși de subordonare, prin următoarele caracteristici: 
(a) Într-o relaţie |R <S |, fiecare constituent denumește persoane, 
obiecte, însuşiri etc. diferite. Cînd spunem casa vecinului e nouă, 
e evident că vecinului trimite la o. persoană, iar casa la un obiect ; 
cînd spunem copilul vecinului s-a îmbolnăvit, cele două substan- 
tive luate separat se referă la persoane diferite. Într-o relaţie [E =A], 
termenii se referă la unul şi acelaşi obiect, la una și aceeași persoană. 
= (b) Într-o relație ÎR<S], termenul S poate fi eliminat din enunţ, 
dar R nu. Numai în anumite construcții (vezi, de pildă, prepozi- 
ie aiteal § 24) S este obligatoriu și avem |R <-So |. În schimb, 


|E=A] ambii constituenți sînt — în principiu — 
omisibili în egală măsură: 


mi-a spus chiar Ionescu, profesorul ; 
mi-a spus chiar Ionescu ; 
mi-a spus chiar profesorul. 


1 Există excepţii: de exemplu, termenul E e indispensabil în enunțul 
am comunicat familiei Ionescu. 

(c) Cînd E și A sînt substantive, între ele există adesea acord 
(în caz și, de cele mai multe ori, în număr). Acordul în caz apare 
totdeauna cînd E este la nominativ sau la acuzativ ; dacă E e în 
genitiv sau dativ, A stă de cele mai multe ori în nominativ (i-am spus 
profesorului Ionescu; fireşte, construcția cu acord este posibilă : 
i-am spus profesorului, lui Ionescu ; în am comunicat familiei Ionescu, 
acordul în caz e imposibil). 


În cazul relației de subordonare, acordul nu se produce în acelaşi 
fel; dacă specia de subordonare cere ca S să se acorde cu R 
în caz, caracteristica aceasta e valabilă atît pentru nominativ, 
cît şi pentru celelalte cazuri : adjectivul S stă în același caz cu sub- 
stantivul R, indiferent dacă R e la nominativ, genitiv, dativ sau 
acuzativ. 


(d) În relația apoziţională, topica e totdeauna aceeași : terme- 
nul A e așezat obligatoriu după termenul E. 

Există totodată asemănări între relaţia apoziţională şi de coor- 
donare, de pildă, cuvintele în relație apozițională aparţin adesea 
la aceeași parte de vorbire: /onescu, profesorul ; impertinent, adică 
“obraznic. Acordul e, de asemenea, o caracteristică ce apropie cele 
două tipuri de relație. Vom mai aminti în sfîrşit o simetrie de con- 
strucție ; să se compare: 

| s-a întors la familie, la ai lui; 

s-a întors la soţie, la copii. 


În primul enunț avem un exemplu de apoziţie, în celălalt, un 
exemplu de coordonare. Constituenţii sînt, în ambele cazuri, com- 
plecși și sînt introduși prin aceeași prepoziţie. l 

1 Deși foarte răspîndite, construcțiile fără acord de tipul omului acesta 
nu sînt acceptate în gramatica normativă. Mai complicată e problema acor- 
dului în caz, în construcţii ca titlul exact al acestei poezii publicate în... ; 


cum e corect: publicată sau publicate ? Forma publicată se justifică dacă 
atributul e explicativ (izolat) şi nu determinativ (neizolat). 

§ 32. Apoziţia, ca şi termenul explicat, poate ‘i formată din 
mai multe cuvinte. Constituenții relației apoziționale sînt fie com- 
plecși, fie multipli, fie dezvoltați. În fraza : 


În pragul iernii, în decembrie, fu eliberat din armată. 
"şi se întoarse la civilie, adică la combinat. (Preda, 1, 179) 


există două exemple de relaţie apozițională : în pragul iernii: 
(E dezvoltat) =în decembrie (A complex) și la civilie (E complex) adică: 
la combinat (A complex). 

Termenul” (E) este multiplu în: mă întîlnesc cu Ion și Vasile, 
frați: mei, iar apoziţia (A) este multiplă în: ~ 


Se cheamă că noi doi, eu și măria sa, avem o prietenie 
veche. (Sadoveanu, FJ, 12) 


În versurile : 


Dumitru țărănoiul, dulgher şi lăutar, 
Nu tulburase satul vorbindu-i în zadar. (Arghezi, 1907, 10); 


Dumitru are două apoziţii, una simplă (fărănoiul), cealaltă multiplă 
(dulgher și lăutar). | 

Întîlnim foarte des exemple de apoziții „dezvoltate“, dar ele 
ridică unele probleme de analiză sintactică. 

Faptul că, în legătură cu structuri ca mi-a spus Ion, bunul meu. 
prieten, se discută despre bunul meu prieten ca despre o parte de 
propoziţie dezvoltată („apoziție dezvoltată“) constituie una din 
inconsecvenţele analizei sintactice tradiţioriale. Ar fi de aşteptat 
ca orice cuvînt, împreună cu cuvintele care îl determină direct 
sau indirect, să constituie părți de propoziție dezvoltate ; de exem- 
plu, în: mi 

E văduva lui Petre, ucis pentru stăpin 
Din ordinul ciocoiului bătrin. (Arghezi, 1907, 25), 


întreg lanțul ucis...bătrîn ar fi atribut adjectival dezvoltat. Un 
complement direct dezvoltat ar exista în: 

Pentru a descifra rostul convoiului de pe strada Rahma- 
ninov... (Călinescu, SN, 7) (de pe strada Rahmaninov 
ar putea fi considerat atribut prepoziţional dezvoltat). 


O atare procedură de analiză ar trebui să recunoască și exis- 
tența unor apoziţii dezvoltate conținînd și una sau mai multe pro- 
poziţii subordonate (Ștefan, domnul care a adus Moldovei o ne: 
asemuită glorie...). În această lucrare, expresia „apoziţie dezvol- 
tată“ se consideră legitimă numai în legătură cu grupuri de cuvinte 


care nu admit analiza în părţi de propoziţie: Plecăm marţi, adică 
de azi în două zile. În acest exemplu, de IEaAJ, marți este E, adică 
este a, iar de azi în două zile e A dezvoltată!. În schimb, în Pentru 
a descifra rostul convoiului de pe strada Rahmaninov distingem com- 
plementul direct rostul, atributul simplu convoiului, atributul complex 
de pe strada, apoziţia simplă Rahmaninov, deci nu există părți 
de propoziţie dezvoltate. 

Uneori funcția de apoziţie și de termen explicat par a fi deţi- 
nute de același cuvînt, repetat: 


Să umple golul pe care-l avea în juru-i, un gol cu totul 
neînțeles și nelogic?. (Sadoveanu, 0.9,124) ă 


Un gol nu e apoziţie pe lîngă golul? Considerăm că nu; un 
gol nu e altceva decît o reluare a lui golul, reluare la care se recurge 
uneori cînd cuvîntul în cauză primește mai mulți determinanţi 
(sau grupuri de determinanţi) şi există pentru cititor pericolul 
unei descifrări greșite sau dificile a organizării sintactice. 


1 de azi în două zile nu admite o analiză completă în părţi “de propozi- 
ție; numai două intră în tipurile analizei tradiționale, ca atribut adjectival. 
Ce-ar putea fi însă de azi sau în zile? 

2 În spiritul celor arătate mai sus, un gol cu totul neînfeles și nelogic nu 
constituie o apoziţie dezvoltată. 

3 Să se vadă și exemplul oferit chiar în fraza noastră: „...o reluare 
a lui golul, reluare la care...“ 


În construcții de tipul : 


„De aceea mă vedeţi gustind, lucru pe care nu l-aș. face 
cu rachiurile dumnealor de la tirg. (Sadoveanu, 0.9, 
450—451), | 


cuvîntul /ucru pare a forma, împreună cu propoziția ce urmează, 
o apoziție „dezvoltată“ (în orice caz, grupul acesta e sinonim cu 
„o propoziție apoziţională : ceea ce n-aş face cu râchiurile. .. ; lucru 
„Pe care ceea ce, căci lucru are sens pronominal). Structuri analoage 
sînt: Și-a propus să învețe genetică modernă, scop care depăşeşte 
puterile lui ; Vrea să ne încînte cu vorbe frumoase, metodă care dă: 
adesea bune rezultate. În exemplele citate, avem a face cu cîte un cu- 
vînt (lucru, scop, metodă) care substituie un cuvînt precedent sau 
propoziția precedentă : 

— lucru trimite la gustînd (a gusta e un lucru pe care nu l-aș 
face...) i 

— scop substituie propoziţia anterioară (a învăţa genetică 
modernă e un scop), la fel cuvîntul mefodă (a încînta cu vorbe 
frumoase e o metodă). Scop și metodă se deosebesc de lucru (care 
nu are decît valoare pronominală, de substituire) prin aceca că 
atribuie acţiunii din propoziția precedentă o însușire: a învăţa 
etc. e un scop, a încînta etc. e o metodă, 

Cuvintele lucru, Scop, metodă din enunţurile de mai sus sînt 
apoziții simple; de reținut că și un verb (gusfind) poate fi explicat 
-de o apoziţiel. 

-$ 33. În paragrafele 14—32 s-a arătat că, în interiorul unei pro- 
poziții, un cuvînt (X) se află cu alt cuvînt (Y) în una din următoa- 
rele patru feluri de relaţii: 


— de subordonare: X e regentul lui Y |X < Y|; 


— de coordonare: X e coordonat cu Y |X+Y|; 


1 Şi anume atunci cînd ideea exprimată prin verb este reluată printr-un 
substantiv. | 

Dre să Yl; 


— predicativă: X e subiectul lui Y 

— apozițională: X e explicat de apoziția Y |X="Y|. . 

Prima, a treia şi a patra sînt relații binare, a doua este o relație 
plurală, care uneori apare ca binară. i : 

Relaţiile de coordonare și apoziționalä sînt uneori precizate 
cu ajutorul unor cuvinte de legătură, conjuncții și adverbe: 

IC, k Cal, |E a A|. 

Ca termen al unei relații figurează un singur cuvînt sau o lo- 
cuțiune (şi atunci termenul se numește simplu), două sau mai multe 
cuvinte coordonate (termenul e multiplu)! sau subordonate ; ter- 
menul se numește în acest din urmă caz complex sau dezvoltat, 
şi anume: complex, cînd primul său element e o „unealtă gramati- 
cală“ (de regulă o prepoziţie), iar al doilea e un cuvînt cu „sens 
lexical deplin“; dezvoltat, cînd conţine minimum două cuvinte cu 
„sens lexical deplin“, cărora nu li se poate atribui funcția de părți 
de propoziţie. 


1 Termenul multiplu poate fi format și din doi termeni complecși, ca 
în (om) fără experiență şi fără prestigiu. 


Secţiunea C: VALENŢELE CUVÎNTULUI 


|. Valenţe și spectru ce valențe 


8 34. Însușirea unui cuvînt de a intra în relaţie sintactică cu 
alt cuvînt a primit numele de valență. La fel ca în chimie, valen- 
tele din gramatică sînt nişte calităţi combinatorii, diferite de la un 
element la altul. Tot ca valenţele chimice, valenţele sintactice 
așază elementele într-o refea de relaţii ; adesea un anumit cuvînt 
e legat în acelaşi timp de mai multe cuvinte din propoziţie. De 
aceea, între schemele care prezintă structura moleculelor și schemele 
de analiză sintactică a propoziției există asemănări. 

Să examinăm valenţele realizate de substantive în următoarea 
propoziţie scurtă : 


În timpul acesta munca mea la universitate mă pasiona. 
(Camil Petrescu, U, 79) 


Substantivul timpul contractează două relaţii de subordonare, 
la stînga cu prepoziția în şi la dreapta cu-adjectivul demonstrativ 
acesta ; schematic : 


în A prep. 
(l au, mai j) 
. S 3 
UA ELI) mi 
acesta adj. 


Substantivul munca apare cu trei valențe, toate la dreapta: 
mea, la universitate și pasiona. A doua valență este însușirea sub- 

stantivului munca de a se putea combina cu un termen subordc= 
nat complex. Schema structurii este: 


mea 


| 
4 


munca <- (la<- universitate) 


a 
4 


pasiona 


sau, mai abstract: 
adj. 
l 
SB < (prep. <- subst.) 
ap 


4 
p 


Substantivul universitate realizează o singură valență, în relația 
de subordonare cu prepoziția la. 


$ 35. Unitatea sintactică minimală este, cum am arătat la § 1, 
cuvîntul sintactic (cuvînt simplu sau locuţiune). Un cuvînt oarecare 
plus alt cuvînt care îi satisface o valență formează unitatea sin- 
tactică numită sintagmă : în timpul timpul acesta, munca mea, munca 
pasiona, la universitate sînt sintagme. Unele corespund unei singure 
părți de propoziţie (în timpul, la universitate), altele sînt grupuri 
de două părți de propoziţie în relaţie de subordonare (timpul acesta, 
munca mea) sau predicativă (munca pasiona). 

Două cuvinte în relaţie apoziţională sau coordonativă consti- 
tuie, de asemenea, sintagme ; în sintagmele apoziţionale Și coordo- 
native apare cîteodată un cuvînt de legătură. Deosebim deci: 


sintagme subordonative |R <S] ; 
sintagme coordonative |C1+Cəļ, |C, k Cl; 


sintagme predicative |SB+——+> P]; 


sintagme apoziționale |E=A|, |E a Al. 

Toate acestea se numesc sintagme simple. Se întîmplă frecvent: 
ca o valență a unui cuvînt să fie satisfăcută de o sintagmă, ca în : 


munca<-(la<—universitate). 


Acest grup e o sintagmă complexă. 
Predicatul verbal la forma negativă este, de asemenea, o sin- 
tagmă, și ea satisface o valență a subiectului, de exemplu : 


Jon=<——(nu —>vine). 


“Structura sintactică formată din subiect și predicat nominal, 
ostructură ternară, conţine trei sintagme simple : subiect<-— —>copulă, 
copulă>nume predicativ, .subiect<—nume predicativ sau o: 
sintagmă complexă subieci<—-—>(copulă->nume predicativ). 

O unitate sintactică mai complexă decît sintagma (simplă sau 
complexă) este aceea formată dintr-un cuvînt şi toate cuvintele 
care îi satisfac valența într-un enunţ, de exemplu, munca mea læ 
universitate pasiona din textul citat la $34; o putem numi macro- 
sintagmă sau macrostructură. Macrosintagma citată e formată 
prin fuziunea sintagmelor munca mea, munca la universitate ȘI munca 
pasiona ; termenul comun munca, enunțat o singură dată, se nu- 
meşște centrul sau nucleul macrosintagmei. 


$ 36. Revenind la enunţul În timpul acesta munca mea la univer- 
silale mă pasiona, se pune întrebarea dacă substantivele nu au şi 
alte valențe, care însă nu s-au realizat. Răspunsul e afirmativ, 
căci, de exemplu, universitate putea primi şi determinantul această 


(...munca în această universitate. ..), timpul admite și atributul 
tot (în tot timpul acesta. ..), iar pe lîngă munca poate sta şi atributul 
neîntreruptă (...munca mea neînireruplă...). Prin urmare, din 
totalul valenţelor unui cuvînt numai o parte se realizează într-un 
enunț dat. | 

Se ridică și a doua întrebare: Toate trei substantivele ar fi 
putut realiza în textul citat aceleași valențe, de exemplu, valenţele 
lui munca? Răspunsul e acum negativ: dacă fimpul şi universita- 
lea ar primi cîte un predicat, ele n-ar putea rămîne legate cu 


60 


prepoziţiile în, la. Un substantiv subordonat unei prepoziţii nu poate 
fi în acelaşi timp în relaţie predicativă cu un verbi. Valenţele 
„—prep.“ și,„——P“ nu se pot realiza simultan, sînt valenţe 
incompatibile. 

A treia întrebare; Între cele trei cuvinte zimp, muncă şi uni- 
versitate există deosebiri de valenţe în general sau numai în propo- 
-ziția de unde le-am extras ? Substantivele au, cu mici excepții, 
aceleași posibilități de combinare. (Dealtfel, acesta e unul din 
motivele pentru care gramatica le grupează la un loc, în clasa nu- 
mită „substantiv“.) Într-o anumită propoziţie însă, se poate în- 
tîmpla ca nu toate substantivele să admită aceleaşi combinaţii, 
din motivul arătat mai sus: există valenţe incompatibile, care se 
exclud reciproc. 

$ 37. În capitolul următor ne vom ocupa de valenţele cuvinte- 
lor în interiorul unei propoziţii. (Pentru valenţele satisfăcute în 
interiorul unei fraze, vezi § 110.) Valenţele cuvintelor diferă de la 
o parte de vorbire la alta ; posibilitățile de combinare ale substan- 
tivului nu seamănă cu cele ale verbului, prepoziţia are alte valenţe 
decît adjectivul etc. Totalitatea valenţelor unui cuvînt se numeşte 
spectru posibil de valenţe sau spectru combinatoriu potențial. To- 
talitatea valenţelor unui cuvînt satisfăcute într-un enunţ dat este un 
spectru real de valențe sau spectru combinatoriu real. 


II. Valenjele părţilor de vorbire 


§ 38. În cercetarea spectrului combinatoriu al fiecărei părți 
de vorbire vom avea în vedere: 


(a) Posibilitatea combinării în funcție de natura relației: de 
coordonare, de subordonare, predicativă, apozițională ; 


(b) Funcția în cadrul sintagmei : cuvîntul al cărui spectru com- 
binatoriu se discută poate fi R sau S într-o sintagmă subordona- 


1 Propoziţii ca Au venit la oameni ! sînt excepţii neînsemnate. 

tivă, SB sau P într-o sintagmă predicativă, E sau A într-o sintagmă 
apozițională!. Se va avea în vedere şi rolul unor cuvinte de a mij- 
loci o relație, de exemplu rolul de & într-o sintagmă coordonativă 
|Ca k Ca] sau rolul de a într-o sintagmă apozițională |E a AJ, 


(c) Partea de vorbire de care aparține cuvîntul ce* satisface 
valența, de exemplu un adjectiv cu funcție de R poate avea ca S 
un adverb (cam dulceag), un pronume (util oricui), un substantiv 
(dăunător sănătății). i 

(d) Dacă valența e satisfăcută de un singur cuvînt (termen 
simplu) sau de mai multe cuvinte (termen complex, dezvoltat)”, 


Vom urmări, de asemenea, dacă spectrul: combinatoriu e ace- ` 
laşi pentru toate cuvintele ce compun partea de vorbire analizată 
sau pot fi stabilite subclase ale părților de vorbire, criteriul de 
diferențiere a subclaselor fiind tocmai însuşirile combinatorii. 

În exemple, termenul care satisface valenţe e tipărit cu litere 
aldine. 


§ 39. alenţele substantivului sînt în esență următoarele: 
| (a)- Substantiv sau pronume coordonat: mama și copilul; eu 
şi copilul ; 
| (b) adjectiv, adjectiv. pronominal sau numeral subordonat. 
Substantivul are funcție de R, iar termenul S se acordă în gen, 
număr și caz cu R. Termenul S este un atribut adjectival ; 


(bı) adjectiv: literatura română. Uneori adjectivul este izolat 
de substantiv, fapt marcat prin intonaţie și punctuație: 


Soldaţii, tineri, cu lacrimile-n gene. (Arghezi, 1907, 23) 


1 Sintagma coordonativă n-a fost menționată, pentru că funcţia cuvîn- 
tului e aceeaşi ca C} şi ca Ca. 

2 Termenii multipli nu interesează din principiu: dacă un substantiv R 
are ca S un adjectiv, se înţelege că poate avea ca S şi două sau mai multe 
adjective coordonate (copac verde, copac verde și înalt). Întrucît discutăm 
numai valenţele din interiorul unei propoziţii, e limpede că un cuvînt su- 
biect nu se poate combina cu un „predicat multiplu“ (elevul scrie și citește 
e un enunț format din două propozitii). . 

Din punctul de vedere al înţelesului, atributul izolat (sau 
explicativ) se deosebeşte de «tributul neizolat (sau determinativ). 
Lucrul acesta se dovedeste analizînd semantic sintagma sub- 
stantiv<—adjectiv ; să se compare : 

(a) explicațiile foarte amănunțite m-au convins (s-au dat mai 
multe explicaţii, dintre care numai cele foarte amănunțite m-au 
convins) ; 

(B) explicațiile, foarte amănunțite, m-au convins (toate explica- 
țiile date au fost foarte amănunțite). Aici atributul izolat are sens 
circumstanţial : „din cauză că erau foarte amănunțite“. 


Cînd substantivul are ca determinanţi mai multe adjective, 
ele sînt sau nu coordonate între ele. Le considerăm coordonate 
dacă între ele apare sau s-ar putea intercala o conjuncţie coordo- 
natoare : în copac verde şi înalt, ca și în copii frumoşi, sănătoşi ad- 
jectivele sînt coordonate ; în propoziții completive directe, adjectivele 
nu sînt coordonatel, căci nu putem spune propoziții -completive şi 
directe. Dacă unul din adjective precedă substantivul, iar celă- 
lalt îi urmează, adjectivele nu sînt, de regulă, coordonate : frumoasa 
literatură română (grupul acesta, o macrosintagmă,- nu are sensul 
de „literatură română și frumoasă“ !). Din punctul de vedere al 
înțelesului, primul adjectiv determină grupul format din substantiv 
plus adjectivul al doilea ; despre literatura română se spune că e 
frumoasă. 


Lungul deal- transversal deasupra căruia înaintează 
şoseaua desparte această enormă şi vană tălăzuire geo- 
logică de primele sonde ale lumii petroliere. (Bogza, Al,28) 


În spiritul celor discutate mai sus trebuie analizate şi macro- 
sintagmele lungul deal transversal şi enormă şi vană tălăzuire geo- 
logică : dealul transversal este lung, tălăzuirea geologică este enormă 
şi vană. 


1 Să se observe şi diferența de punctuație. 


îi : 


În macrosintagma idee curent filozofic contemporan, din punct 
de vedere semantic contemporan determină sintagma curent filozofic, 
iar larg determină curent filozofic contemporan. 

Dacă unul din adjectivele subordonate este izolat, el: determină 
semantic sintagma formată din substantiv și atributul adjectival 
neizolat : bietul om, chinuit de remușcări, n-a mai rezistat. 

Dacă substantivul determinat de două. adjective este la plural, 
există — cel puţin teoretic — posibilitatea de a confunda două 
organizări sintactice complet deosebite: 

(a) substantiv determinat de un atribut multiplu, ca în romane 
lungi şi plicticoase. Schematic RAEC k Co)]; | 


? 


(B) substantiv determinat numai de primul adjectiv, plus ace- 
lași substantiv, subînţeles, determinat de-al doilea adjectiv, ca în 
“romane ME și franțuzeşti. Schematic : 


R=S, 
-+ 
(R) Se 


Sensul lexical al celor trei constituenți ai unui atare grup su- 
gerează aproape întotdeauna interpretarea sintactică justă : nişte 
romane pot îi în același timp lungi și plicticoase, dar nu englezeşti 
şi îranțuzești ! 

O construcție particulară este cea de tipul limbile română şi 
franceză: adjectivele, în ciuda aparenţelor, nu sînt coordonate, 
sensul fiind „limba română și limba franceză“. Sintagmele din 
această construcţie sînt : 

limba română, 


limba franceză, 
limba+ limba, 


prin urmare, analiza sintactică va înlocui pluralul limbilor cu două 
forme de singular. 


. 


64 


(bə) adjectiv pronominal : orice om. Substantivul e uneori cen- 
` trul unei macrosintagme cu două adjective pronominale ; de regulă, 
ele nu sînt coordonate : aceste idei ale mele sau 
Convorbiri din alte cîteva seri de vară. (Sadoveanu, 
0.9, 23) 


Se ivește și aici, ca şi la (b,), posibilitatea unei confuzii între 
două organizări sintactice diferite: casa mea şi a ta înseamnă fie ` 
„O singură casă, care e în același timp a mea şi a ta“, fie „două case, 
prima a mea, a doua a ta“. [Vezi schemele de la (b,).]! 

(b,) numeral : 

În anii nouă sute șapte. (Arghezi, 1907, 7); Între dînşii, o clipă, 
se simțea bine. (Sadoveanu, O. 9,8) 

Anumite numerale cardinale determină substantivul numai prin 
intermediul prepoziţiei de: două case,- dar douăzeci de case, Fiind 
mijlocitor al unei relaţii, îl vom nota pe de cu „p“ (aşa cum şi este 
„k“, adică este „a“), iar structura douăzeci de case va îi simboli- 
zată |R p S|e 

(c) substantiv sau pronume cu luncție S. Relaţia e marcată 
prin recțiune cazuală în genitiv sau dativ. 

(c,) genitiv: idealul poetului ; părerile celorlalți. 

O construcție particulară este procesele lui Jon şi Vasile ; ea are 
trei interpretări sintactice: 

(a) Ion şi Vasile au, împreună, mai multe procese; între cele 
două nume proprii este o relaţie de coordonare; 

(Ê) atît Ion, cît şi Vasile au cîte un proces (pentru a evita am- 
biguitatea și a preciza că e vorba de interpretarea (6), unii scriu 
fie procesul lui Ion şi cel al lui Vasile, fie cele două procese, al lui Ion 
și al lui Vasile, fie — mai rar — procesele, al lui Ion şi al lui 
Vasile); în acest caz, construcția se analizează în trei sintagme : 
procesul <— lui Ion, procesul <- lui Vasile, prcesul-t+- procesul (vezi 
mai sus (b1), p.64); 


1 Cititorul e rugat să observe că şi alte constatări făcute în legătură 
cu adjectivul (b,) sînt valabile şi pentru adjectivul pronominal (b3). 

(y) atît Ion, cît și Vasile au fiecare mai multe procese (pentru 
a evita ambiguitatea, se poate spune procesele lui Jon şi cele ale 
lui Vasile) ; sintagmele componente sînt: procesele <- lui lon, pro- 
cesele <- lui Vasile, procesele+ procesele (al doilea cuvînt e implicit). 
= (c2) dativ: trimiterea de ajutoare nauiragiaților ; acordarea unor 
premii celor care s-au distins ;l 


La razele candelei, s-ar fi văzut în trăsăturile-i accentuate 
[235 ]|; (Odobesctii=G,.95) 


(dı) verb la gerunziu cu funcția S. Relaţia e de subordonare cu 
aderenţă : concluziile rezultind din această expunere ; 


(d2) verb copulativ subordonat: este elev?. 


„Se pune întrebarea dacă substantivul nu are și valența „adverb 
subordonat“. Răspunsul e negativ : în așa oameni ne trebuie, cuvîn- 
tul așa este adjectiv invariabil (neilexibil) ; în omul acesta, cindva 
profesor, adverbul cîndva nu lămureşte decît în aparenţă substanti- 
vul profesor [în realitate, el se află în relație implicită cu verbul 
subînţeles a fi: omul acesta, (care a fost) cîndva profesor]. 


(e) sintagmă prepoziţie <— substantiv (sau pronume, numeral, 
„adverb, verb) : bocanci cu cuie, lauda de sine, grupuri de patru, 
locul de dincolo, dorința de a învinge. Subordonarea e „cu aderenţă“. 
Se “constituie astfel sintagme complexe de tipul subst. <- (prep. 
| <-subst.2). | 
= Sintagma subordonată poate fi multiplă : dorința de a se afirma 
și de a învinge”. Trebuie prevenită și aici [vezi, mai sus, (b.)] posi- 
bilitatea unei confuzii; în aceste poezii de Anghel şi Iosif poate fi 
vorba de poezii cu doi autori, sau de două grupuri de poezii, unele 
scrise de Anghel, altele de Iosif. l 


1 Numărul substantivelor care au această valență e foarte mic. 
2 Vezi mai sus, Ş 30. 
3 Repetarea prepoziției de nu e obligatorie. 


66 


În construcțiile : 


Stă răsucită într-o parte, cu mîna la gură şi cu ochii în pământ (Sa- 
doveanu, 0.9,38) ; Se așezară [...] pe-un singur butuc de brad, cu 
armele lingă dinşii. (Sadoveanu, 0.9,25); Mă abat trei paşi cu arma 
în mână. (Camil Petrescu, U, 264), 


sintagmele prepoziţionale la gură, în pământ, lingă dinşii, în mină 
sînt numai aparent în relație de subordonare față de substan- 
tivele mâna, ochii, armele, respectiv arma. În realitate, dependența 
e față de un verb subînţeles: mîna e dusă sau pusă la gură, arma 
e finulă în mînă etc. 

În exemplele date pînă aici valența substantivului într-o 
sintagmă  subordonativă era satisfăcută de un termen 
subordonat (S), deci ne-am ocupat de substantiv ca R. 
In structura IR=<-S], substantivul poate fi însă și S; în acest caz 
el are o valență pe care o satisface un substantiv cu funcţia R. 

(fı) Dacă substantivul S este la genitiv, el are ca valență com- 
binarea cu alt substantiv sau cu un pronume : /ocuinfa directorului, 
cele ale prietenului (cele înseamnă, de exemplu, cărțile) 
sau 

(î2) o prepoziţie: deasupra casei ; 

(î3) Dacă substantivul cu funcție S este la dativ, el are o valență 
pe care o satisface în enunț alt substantiv : trimiterea de ajutoare 
naufragiaților sau | 

(fa) un verb: atribuie inculpatului [...] sau 

(îs) un adjectiv: credincios idealurilor [...] sau 

(îs) un adverb: 


Ioanide făcuse planuri |...) asemeni unui tînăr care 
vede deschis înaintea sa viitorul. (Călinescu, SN, 207) 


ANR o prepoziție: datorită ajutorului ; 

(fs) Dacă substantivul cu funcție S este la R E el are o 
valență satislăcută de un verb: cere ajutor, sau de 

(f9) o prepoziție: la fară. 

În toate exemplele de la (f.) — (fə), substantivul este subordo- 
nat cu recțiune. Aceasta e singura formă în care un substantiv se 
subordonează altui cuvînt. Situaţiile grupate sub (f1) — (fs) după 
cazul substantivului subordonat pot fi clasate și după partea de 
vorbire cu funcţie de regent; “substantivul S are ca R: 

(fa) un substantiv sau” _Pronume care cer genitivul ; un atribut 
care cere dativu: .. 

(î2) un verb care cere acuzativul sau dativul; 

(î3) un adjectiv care cere dativul; 
(f4) un adverb care cere dativul ; 
(îs) o prepoziţie care cere acuzativul, genitivul sau dativul. 
„Substantivul a fost discutat pînă aici ca termen în relațiile 
de coordonare (a) şi de subordonare (b-f), 

(g1) În relaţia predicativă, substantivul este subiect şi are ca- 
pacitatea de a se combina cu un verb predicat : soarele străluceşte 
sau cu . 

(g2) un verb predicativ la gerunziu sau la infinitiv: ajungînd 
Ion acolo, i S-a părut că [...] sau cu 


(gs) un verb copulativ : “Ion este elev; Jon fiind medic, l-am 
chemat de urgenţă. 

(h) În relaţia apoziţională, substantivul este fie termenul ex- 
plicat : oraşul Cimpina, numele de Ion, şi are ca valență o apoziţie 
exprimată, ca în exemplele noastre, printr-un substantiv (putea 
îi și un pronume: elevii, adică noi), fie | 

(i) termenul apoziţie. Cu această funcţie, are posibilitatea de 
a se combina. cu un substantiv sau un pronume: orașul Cimpina ; 
noi, epigonă. 

Valenţele substantivului sînt cuprinse în următorul tabel rezu= 
mativ : 

ÎN N a e e a i N N e e e 


Într-o sintagmă subst.are funcția de şi se combină cu 


coordonativă termen coordonat subst.;pronume 
subordonativă a) termen regent - Riadi pion Bupe) 
ral (acord); subst., 


pron. (recțiune); 
verb (aderenţă, acord); 
sintagmă prepoziţio- 
nală (aderenţă). 
b) termen subordonat subst., pron.; adj.; 
l verb; prep. (recțiune). 


predicativă subiect verb 
apoziţională a) termen explicat subst.,pron.; apoziție, 
b) apoziţie subst., pron. 


Valenţele enumerate mai sus nu sînt niciodată satisfăcute în 
același enunţ. Spectrul combinatoriu real al unui substantiv cuprinde 
în mod obişnuit una, două, rareori mai'mult, de cinci valenţe. Une- 
ori o valență e satisfăcută deŢdouă (eventual mai multe) ori în 
acelaşi enunţ: de exemplu, substantivul e regent față de două- 
trei adjective care sînt sau nu coordonate între ele: 

Făgăduia vindecarea sigură și radicală a epilepsiei. (Că- 
linescu, IC, 278) ; Lungul deal transversal [...], vană tălăzuire 
geologică. (Bogza, Al, 28) 

Exemplu de spectru combinatoriui realYal unui substantiv : 


Acest ultim pătrar al ceasului lor de” despărțire, (Sado- 
veanu, 0.9,136), 


= Substantivul păfrar apare combinat cu un adjectiv pronomi- 
nal, un adjectiv şi un substantiv şi este regent în raport cu toate 
trei : substantivul al ceasului e subordonat față de pătrar și regent 
față de lor și de sintagma de despărțire (are deci tot trei valenţe 
satisfăcute, dar spectrul său” nu coincide cu cel al primului sub- 

stantiv) ; despărțire are o singură valență realizată : de subordo- 
nare față de prepoziția de. 
Vreuna din marile comparații sau metafore ale literaturii 
universale (Vianu, SLUC, 124) 


Substantivul comparații își satisface aici valenţele : 1. prepozi- 
ţia regentă din, 2. adjectivul subordonat marile, 3. substantivul 
coordonat metafore, 4. substantivul subordonat al literaturii. 

lată şi un exemplu de substantiv cu șase valenţe : zrei (1) minu- 
nati (2) prieteni din copilărie (3) ai vecinului (4), fraţii (5) lui 
de cruce, se află (6) aici. 

Un exemplu şi mai complex : 
Larg curent filozofic contemporan de esență idealist- 


subiectivă, dar de diverse nuanțe, răspîndit în Germania 
[...], reprezentat de personalități ca...(DTL, 130) 


Termenii care satisfac valenţele lui curent sînt : 
larg ; 
filozofic ; 
contemporan ; 
de esență; 
dar de nuanțe ; 
răspîndit ; 

| reprezentat. 

Primii trei termeni actualizează de trei ori aceeași valență 
(adjectiv subordonat), fără a fi coordonaţi ; ultimele două cuvinte 
actualizează și ele valența „adjectiv! subordonat“, dar sînt coordo- 
nate ; sintagmele de esență și de nuanță reprezintă aceeași însușire 
combinatorie și sînt coordonate. 


1 Participiul e asimilat cu adjectivul, deşi între ele există diferenţe de 
însușiri combinatorii. 

§ 40. Partea de vorbire numită adjectiv cuprinde adjective 
propriu-zise, locuţiuni adjectivale şi participii. (Adjectivele prono- 
minale vor fi discutate aparte, la § 50.) Indiferent de gradul de com- 
paraţie, adjectivul formează un singur cuvînt sintactic. Analiza 
sintactică tratează ca pe un tot indivizibil șiruri ca: mai bun, cel 
mai bun etc. Valenţele adjectivului sînt în esență următoarele : 

(a) adjectiv coordonat: casă nouă şi scumpă. Relaţia este de 
ccordonare numai dacă între adjective apare sau se subînțelege 
o conjuncţie coordonativă. Așa cum am arătat la $39(b-), într-un 
grup de cuvinte ca propoziții complelive directe adjectivele nu sînt 
ccordonate, căci nu putem spune propoziții completive şi directe. 
Vezi de asemenea cele arătate la $ 39 (b,) (B) în legătură cu con- 
strucții ca romane franțuzeşti şi englezeşti, unde, în ciuda apa- 
rențelor, adjectivele nu sînt coordonate; și leagă cuvîntul ro- 
mane explicit de (romane) implicit. 

Coordonarea se exprimă și prin locuţiuni conjuncţionale, a 
căror funcție e întărită de cuvinte corelative ; vezi structura nu 
numai adj. ci (dar) şi adj.2: 


Acolo avem să găsim alt lucru nu numai vrednic de lu- 
are-aminte, dar şi foarte folositor. (Sadoveanu, 0.9, 446). 
(b) adverb subordonat (cu aderenţă) : 


Făcuse -planuri nepăsător, fără a se preocupa dacă sînt 
ori nu realizabile îndată. (Călinescu, SN, 207); Eu sint- 
și mai favorizat de soartă. (Sadoveanu, 0.9,448) 


Legătura dintre adjectivul regent şi adverbul subordonat se 
realizează uneori prin intermediul prepoziţiei de; o vom nota cu 


„p“, iar structura sintactică va fi simbolizată IR p S|, după mode- 


lul schemelor |C, k Ce] sau |E a A|; atît de bună, uimitor de frumoasă. 


Orice pasăre, oricît de mâăiastră, trebuie să se recunoască 
nevrednică. (Sadoveanu, 0.9, 447) 


goi | 


“Cu funcţie de adverb apare numeralul adverbial : 
Și se făcu moşia, de două ori mai mare. (Arghezi, 1907, 9) 


(c) Un număr de adjective au valența „substantiv sau pronume 
subordonat cu recțiune în dativ“: util, dăunător, asemănător, an- 
terior etc. : | | 

Terenul prielnic influenţei lui a apărut [...], (Philip- 
pide, S, 262) i 


(d) Alte adjective se combină cu sintagma přepoziție< infini- 
tiv subordonat : dornic de a vedea. 


(e) O valență comună multor adjective e „sintagmă subordo- 
nată formată din prepoziţie<—substantiv, pronume, numeral“: 
util pentru noi, amabil cu amîndoi ; cît bradul de înalt [aici relaţia 
e mijlocită prin prepoziţia de, cu funcţie „p“, vezi mai sus (b)]. Cînd 
adjectivul e determinat de un complement comparativ, acesta 
poate conține două prepoziţii, prima exprimînd comparaţia: 

Tineri şi tinere, împodobiţi ca de sărbătoare, se veseleau 
în hore. (Odobescu, C, 53): Bărbat de mare vază la centru 
şi. la şef. (Arghezi, 1907,17); 


Valenţa, realizată de două ori, aparţine locuţiunii adjectivale 
de vază. Valenţele (c) și (e) sînt satisfăcute în textul: 


"Un meşteşug cu zeci de veacuri anterior celui dintii cin- 
tec. (Sadoveanu, 0.9,17) 


(f) verb copulativ: copacul veste” nalt (vezi și § 30). 

“Valenţele (b), (c), (d), (e), (0 caracterizează un adjectiv regent, 
De fapt, funcţia tipică pentru adjectiv este aceea de element subor- 
„donat unui substantiv, cu care se acordă în gen, număr şi caz: 

(g) substantiv regent: manual de limba română. Lipsa din 
enunț a substantivului se explică prin subînţelegere : 

Foarte bună lucrare. Excelentă! Puțin cam îndrăzneață. 
Scrisă cu prea multă imaginație, dar foarte bună. (Se- 
bastian, SA, 321) 


În enunţurile 2, 3 şi 4, adjectivele subliniate au ca substantiv 
regent pe lucrare din enunţul 1. Subînţelegerea unor cuvinte este o 
manifestare a relaţiilor din cadrul unei grupări de enunţuri. 


(h) Adjectivele au, foarte rar, şi valența „subiect“: Cartea 
aceasta, cerută şi ea de multă lume, s-a epuizat foarte repede ; A venit 
și Ion, dornic şi el să mă revadă. | 

(i) În relaţia apoziţională, putem găsi un adjectiv explicat și 
un adjectiv apoziţie : este impertinent, adică obraznic. Deci imperti- 
nent își satisface valența „adjectiv apoziţie“, iar obraznic valența 
„adjectiv explicat “. 

Adjectivele se întîlnesc în relaţii ternare de tipul Joana zîmbea 
fericită, unde fericită e subordonat substantivului Joana (relație 
de subordonare cu acord în gen, număr și caz) şi în acelaşi timp. 
verbului zîmbea (subordonare cu aderenţă), răspunzînd la între- 
barea „Cum zîmbea“ ? Joana e în relație predicativă cu zîmbea. 
Prin urmare, fiecare din cei trei termeni ai grupului e legat de ceilalți 
doi, ceea ce,satisface definiţia dată relaţiei ternare ($ 30). În această. 
relație ternară, adjectivul şi substantivul stau fie la nominativ (ca: 
în exemplul de mai sus), fie la acuzativ, ca în: 

Doctorul se gindise să facă mai i puțin primejdioase atacurile,” 
(Călinescu, IC, 275) 

Adjectivul (la gradul comparativ de inferioritate) mai puțin pri- 
mejdioase depinde și de să facă şi. de atacurile, iar aceşti doi termeni 
sînt de asemenea legat între &, 


1 S-ar- putea propune, i asemenea sițuații, şi altă interpretare : 
cerută=care a fost cerută, dornic=care era dornic, deci pronumele !ea, el [sînt 
în relație predicativă cu un verb la pasiv, respectiv cu un predicat nominal. 

Subiectul construcţiei ternare poate fi subînțeles, ca în: 


leșea, țeapăn şi grav, cu frăsura la pas după el. (Matei 
Caragiale, C, 31) ; Se credea îndrăzneţ, deși era multă - 
vreme de cînd îndrăzneala lui nu mai fusese pusă la încer- 
care. (Preda, IP, 65) 


Rolul sintactic al adjectivului din catifa T sis 
este de element predicativ suplimentar. - 
_ Adjectivul-element predicativ suplimentar e precedat în anumite 
construcţii de o prepoziţie sau de un adverb : 


Mă îngrop mai repede 'de viu. (Arghezi, 1907, 10) ; 
Nu poate trece nimeni, cum. spune el, nici mort (ibidem, 
16) ; 


sau Jon a sărit ca ars. 


Adjectivul mai apare într-o construcție ternară, formată din 
adjectiv, substantiv, verb-predicat, unde are funcția de atri- 
but circumstanțial: sănătoasă sau bolnavă, eleva tot trebuie să se 
_ prezinte. 


 Valenţele adjectivului diferă în funcție de gradul de comparație, 
de exemplu se spune mai bun decit mine, dar nu bun decit mine ; 
„tot astfel, cel mai bun dintre toți, dar nu bun dintre toţi, foarte 
bun dintre toți. Adjectivele la comparativ și superlativ relativ pri- 
mesc complemente modale de comparaţie cu structuri specifice, 
care nu se pot lega de adjectivele la gradul pozitiv. De asemenea, 
adjectivele la gradul pozitiv primesc anumite determinări adverbiale 
neadmise de adjectivele aflate la alte grade de comparaţie: cam 
dulceag, dar nu cam mai dulceag, destul de încet, dar nu destul de 
foarte încet! Să se revadă în acest sens exemplele date în acest 
paragrai : Acolo avem să găsim alt lucru [...] foarte folositor ; atit 
de bună; uimitor de frumoasă ; orice pană, oricît de măiastră; se făcu 
moşia de două ori mai mare ; cam îndrăzneață; să facă mai puţin 
primejdioase. 

Verbele la modul participiu sînt considerate, în analiza sintactică, 
adjective. Asemănarea sintactică dintre participiu şi adjectiv e 
evidentă în enunţuri în care utilizarea celor două tipuri de cuvinte 
alternează, funcţia gramaticală fiind aceeași : 


Casa era pustie (adj.), uşile oraişte (adj.), obiectele răs- 
turnate (part.) şi răvăşite (part.). (Rebreanu, R, 457—458) 


Spectrul combinatoriu al adjectivelor propriu-zise se aseamănă - 
foarte mult cu acela al participiilor. În plus, participiul se poate 
combina cu un complement de agent (o variantă a valenţei ), 
discutată mai sus) : 


Pentru asta stăteau florile aşezate în pahar de mîna lui 
în fiecare dimineață. (Sadoveanu, 0.14, 593) 


Valenţele adjectivului sînt cuprinse în următorul tabel rezu- 
mativ (se înţelege că nu orice adjectiv are toate valenţele menţionate): 


Într-o sintagmă adj. are funcţia de şi se combină cu 


coordonativă termen coordonat adjectiv 


subordonativă (a) termen regent adverb (aderenţă); 

subst., pron.(recţiune); 
sintagmă prepoziţio- 
nală (aderenţă), 

vb. copulativ (acord) 


(b) termen subordonat | subst. (acord) 


predicativă „subiect pron. (acord) 


apozițională (a) termen explicat adjectiv; apoziţie dez- 


voltată 
adjectiv 


(b) apoziţie 

§ 41. Valenţele pronumelui diferă, în principiu, de la o spe- 
cie de pronume la alta. Prin urmare, pronumele constituie o clasă 
neomogenă din punct de vedere sintactic și e necesar s-o divi- 
dem în mai multe subclase. Ar fi de așteptat ca pronumele, înlo- 
cuitor al substantivului, să aibă exact spectrul potenţial de va- 

hi 


lențe al acestuia. În realitate, nu există nici un pronume care să 
aibă toate valenţele substantivului.. 


§ 42. Valenţele satisfăcute în mod obișnuit de pronumele 
personale sînt următoarele : 

(a) substantiv sau pronume coordonate: eu sau lon; noi și 
voi; pronumele e sau personal, sau posesiv (noi și ai noştri), sau . 
demonstrativ (sau el, sau celălalt), sau nehotărît (fu sau altcineva), 
mai rar negativ (sau el, sau nimeni); 

(b) numeral subordonat (cu acord): noi doi. Foarte rar, pro- 
numele : personal are ca element subordonat un pronume intero- 
gativ : 

— Cine trage? 

— Ai noştri [...] 

— În cine? 

— Ín ei. 

— Care ei? (Sebastian, SA, 199) ; ; 


(c) un substantiv (mai rar un pronume) regent, care cere cazul 
genitiv : ideea [ui ; (dintre cele două răspunsuri îl prefer pe) acela 
al lui; | 

(d) substantiv regent care cere cazul dativ: pe faţa-i se citește 
uimirea ; l 

(e) adjectiv regent care.cere dativul: util mie; 

(f) verb regent: ze laud; mi-l dă; 

(g) adverb regent: asemenea mie; nu eu am protestat ; 

(h) prepoziție regentă : fără mine; datorită fie, deasupră-mi ; 

(i) verb cu care pronumele personal se.ailă în relație predi- 
_cativă : voi știți; el este curajos. Cînd verbul e precedat de pro- 
nume reflexiv cu funcţie de complement, între acesta şi pronu- 
mele personal se stabilește o relație de subordonare. Vezi $ 49. 

(j) substantiv sau pronume apoziţie: noi fiecare ; 

Ele pasc cu mieii azi pe moşia lui, a hoţului bătrîn. (Arghezi, 
. 1907, 9); 

(k) substantiv sau pronume MOREE elevii, adică noi. 

Pronumele personale apar .în construcția ternară discutată 
la § 40, în care un adjectiv are funcţia de element predicativ su- 
plimentar : ea zimbea fericită ; sănătoasă sau bolnavă, ea tot trebuie 
să se prezinte. 

Pronumele personal de persoana a III-a e un substitut al sub- 

stantivuluil. Totuşi, nu e totdeauna posibil să înlocuim un sub- 
stantiv printr-un pronume personal, și invers, căci spectrele com- 
binatorii -nu coincid perfect: lucrez ziua (înlocuirea este imposi- 
bilă) ; pe fafa-i se citeşte uimirea (înlocuirea e posibilă, dar cu schim- 


barea valenţei, genitivul substituindu-se dativului : pe fața spec- 
fatorului. ..). 


§ 43. Valenţele obișnuite ale pronumelor posesive: 

(a) substantiv sau pronume coordonat: al meu şi al lui Ion; 
al meu şi al tău (dintre pronume se întîlnesc cele posesive, per- 
sonale: noi şi ai noştri, demonstrative: acesta și al meu, nehotă- 
rîte : :al meu sau al oricui). 

În cadrul relaţiei de subordonare, pronumele posesiv este re- 
gent cînd. are rolul de nume predicativ, deci: 

(b) verb copulativ subordonat: cartea este a mea, şi cînd e de- 
terminat de un pronume interogativ ; 

(c) pronume interogativ subordonat: 


— Cine trage ? 
— Ai noştri. 
— Care ai noștri ? (Sebastian, SA, 199) 


Altfel, pronumele posesiv este subordonat, avînd valenţele: 
(d) substantiv care cere cazul genitiv: dorințele alor tăi; 
(e) adjectiv cu recţiune în dativ: credincios alor săi; 

(f) verb. care cere dativul; spune alor săi?, 


1 Pronumele de pers. I şi a Il-a nu fin locul unui substantiv, dar pot 
primi ca apoziţie un substantiv referitor la aceeaşi persoană : eu, directorul ; 
„spune tu, Tonescule l 

-2 In construcţii ca îl vrea pe al meu, pronumele nu e subordonat verbului, 
ci prepoziţiei pe, iar sintagma pe al meu e subordonată verbului. 

Cînd are una din valenţele (d), (e) sau (f), pronumele posesiv 
stă obligatoriu la plural; de aici rezultă că spectrul combinato- 
riu nu e totdeauna acelaşi pentru toate formele flexionare ale unui 
cuvînt ; | 

(g) prepoziţie regentă: am scris cu al rău. Valenţa poate fi 
satisfăcută de asemenea de o prepoziţie care cere genitivul sau da- 
tivul, dar cu condiţia ca pronumele posesiv să fie la plural : luptă 
“contra alor tài; 


(h) verb cu care pronumele posesiv e în relație predicativă: 
al meu este mai cuminte; | 

(i) substantiv sau pronume apoziţie: meritul este al nostru, al 
elevilor ;. i 

(j) substantiv sau pronume explicat: dorința părinților, adică 
a voastră. 

§ 44. Valențele obişnuite ale pronumelor demonstrative : 

(a) substantiv sau pronume coordonat: acesta sau celălalt; 

(b) substantiv sau pronume subordonat în genitiv : cel al lui 
Rebreanu îmi place mai mult; 

(c) verb copulativ subordonat: rezultatul a fost același ; 

(d) adjectiv subordonat cu acord: toate acestea; 

(e) adverb subordonat: au veni? cam aceiași. 

Pronumele demonstrative au și valența (neîntîlnită la pro- 
numele personale și posesive, dar frecvent întîlnită la substantive) : 

(î) sintagmă (prepoziție <— substantiv, adverb) subordonată 
cu aderenţă : cel de treflă, cel de mîine?. | 

Într-o” sintagmă subordonativă, pronumele demonstrativ poate 
fi subordonat, cînd are una din valenţele: 


1 Valenţa e satisfăcută numai de adjectivul zot. 

2 În ultimele două exemple apare pronumele cel, care nu trebuie confun- 
dat cu articolul cel. Acesta din urmă însoţeşte adjectivul (omul cel bun), 
numeralele cardinale (cei doi), numeralele ordinale (cel de-al doilea), adjective 
şi adverbe la gradul superlativ (cel mai bun, cel mai bine). Cînd însoţeşte un 
adverb, articolul adjectival ce/ este invariabil. 

(g) substantiv (rar pronume) cu recțiune în genitiv: părerea 
acestuia. Foarte rar, pronumele demonstrativ satisface valența 
unui substantiv regent care cere dativul: trimiterea de ajutoare 
celorlalți a întimpinat greutăţi. 

(h) verb regent: spune celorlalți ; 

(i) adjectiv regent: util celorlalți ; 

(j) prepoziţie regentă: cu ceilalți. 

Alte valenţe : 

(k) verb cu care pronumele demonstrativ e în relație predi- 
„cativă: acesta pleacă. Cînd verbul e însoţit de un pronume re- 

ilexiv, între acesta şi pronumele nehotărît se stabileşte uneori 
` o relaţie de subordonare. Vezi $ 49. 


(1) substantiv sau pronume apoziţie : celălalt, tînărul, avea 
altă părere ; 

(m) substantiv sau pronume explicat: rezultatul, asta mă 
interesează. 

Pronumele demonstrativ nu formează o subclasă omogenă 
din punctul de vedere al posibilităţilor de combinare : acela sea- 
mănă bine cu acesta, dar se utilizează mai rar (în anumite com- 
` binații); acelaşi are un spectru foarte redus de valenţe ; cel e ur- 
mat totdeauna de un determinant: cuvînt în genitiv, termen 
complex introdus prin prepoziţie, verb la participiul, după cum 
rezultă din exemplele următoare : Cel al lui Sadoveanu e mai bo- 
gat (de exemplu, stilul); | 

Mincă toate felurile de bucate ale birtului gării, spre ui- 
mirea celor de față. (Călinescu, IC, 275) ; Din turmele 
de la munte, din podgoriile de la dealuri |...) era de unde 
sătura şi mai mari mulţimi decît cele strînse acolo. (Sa- 
doveanu, FJ, 7) 


§ 45. Valenţele obișnuite ale pronumelor nehotărite sînt ur- 
mătoarele : i 


1 În unele cazuri, cel urmat de un participiu este articol : omul cel învățat. 

(a) substantiv sau pronume! coordonat : eu și încă cineva; 
(b) adjectiv subordonat, cu acord: ceva bun; are mai multe 
mere, unele galbene, altele roșii; 
: (c) verb copulativ subordonat: asta e altceva ; 
(d) termen complex subordonat introdus prin - prepoziţie: 
„ fiecare dintre noi; E | | 
(e) adverb subordonat: aproape oricine; grupul -altceva 
dinainte, ca în:  . | 


Eu vorbeam, timp de o oră, despre tema dată, fără alt- 
ceva dinainte decit o pagină cu note. (Camil Petrescu, 
U, 79) 


nu e o sintagmă subordonativă : dinainte determină un participiu 
subînțeles (pus, așezat) ; ig: 

(Î) substantiv sau pronume regent cu recțiune în genitiv : 
dreptul fiecăruia. Sînt foarte rare eminţurile în care un pronume 
nehotărît satisface valența unui substantiv care cere cazul dativ, 
ca în: trimiterea de ajutoare cuiva care se află în suferință ; 

. (g) verb regent: spune oricui ; 

(h) adjectiv regent : util altcuiva ; 

(i) prepoziţie regentă : cu. unii se poartă bine; | 
-= (j) verb cu care pronumele nehotărît e în relație predicativă; 
fiecare ştie. Cînd verbul e însoţit de un pronume reflexiv obiect, 
între acesta și pronumele nehotărit se stabileşte o relație de sub- 
ordonare. Vezi $. 49. 

(k) substantiv sau pronume apoziţie: trimite-mi pe altcineva, 
un specialist; 

(|) substantiv sau pronume explicat: geniul, ceva foarte rar. 

Nici subclasa pronumelor nehotărîte nu este omogenă, aşa 
cum indică următoarele constatări : 
= — adjectivul acordat nu determină pronume ca fiecare, ori- 
cine, orice etc.; | Vie 


1 Vezi această valență la celelalte specii de pronume. . 

— cineva, ceva, alicineva, oarecare nu sînt determinate în mod 
obişnuit de adverbe; 
_— ceva, altceva, neavînd genitiv, nu au nici valența (f). 


8 46. Valenţele obișnuite ale pronumelor negative (nici unul, 
nici una, nimeni şi nimic) sînt următoarele: 

(a) substantiv sau pronume coordonat: nimeni şi nimic nu 
mă împiedică! , 

(b) adjectiv subordonat acordat: nimic bun ; 

(c) pronume posesiv sau personal cu sens posesiv (la genitiv) : 
nu mai am nimic al meu; nu mai are nimic al lui?; 

(d) termen complex subordonat introdus prin prepoziție : 
nici unul dintre ai noștri; 

(e) adverb subordonat: n-a venit aproape nimeni ; 


(f) substantiv sau pronume regent (cu recțiune în genitiv): 
țara nimănui; 

(g) termen complex regent (cu recțiune în acuzativ sau da- 
tiv) format din verb regent însoțit de adverbul nu: nu vrea nimic ; 
nu spune nimănui. După cum se vede, cînd se subordonează unui 
verb pronumele negativ cere ca acesta să fie la forma negativă, 
adică să aibă structura (nu —vb.); 

(h) prepoziţie regentă : pentru nimic; 

(i) verb la forma negativă cu care pronumele negativ e în re- 
laţie predicativă ; nu s-a întîmplat nimic; in sală nu este nimeni. 


Este aşadar de reţinut că, intrînd în relaţia |SB+-+P|, pro- 


numele negativ cere ca P să fie o sintagmă |(nu —>vb.)|; 
(j) substantiv sau pronume apoziție: n-a venit nimeni, nici 
elevi, nici profesori; 
(k) substantiv sau pronume explicat : vrea să știe totul, adică 
nimic, 


1 În grupul sau tot sau nimic, tot trebuie considerat substantiv, și nu 
adjectiv, deci avem a face tot cu valența (a). 

2 Construcţiile nimic al meu, nimic al lui etc. sînt înlocuite adesea prin 
nimic de-al meu etc., unde e vorba de valența de-sub (d). 

Intre pronumele negative există Poli de posibilități com- 
binatorii : 

— nimic, neavînd genitiv, nu are nici valența (i); 

— nimeni nu se combinä cu un adjectiv subordonat. 

'§ 47. În paragrafele următoare vom discuta despre pronu- 
-mele cu un spectru combinatoriu redus: relative, interogative, 
-reflexive. Spectrul combinatoriu al pronumelor relative : 


(a) verb predicat sau verb copulativ : la steaua care a răsărit ; 
„procedeul care este mai indicat. Pentru structura: care urmat 
„de (se—>vb.), vezi § 49. 


(b) prepoziţie regentă : pentru cel ce sl e ușor?, şcoala la care 
învăfăm. 


Însăși denumirea de pronume relative atrage atenția asupra 
“unei însuşiri sintactice importante a acestei clase de cuvinte : pro- 
numele relative, pe lîngă faptul că îndeplinesc o anumită func- 
ție sintactică în propoziţia (subordonată) de care aparţin, au şi 
“rolul de a lega această propoziţie de regenta ei, mai precis de un 
Substantiv sau de un pronume din regentă. Rezultă de aici că, 
depășind limitele unei singure propoziţii, pronumele relative își 
satisfac o valență și în altă propoziție. Se poate spune, deci, că 
pronumele relative intră în relaţie simultan cu două elemente: 


el este omul care îmi trebuie, 
E A 
dau cui cere 


a: ORN 7 


Aşa cum arată săgețile, e vorba de o subordonare și o relație 
 predicativă. În primul exemplu — subordonare cu acord (mas- 
cat de forma invariabilă după gen şi număr a lui care), în al doi- 
lea exemplu — subordonare cu recțiune. 


1 Nimicului, o formă relativ rar întîlnită, este genitivul substantivului 
„nimic, care înseamnă „fleac“. ; 
2 Pronumele subiect stă în cazul acuzativ. 

-$ 48. Valenţele obișnuite ale pronumelor interogative sînt, 
ca şi cele ale pronumelor relative, puţine: 

(a) pronume sau adverb coordonat : cine și cînd pleacă ? Este 
vorba despre adverbele pronominale interogative cînd, unde, cwn 
și locuţiuni formate cu acestea (de cînd etc.). 

(b) termen subordonat complex introdus prin prepoziţie : care: 
dintre voi ştie ? | 

(c) verb regent: ce doreşti ? 

(d) prepoziție regentă: cu ce scrii? 

(e) verb predicat sau verb copulativ : cine a venit ? Dacă verbul 
e însoţit de un pronume reflexiv cu funcție de complement, s-ar 
putea vorbi de o subordonare între pronumele interogativ-subi-. 
ect şi pronumele reflexiv-subiect : Cine se piaprănă ? (Vezi § 49). 

§ 49. Valenţele obișnuite ale pronumelui reflexiv sînt urmă- 
toarele : 

“(a) substantiv sau pronume coordonat: aceste merite le atri-. 
buie altora și sieși. 

În relaţia de subordonare pronumele reflexiv nu e niciodată 
regent, ci totdeauna subordonat, avînd valenţele : 

“(b) verb regent: se laudă singur; se este complement direct ; 

(c) adjectiv regent: credincios sieși ; 

(d) prepoziţie regentă: 

O generaţie întreagă s-a recunoscut pe sine în Eriuinescu.. 
(Philippide, S, 262); 


(e) termen complex apoziţie : se laudă unii pe alții. Ideea de. 
reciprocitate a pronumelui reflexiv este explicată, dezvoltată prin. 
grupul unii pe alții. 

Pronumele reflexive intră uneori în structuri ternare, de exem-- 
plu: ea se piaplănă. Avem aici sintagmele ea <——>piaptănă, 
se — piaplănă, dar și ea «se (o subordonare cu acord în 


1 Exemplele admit și altă interpretare : cine (pleacă) şi cind pleacă. 

persoană și număr, dar cu diferență obligatorie de caz: eu <- 
mă, tu«te, noi <—ne etcl.). În mod analog se analizează struc- 
" 4urile de tipul eu îmi amintesc, el îşi aminteşte etc. 


: O structură mai complexă e ilustrată prin propoziţia ea se laudă 
singură ; aici singură (element predicativ suplimentar) se acordă 
în gen și număr cu ea, e subordonat verbului laudă, dar intră în 
relaţie şi cu se, precizîndu-i valoarea de complement direct (această 
din urmă relaţie pare a fi apoziţională). 


§ 50. Majoritatea subclaselor de pronume sînt utilizate și ca 
adjective, adică subordonate (cu acord) unor substantive. În a- 
cest caz ele se numesc adjective pronominale şi una din valenţele 
lor e obligatoriu satisfăcută de un substantiv regent, mai rar, de 
un numeral regent: ceilalți trei. | 


Adjectivele pronominale (posesive, demonstrative, relative, ne- 
hotărîte şi negative) formează o clasă de cuvinte cu foarte puţine 
posibilități de combinare : adjectivele posesive pot intra în relaţii 
de coordonare (sfatul tău şi al meu s-a dovedit a fi bun)”, iar celelalte 
pot îi determinate de un adverb, de exemplu, aproape fiecare om, 
nu orice soluție. 


Adjectivele relative, ca și prourele relative intră adesea în 
relație cu două cuvinte simultan, plasate în propoziţii diferite. 
Faţă de ambii termeni relaţia ede subordonare: e un om a cărui 
pricepere e incontestabilă. Adjectivul relativ a cărui are două cu- 
vinte regente : om. și pricepere. Relaţia e în ambele cazuri de sub- 
ordonare cu acord. 


-= § 51. În clasa numeralelor intrâ cuvinte foarte deosebite între 
ele din punct de vedere morfologic şi sintactic. Numeralele mul- 
tiplicative sînt de fapt o specie de adjective (înreiţ, însutit) 


1 În-locul pronumelui personal regent poate figura și un pronume de alt 
tip, cu funcție de subiect :. acesta se piaptănă. * 

2 Pentru adjectivele demonstrative se poate cita o expresie ca: repetă 
aceleaşi şi aceleași poveşti. În construcţii ca actele acestea şi celelalte, coordonarea 
nu se stabileşte între adiective. 

—ca și acestea, ele pot fi folosite adverbial —, iar cele îracţionare 
sînt substantive (doime, pătrime). De aceea nu ne vom ocupa de 
ele din punctul de vedere al valenţelor. 


§ 52. Numeralele adverbiale! sînt formaţii complexe, alcă- 
tuite din trei elemente: prepoziția de, un numeral cardinal şi sub- 
stantivul la plural ori. Grupuri ca de două ori au valoarea unui 
singur cuvînt sintactic. Valenţele lor sînt următoarele: 


(a) numeral adverbial coordonat: repetă de trei ori, de patru 
ori. Într-o formă prescurtată : repetă de trei sau de patru ori ; 
(b) adverb subordonat: cam de zece ori; 


(c) adjectiv (sau adverb) regent la gradul comparativ : de două 
ori mai bun; acum lucrează de trei ori: mai repede ; 

(d) verb regent: mi-a spus de două ori; 

(e) adverb explicat: a încercat mereu, de o sută de ori; 

(f) adverb (locuţiune adverbială) apoziție: repetă de o mie de 
ori, la nesfirşire. 

Aceste valențe caracterizează şi adverbul, deci numeralele 
adverbiale — cum le arată și numele — ar putea fi considerate 
o specie de locuţiuni adverbiale. Grupurile de cuvinte de cîteva 
ori, de multe ori — înrudite semantic cu numeralele — sînt locu- 
țiuni adverbiale și au valoarea unui singur cuvînt sintactic (cîteva, 
multe nu trebuie analizate separat, ca atribute). 

Celelalte specii de  numerale (cardinale, ordinale, colective, 
distributive) au spectre caracteristice. 

§ 53. Numeralele cardinale sînt caracterizate prin următo- 
rul spectru de valenţe: 

(a) numeral cardinal, pronume, substantiv coordonat : să vină 
el şi încă doi; trei sau patru s-au întors. Trebuie făcută o distinc- 
ție importantă între construcții ca a făcut două sau trei filme, unde 
sintagma“coordonativă două sau trei determină substantivul filme, 


1 Incepem cu ele descrierea noastră, deoarece spectrul lor combinatoriu 
“le identifică aproape total cu o subelasă de adverbe. 

Şi vrei două sau trei cărți ?, unde sau leagă un cărți implicit de cărți 
explicit (= vrei două cărți sau trei cărți 2), iar numeralele nu sînt 
coordonatel. | | | 

Exprimarea aproximativă a unei cantităţi prin construcții 
„ca doi-trei, cinci-șase ţine de relaţia de coordonare ; între cele două 
numerale s-ar putea intercala un sau: 


— Doriţi portocale ? | 
— Dă-mi cinci-şase (= Dă-mi cinci sau şase), 


E de observat că numai în mod cu totul excepţional între două 
numerale cardinale se actualizează relaţia de coordonare copu- 
lativă (— Cîţi băieţi şi cite Jete sint în clasă ? — Zece și şaispre- 
zece; — Cit e ceasul? — Şase şi cinci?.), 

De coordonare conclusivă putem vorbi în texte ca: zece — 
— deci majoritatea — au votat- pentru ; 


(b) adjectiv subordonat acordat : două galbene și irei albastre ; 
ultimele patru; ` 


(c) adjectiv pronominal acordat : celelalte două; 
(d) adverb subordonat : 


Gustă şi el numai o picătură. (Sadoveanu, 0.9, 450) 


În relația de subordonare, numeralele cardinale au valenţe 
și ca termeni subordonați, și anume: 


(e) substantiv regent”. Relaţia are fie forma |R———S|, 


fie forma | R pS |, adică numeralul e legat de substantiv prin 


1 Așa cum nu sînt coordonate nici adjectivele din desenezi cu creioane 
roşii sau albastre ? 

2 Abreviere a construcţiei șase ore şi cinci minute. | 

3 Cînd numeralul e flexibil după gen, intervine acordul. Excepţie : nume- 
ralul cardinal folosit cu sens de numeral ordinal (pagina doi, actul pairu). 
Întrucît numeralul cardinal nu se poate combina cu un substantiv la genitiv 
„sau dativ, pentru a exprima sensul de genitiv sau dativ limba română recurge 
la prepoziţiile a, respectiv la: lucrările a doi compozitori, dau la zece oameni, 
Aceste prepoziţii, care formal cer acuzativul, au funcția „p“. 

intermediul prepoziţiei de; iată cîte un exemplu pentru fiecare 
situație: 
O piele de buhai lată de o palmă domnească. (Sadoveanu, 
0.9, 8); Pînă la cincizeci de ani Ioanide făcuse planuri 
nepăsător. (Călinescu, SN, 207) 


(f) pronume personal regent: noi două nu înfelegem ; 

g) verb regent: am văzut douăsprezece ; 

(h) prepoziţie regentă: e loc pentru doi. 

“În sintagmele apoziţionale întîlnim: 

(i) numeral cardinal, pronume (de obicei personal), substan- 
tiv? apoziţie: mai dă-mi două, unul verde şi unul albastru; sint 
Chiar doi: el şi ea; 


Alege doi, din rînduri, pe Gheorghe și Ilie. (Arghezi, 
1907, 23) 


(j) substantiv explicat : s-au întors numai lon şi Vasile, adică 
doi. 
8 54, Numeralele cardinale o sută, o mie, un milion, un mili- 
ard par mai degrabă substantive?, după cum arată posibilitatea 
articulării. Ceea ce le apropie din punct de vedere gramatical de 
celelalte numerale cardinale e posibilitatea de a primi articol ad- 
jectival (nici un substantiv n-are această proprietate) : cele o mie 
de dovezi, cei o sută de ofițeri (ca şi cele zece reguli, cei șapte frați). 
Articolul adjectival se acordă cu substantivul pe care îl determină 
o mie, o sută. 

§ 55. Relaţiile dintre numeralele cardinale simple care se u- 
nesc pentru a forma un numeral cardinal complex (cum este, de 
pildă, un milion patru sute de mii trei sute cincizeci şi cinci) nu se 


1 Şi adjectivul substantivizat tofi: au venit zece, adică toţi. 

2 Pe lîngă numeralele cardinale o sută, o mie există şi substantivele omo- 
nime o sută, o mie, care au sensul „bancnotă de o sută de lei“, „bancnotă de 
o mie de lei“. 

studiază: în sintaxă, căci țin de matematică. Numeralele complexe, 
oricît. de lungi ar îi, se analizează ca un singur termen în relaţiile 
sintactice. E recomandabil să se .procedeze la fel în situaţii ca: 


Dă cu ochii de un cer zăbrelit, ferecat, ain care surere 
de mii de volfi stau gata să se dezlănțuie. (Bogza, Al, 28) ; 
Mi l-a încredințat acum douăzeci și ceva de ani. (Sado- 
veanu, 0.9, 450) 


Sutele de mii e o singură unitate, în relație de subordonare faţă 
de volfi; în douăzeci și ceva, ceva înlocuiește un numeral cardinal 
simplu. 


Uneori numeralele cardinale indică diviziuni ale timpului (ore, 
„minute, secunde), numele acestor diviziuni putînd fi exprimat 
sau subînțeles. Ambele posibilități apar în propoziţia : 


Era trei fără cinci minute. (Preda, |, 131) 


Enunţul are două părți de propoziţie : predicatul era şi com- 
plementul de timp zrei fără cinci minute, analizabil în trei compo- 
nente: numeralul regent zřei, termenul complex prepoziļional fără 
minute și numeralul subordonat cinci, Schematic : l 


era 


t 


trei 


fără 
f 


minute 


cinci 
Descrierea spectrului de valențe arată că numeral! cardinal 
este o clasă aparte de cuvinte. Asemănări se pot găsi cu pronu- 
mele, mai ales dincauză că numeralul cardinal — ca și majori- 
tatea pronumelor — se întrebuințează fie pe lîngă un substantiv 


28 


regent (ca și adjectivele pronominale), fie ca substantiv, dar re- 
ierindu-se la substantive subînţelese (ca și pronumele propriu- 
zise, în majoritatea enunţurilor) : 


Omul este prezentat în feluritele lui ipostaze, de la copi- 
lul de zece ani pînă la moșneagul de o sută. (Vianu, 
SLUC, 128); O veche şandrama, din care nu mai rămă- . 
sese decit vreo patru scînduri deasupra şi vreo două sau 
„trei pe lături. (Hogaş, O, 112). 


: § 56. Numeralele ordinale au valenţele următoare: 

(a) numeral ordinal (mai rar pronume sau substantiv) coor- 
„donat: al doilea şi al treilea nu s-au mai întors! ; îmi plac ăsta şi 
al treilea de sus. Cînd numeralele ordinale sînt atribute ale unui 
substantiv, ele nu pot intra în relația de coordonare (aceste două 
valențe sînt incompatibile). Într-o construcţie ca : prefer partea 
a doua şi a treia a simfoniei, conjuncţia şi nu leagă pe a doua de 
a treia (căci o parte nu poate fi în același timp a doua și a treia |), 
ci substantivul partea exprimat de partea subinţeles („relaţie im- 
pucită“) înainte de numeralul a treia; 

©) substantiv regent cu acord: partea a doua. Este vorba 
de acord întgen (elevul al doilea, eleva a doua), în caz şi număr. Ul- 
- timele două prezintă particularități : acordul în caz e „vizibil“ 
numai cînd numeralul ordinal precedă substantivul şi este înso- 
țit de articolul adjectival (s-a deschis al doilea Festival, deschiderea 
celui de-al doilea Festival) ; dacă numeralul urmează substanti- 
vul, forma sa nu suferă modificări în declinare (partea a doua : 
părții a doua). Problema acordului în număr nu se pune decît la 
singular. Excepţii : numeralele primul, cel dintii şi întilul, singu- 
rele care au plural (primele lecții, mai rar întiile încercări), O lipsă 


1 La genitiv şi dativ numeralul ordinal antepus substantivului este obli- 
gatoriu precedat de cel de. 

de acord în număr caracterizează construcții ca părțile a doua şi 
a freia ; ele se analizează ca și limbile română şi franceză (vezi mai 
sus, p. 64); | | 

(c) substantiv regent cu recțiune în genitiv: succesul ce- 
lui de-al doilea. Numeralele ordinale de la al doilea înainte pri- 
mesc obligatoriu cel de. Grupuri ca cel de-al doilea formează o uni- 
tate sintactică neanalizabilă (vezi și p.89, nota 1); 

(d) substantiv regent cu recţiune în dativ: acordarea de aju- 
toare medicale celor dintii! ; | 

(e) adjectiv regent: dăunător celui de-al doilea (aşa cum s-a 
văzut mai sus (b), (c), (d), numeralul ordinal e precedat de ar- 
ticol adjectival cînd stă în cazul genitiv sau dativ); 

(f) prepoziţie regentă: cu al doilea; 

(g) termen complex subordonat, introdus prin prepoziţie: 
al doilea din dreapta ; | 

(h) adjectiv subordonat (cu valoare de atribut circumstanţial) : 
al treilea, nemulțumit, a protestat; (fără valoare circumstanțială) 
a scris două romane, al doilea foarte reușit) ; 

(i) verb cu care numeralul e în relaţie predicativă : primul 
a plecat, al treilea era nemulțumit ; 

(j) apoziţie: al patrulea, ultimul, este şi cel mai bun; 

(k) cuvînt explicat: spune tu, al doilea din dreapta ; eşecul a- 
cesta, al treilea în zece zile [...]. | 

$ 57. Numeralele ordinale au calităţi sintactice caracteris- 
tice, care nu permit considerarea acestor cuvinte ca specii ale altor 
părți de vorbire (substantive, adjective, pronume). Totuși, se ob- 
servă o asemănare interesantă cu pronumele, semnalată și în 


1 Ne imaginăm o situație ca aceasta : s-au produs două accidente Și în 
amîndouă au fost răniţi: celor dintii se referă la persoanele rănite în primul 
accident, | 
l 2 Între numeral și adjectiv se poate subînţelege verbul copulativ a fi; 
la fel în a avut 'doi copii, primul inginer, al doilea medic. În locul substanti- 
vului în nominativ poate figura un siibstantiv în genitiv, o construcţie prepo- 
zițională, un pronume posesiv etc. Ada 

legătură cu numeralele cardinale : uneori numeralele ordinale sînt 
atribute acordate ale unor substantive, alteori nu determină sub- 
stantive, dar acestea se subînţeleg (pentru că au fost exprimate 
anterior, într-un enunț precedent, sau pentru că sînt sugerate 
de situație): Partea întîi e mai lungă decit a doua ; A scris trei ro- 
mane; cel mai bun e al doilea. | | 
Cînd numeralul ordinal e atribut acordat al unui substantiv 
(satisface valența unui substantiv regent cu acord), celelalte va- 
lenţe ale numeralului, cu excepţia valenţei (b), nu pot îi satisfăcute. 


$ 58. Numeralele colective au următorul spectru de valenţe : 
(a) cuvînt coordonat : au venit amândoi şi Popescu pe deasupra ; 


~ (b) substantiv regent cu recțiune în genitiv (foarte rar în da- 
liv): plecarea amândurora; conferirea acestui tillu amândurora ; 

(c) substantiv regent cu acord: ambele volume ; . 

(d) adjectiv regent: util amândurora ; 

(e) prepoziţie regentă: i-a așteptat pe tuspatru ; 

(f) adjectiv subordonat: are doi copii, amindoi frumoși! ; 

(g) verb cu care numeralul colectiv e în relație predicativă: 

s-au întors /ustrei ; 

(h) apoziţie (de obicei multiplă): au plecat amindoi, și Ion, 
şi Vasile, 

$ 59. Observațiile de la § 57 sînt valabile și pentru numera- 
lele colective. În plus, trebuie notat că ambii, ambele e aproape 
totdeauna utilizat ca atribut, şi de aceea nu poate satisface altă 
valență decît „apoziţie multiplă“: s-au reeditat ambele romane, 
„Ion“ şi „Răscoala“. Cit privește numeralele colective care încep 
cu fus-, acestea nu pot satisface valenţele (b) şi (d) de la $ 58. În 
îmbinările de tipul plecarea amândurora şi util amindurora nume- 
ralul nu poate îi înlocuit cu 7ustrei, fuspatru etc., care nu au ge- 
nitiv-dativ?. 

1 Vezi totuşi nota 2 de la p. precedentă. 

2 O înlocuire ca util pentru tustrei e desigur posibilă, dar provoacă schimba- 


rea construcţiei și se satisface valența (e) de la $ 58. 

$ 60. Numeralele distributive sînt alcătuite din adverbul 
cite și un numeral cardinal. Din punct de vedere sintactic, cife doi 
sau cîte trei etc. formează un singur cuvînt, cu posibilități combi- 
natorii foarte reduse. De cele mai multe ori, numeralul distribu- 
tiv determină un verb și un substantiv sau pronume și are sensul 
„de element predicativ suplimentar. Sînt deci satisfăcute simul- 
tan două valenţe : A n 

(a) verb regent, în relaţia de subordonare cu aderenţă sau cu 
acord în număr și 

(b) nume regent, acordat în gen (adesea și în număr). Exem- 
plu : elevii intrau în clasă cîte doi. Numele poate lipsi: ne-a po- 
runcit să intrăm cile trei. | 

La acestea se adaugă uneori o'a treia valență: coordonare 
cu alt numeral distributiv, ca în elevii să intre cîte doi sau cîte tret; 

(c) Numeralul distributiv poate depinde numai de un verb, 
și în acest caz are sens de complement direct : a ales cîte cinci din 
fiecare coș. Relaţia e de subordonare cu aderenţă ; 

(d) Numeral distributiv dependent numai de un substantiv 
regent : intră cite doi candidaţi odată; | af 

(e) prepoziţie regentă : s-au format grupuri de cîte cinci. Grupul 
prepoziție <— numeral distributiv poate apărea în relație 
de coordonare cu un grup similar : 


—Ascultă-ncoace,—zice, —-colonele, 
Începi cu cite doi, cu cite unul? (Arghezi, 1907, 19) 


Observațiile de la $ 57 sînt valabile şi pentru numeralele. dis- 
tributive. Ca şi numeralele adverbiale ($ 52), cele distributive nu 
intră în relaţia predicativă. . 

§ 61. Spectrul de valenţe al verbelor: | 

(a) verb coordonat: văzînd și făcînd. Pentru că analizăm re- 
laţiile sintactice din interiorul propoziției, nu includem aici 


1 Elevii se plimbă cite doi — cu acord în gen și număr —, dar: oaspeții au 
intrat cite unul — numai cu acord în gen. 

îmbinări ca scrie şi citeşte, frază formată din două propoziţii coor- 
donate; | 

(b) nume (substantiv sau pronume), numeral subordonat cu 
recțiune în acuzativ “(complement circumstanţial sau direct) sau 
în dativ: citesc cartea; cumpără-le; vreau două ; mi se pare; 

(c) grup prepoziţional subordonat : se uită la mine. Prepo- 
ziția este regentă în spre a vedea, de a ști etc. Valenţa aceasta ca- 
racterizează numai verbele la infinitiv. 
(d) cuvînt subiect: cîinele muşcă! 

Relația verbului cu subiectul e adesea implicită, adică se sta- 
bileşte cu un cuvînt subînțeles : (trenurile vin şi) pleacă. Subiec- 
tul apare adesea într-un enunț precedent : 


Nu mai puteam suporta cursul dumneavoastră. Mă in- 
digna. Mă înfuria. (Sebastian, SA, 321) 


(e) verb copulativ : e ușor a face versuri. Relaţia e predicativă ; 
(f) verb apoziţie: rîzînd, adică bătîndu-şi joc; | 
(g) verb explicat: pentru a rezolva, a lămuri această chestiune, 
$ 62. Verbul apare și ca centru într-o structură ternară verb, 
complement direct, element predicativ suplimentar, ca în: 
Doctorul se gindise să facă mai puţin primejdioase ata- 
curile. (Călinescu, IC, 235) | 


Schematic : 
să facă 


(aderenţă) E iune) 


/ (acord) N 
La > 
mai puțin ~ atacurile 
primejdioase 


po 


1 În concluziile rezultind din această expunere, substantivul concluziile 
nu e considerat subiect (deşi rezultind=care rezultă), ci termen regent, interpre- 
tare cu care ne declarăm de acord; gerunziul este aici un „atribut verbal“ 

Altă structură ternară: verb, pronume complement direct, 
element predicativ suplimentar, ca în m-au ales preşedinte. Con- 
strucţia e aceeași, cu singura deosebire că relaţia dintre m- şi au 
ales este subordonare cu recțiune în acuzativ, adică : 

| Y au ales 


AN 
(recțiune) / N (recțiune) 
A A 
Ze acord) CN 
AS 


m- b preşedinte 


§ 63. În legătură cu valenţele enumerate la $ 61, trebuie re- 
ținute cîteva caracteristici importante : 

În interiorul propoziției nu-și pot satisface valenţele (a), (f), 
(g), (e) decît verbele la moduri nepersonale. E adevărat că în 
enunţul e ușor să te prefaci, verbul să te prefaci are înțeles de subi- 
ect al predicatului e ușor, dar aceasta e o relație între propoziţii, 
nu în propoziţie. | 

În legătură cu valența (b) se observă că anumite verbe au o 
dublă recțiune: una în dativ, a doua în acuzativ, ca în: spune 
părinților (recțiune în dativ) adevărul (recţiune în acuzativ), sau. 
ambele în acuzativ, ca în m-a învățat matematica. Valenţa (c), 
ca și celelalte, poate fi satisfăcută de mai multe ori în același enunţ, 
ca în: 

Am ieșit, într-o primăvară (1), cu pușca (2), spre re- 
vărsările (3) de apă ale Siretului. (Sadoveanu, O. 14, 393) 


Valenţa (d) e în mod obișnuit satisfăcută de verbe la un mod 
personal. La participiu şi la supin verbele n-au subiect? La ge- 


+ Această construcție nu trebuie confundată cu (a) construcția cu comple- 
ment reluat sau anticipat (îi spun lui, la fel o laud pe ea) sau cu (b) construcţia 
cu actualizări multiple ale aceleiași însușiri combinatorii „recțiune în acuza- 
tiv“ (Cifesc romane, nuvele). 

2 Excepţii se întîlnesc rar: Erasmus o îmbină cu tema nebuniei, împru- 
mulală şi ea alegoriilor carnavaleşti (Vianu, SLUC, 130). 

runziu şi infinitiv, subiectul coincide de cele mai multe ori. cu 
subiectul verbului-predicat al propoziției. (/on intră în clasă rîzînd ; 
Gheorghe nu poate răspunde), dar se întîmplă uneori ca subiectele 
să fie diferite : | 


Simte deşteplindu-i-se pofta de mincare. (Călinescu, IC, 
277) (Subiectul gerunziului e la nominativ, situaţia 
cea mai obişnuită.) Ședea cu capul aplecat peste căpă- 
tii, cu părul atirnîndu-i în jos peste frunte. (Preda, IP, 
19) (Subiectul gerunziului e la cazul acuzativ cerut de 
'prepoziţia cu.) | i 


Pentru situația în care subiectul infinitivului nu coincide cu 
subiectul propoziției, vezi un exemplu ca: 


Colonelul a fost omorît |...) cu citeva clipe înainte de 
a vedea noi, cei de la rezervă, pe inamic. (Camil Petrescu, 
U, 264) 


Valenţa (c) „prepoziţia regentă“ poate fi satisfăcută numai de 
verbe la modul infinitiv. La supin, prepoziţia face parte din forma 
verbală, ca şi prepoziţia a de la infinitiv sau conjuncţia să de la 
conjunctiv (de făcut este un singur cuvînt sintactic, ca și a face 
sau să fi făcut). 

Posibilităţile combinatorii ale verbului sînt numeroase, dar, 
ca şi la substantiv, constatăm că spectrul real de valenţe e mult 
mai mic decît cel potenţial. | 

Verbe cu spectru real bogat se întîlnesc mai rar. lată două 
exemple de verb cu 4 valenţe, dintre care una se repetă: 


Pentru mine (1) însă numai două merje (2) de orz şi 
două (2 bis) de ovăz a dat tata (3) cui (4) se cuvine. 
(Creangă, 0,57); Memoria, care mi-a fost totdeauna 


1 Complementul cui face parte din altă propoziţie (cui se cuvine), dar 
forma sa (faptul că e la dativ) e cerută de verbul a dat, deci satisface o valență 
a acestuia. l 

tovarăș fidel!, îmi aduce uneori din trecut, cum (1) aduce 
marea (2) la țărm (3) din adincuri (3 bis}, sfărîmături 
(4) ale începuturilor mele de odinioară. (Sadoveanu, 
O. 16, 494) 


Exemple de verbe cu 5 și 6 valenţe: 


-© Nici o pasăre (1) nu- (2) şi (3) îndreaptă zborul (4) său rătă- 
citor peste sălbăticia (5) şi tăcerea (5 bis) de mormint a 
locurilor acestora. (Hogaş 0,79); Colonelul, care (1) îşi 
(2) ştersese zimp (3) de două ceasuri chipiul (4) şi fruntea 
(4 bis) de năduşeală (5), stind. (6) în iarba măruntă 
[...], hotărăşte plecarea.(Camil  Petrescu,U, 235—236) 


Frin satisfacerea repetată a aceleiaşi valenţe, verbul devine . 
centrul unei macrosintagme cu mulţi termeni; astfel, un enunț 
de Arghezi (din volumul 1907, pag. 7) grupează în jurul predi- 
catului s-a ridicat următorii termeni : 

subiectul văpaia 


in anii (nouă sute şapte) 
(ca) din senin 

spre cer 

în marte 

într-o noapte 

din Hodivoaia 

și din Flăminzi 

şi Stănilești 


opt determinanţi 
introduși printr-o 
prepoziție? 


§ 64. Spectrul de valențe al adverbului se compune din : 
(a) adverb sau sintagmă prepozițională, în relație de coor- 
donare: acum şi aici; 


1 Propoziția atributivă conţine un verb cu patru valenţe. 

2 Complementele la țărm şi din adincuri, deşi nu sînt coordonate, satisfac 
de două ori aceeași valență. 

3 Prepoziţia ultimului determinant e implicită. 

“Putea să vorbească cu Maiorescu ca oamenii, neted și 
cu demnitate. (Călinescu, IC, 263); Mergeam încet, 
cu pași mari însă. (Stancu, J, 199) 


(b) pronume regent: aproape nimic, cite ceva; 

(c) adjectiv regent: cam dulceagă ; relaţia e uneori mijlocită 
prin prepoziţia de: atît de mic; adjectivul e la gradul compa- 
rativ în: 


Eu sînt şi mai favorizat de soartă. (Sadoveanu, O. 9, 448) 


(d) numeral regent: aproape șaizeci ; 

(e) verb regen! . vorbeşte răspicat; 

(î) adverb regent: vorbește aproape perfect; relaţia e mijlo- 
cită prin prepoziţia de : merge destul de repede, Numeroase adverbe 
nu se pot subordona altor adverbe decît prin intermediul prepo- 
“ziţiei de: spunem cam repede, dar nu putem spune uimitor 
repede! ; 

(g) prepoziție regentă: la revedere, pe mîine. 

În cazul valenţelor (b) — (g), relaţia e de subordonare cu ade- 
“renţă, lucru firesc pentru un cuvînt neilexibil cum e adverbul. 
Printre cuvintele cu funcţie de element regent nu figurează, așa 
cum am văzut, substantivul. Există două situaţii care par să in- 
firme afirmaţia de mai sus: | 

(a) substantiv precedat de ca, decit, cît (cu sensul „ca“); ad- 
verbele acestea au însă regim de prepoziţii, întrucît cer acuza- 
tivul: ca mine, decît tine, cit mine; 

(B) substantiv însoţit de un adverb de timp, de loc sau de mod 
Ionescu, cîndva profesor. În realitate, cîndva determină verbul 
subînţeles a fi (== Ionescu, care a fost cîndva profesor) ; 

(h) termen complex subordonat (cu adeienţă) introdus de pre- 
„poziţie: locuieşte departe de mine, mai sus de Focşani ; 


1 Adverbul subordonat aşa se construiește în ambele feluri : așa iute sau 
aşa de iute. : 

(i) adverb subordonat: citeşte cam repede; cu două adverbe 
subordonate: nu prea departe; | 

(j) apoziţie : vorbește iute, pe nerăsuilate (aici apoziţia e o lo- 
cuțiune adverbială) ; - 

(k) termen explicat: de azi în două zile, poimiine. 

Adverbele adică, anume, vasăzică au funcția „a“ într-o relație 


|E a Al, ca în vino peste trei zile, adică luni. 


$ 65. Adverbele apar şi în construcții complexe, de exemplu: 
(a) verb, adverb relativ, verb: 


: Nici nu înțelegea cum ar fi putut aduce în discuție un 
lucru atit de mic. (Sadoveanu, O. 9, 131) 


Prin definiţie, adverbele relative (cînd, unde, cum, precedate 
uneori de prepoziţii) se combină simultan cu două verbe, care fac 
parte din două propoziţii diferite, 

(b) adverbele la gradul comparativ se construiesc cu un com- 
plement comparativ (lucrează mai bine decît mine), care este în 
relaţie și cu verbul (decît mine == decît lucrez eu), sau cu două com- 
plemente comparative : 


Eu zic că trebuie să ne apropiem mai degrabă de săl- 
băticie (1) decît de civilizație (2). (Sadoveanu, O. 9,451); 
Mirosul de coji uscate de mere se potriveşte mai mult decît 
orice cu căldura unei odăi. (ibid., 499) 


În ultimul elene], mai mult e legat simultan de se potriveşte 
și de sintagma subordonată decit orice ; 

(c) Anumite adverbe sînt subordonate în același timp unui 
verb şi unui complement al acestuia, precizînd, nuanţînd relația 
dintre elet: 

Din clipa aceea avui simțuri numai pentru operația lor bizară. 
(Sadoveanu, O. 9, 445); Toate acestea sînt bune mai ales cu prietini, 
lu 448)... 


„1 Vezi și § 69 (b). 

Nuanţele posibile sînt multiple, de exemplu : 
numai, doar, exclusiv 
și 
am nevoie 4 chiar | de asta 
mai ales, mai întii, în primul rînd 
probabil | 

$ 66. Spectrul combinatoriu al adverbelor (vezi $ 64) diferă 
-parțial de la un grad de comparaţie la altult (există, desigur, şi 
adverbe fără grade de comparaţie). Astfel, în legătură cu valența (f): 
destul de bine, dar nu și destul de mai bine, spunem cam tot aşa de 
"bine, dar nu şi cam mai puţin bine. Valenţa (c) nu caracterizează 
decît adverbe la gradul pozitiv : relativ bun, destul de înalt. 

Cînd determină un adjectiv, superlativul relativ are, în limba 
vorbită, tendinţa de a se acorda cu adjectivul : excepția cea mai 
“ frecvent întilnită este [...] (în loc de cel mai frecvent, unde cel este 
un articol devenit invariabil). 


Ş 67. Posibilităţile combinatorii ale prepoziţiilor se reduc la: 


(a) substantiv, pronume sau numeral? subordonat cu recţi- 
- une (în acuzativ, genitiv sau dativ): pentru lon, la fiecare, contra 


curentului, grație ajutorului. Caracterul subordonat al cuvîntu- 
lui cerut de prepoziţie rezultă şi din constatarea altor fenomene 
de recţiune: cînd e urmată de un substantiv în acuzativ, prepo- 
ziţia cere forma nearticulată a substantivului (pentru elevi, nu 
pentru elenii), prepoziţia cu admite şi combinaţia cu un substan- 
tiv articulat (cafea cu lapte, dar şi cu părinții); ca, decît, cit cer 
forma articulată a substantivului (alb ca laptele, ciortani cît palma); 
cînd e urmată de un pronume personal sau reflexiv care are mai 


1 Formațiile mai bine, mai puțin bine, tot aşa de bine, foarte bine, cel mai 
bine constituie fiecare cîte un singur cuvînt sintactic. 

2 Dacă o prepoziție se construieşte cu un substantiv, ea se poate construi 
şi cu un pronume sau cu un numeral. Totuşi pînă nu admite nici pronume, 
nici numeral. 

multe variante gramaticale, prepoziţia cere o anumită variantă 

(pentru mine, daturită mie, la sine!) ; 

(b) adverb, numeral distributiv, verb la infinitiv  subordo- 
nat cu aderență : nu lăsa pe mîine, grupuri de cîte trei, dorința de 
a învăța; í | 

(c) adjectiv subordonat: de frumoasă e frumoasă; întrucît 
forma adjectivului variază în funcție de substantivul la care se 
referă și cu care se acordă în gen și număr, relația dintre prepo- 
ziţie și adjectiv pare a fi de subordonare cu aderenţă. Să se ob- 
serve însă că singura formă cazuală a adjectivului admisă după 
prepoziţie este nominativ-acuzativul, deci relația de subordonare 
este cu recțiune. | 

Prepoziţia are funcția „p“ într-o relaţie |R p S|, în situații 
ca atit de bună, cît bradul de înalt (vezi §-40 (b) şi (e)); douăzeci de 
oameni, lucrările a doi compozitori, dau la zece oameni (vezi § 53 (e)), 
destul de repede (vezi $64 (î)). Prepoziţia pe se interpretează la fel 
cînd introduce un complement. direct. 

$ 68. În construcţii ca prin şi pentru voi, cu sau fără mine, se 
"poate crede că prepoziţiile intră și în relaţia de coordonare. În 
realitate, coordonarea se stabilește între prin (voi) şi pentru voi, 
între cu (mine) și fără mine, adică între două sintagme prepozi- 
tionale. 

Foarte frecvent, două părți de propoziție coordonate care ar 
trebui să înceapă amîndouă cu aceeași prepoziție evită repetarea 
prepoziției (a locuţiunii prepoziţionale) : | 


În legătură cu păstrăvii și lipanii am cunoscut cite ceva 
despre gîngăniile care zboară la fața apei — ele fiind 
făcute nu numai ca să împodobească de culori schimbă- 
foare lumina zilei şi umbra celinei, ci ca să hrănească 
pe păstrăvi și lipani. (Sadoveanu, O. 14, 585) 


E: După prepoziţiile şi locuţiunile prepoziţionale care cer genitivul, pro- 
numele personal de ipers. I şia II-a sînt înlocuite cu adjectivele posesive 
corespunzătoare : deasupra ta, în jurul nostru. 

Repetarea şi evitarea repetării prepoziţiei se întîlnesc uneori 
în acelaşi enunţ: 


Huete vesele de fete și flăcăi ce vin cu flori şi cu cor- 
dele. (Russo, SA, 161) j 


§ 69. Posibilităţile combinatorii ale conjuncțiilor coordona- 
toare! sînt foarte deosebite de ale celorlalte părți de vorbire: 
(a) leagă două cuvinte (două părţi de propoziţie formate din 
mai mult de două cuvinte) în interiorul unei propoziţii. Funcţia 
conjuncției este „k“ într-o relație de tip IC, k Ca]. Afirmația 
aceasta are în vedere în primul rînd conjuncţiile de coordonare 
copulativă şi disjunetivă : valența (a) e rar satisfăcută de o con- 
juncţie adversativă sau conclusivă : mare şi tare ; repede sau încet ; 
pedeapsa e severă, dar dreaptă ; procedeul e util, deci interesant 
pentru noi. În ultimele două exemple e corectă și analiza : dar (este) 
dreaptă, deci (este) interesant, coordonarea stabilindu-se astfel între 
două propoziţii, a doua eliptică de verb copulativ. Aceeaşi dublă 
posibilitate. de interpretare în enunţul : ă 
Talentul nu-l părăsește, dovadă ultimul fragment din 
„Amintiri“, ci încrederea în puterile lui. (Călinescu, 
103279) 


Un exemplu mai clar de coordonare conclusivă e următorul : 


Dorobanţii şi călăraşii în lagăr la Ciric, în apropierea 
bojdeucii, aşadar, frebuiră să fie duşi în cazarmele noi 
de la Copou. (Călinescu, IC, 278) 


Primul termen al relaţiei este : la Ciric; al doilea termen, con- 
clusiv, este: în apropierea [...] aşadar. 

Un exemplu clar de coordonare adversativă, între părți de 
propoziţie de tip diferit (predicat + complement de mod) : 


_Ridică pumnul, dar fără dorința de a lovi. (Preda, D, 121) 
1 Cele subordonatoare nu au funcţie în interiorul unei propoziţii. 

(b) adverb subordonat: 


Jon a omorît pe Ana înadins ca să-i rămină moşia. 
(Rebreanu, I, 183); Laura şi Ghighi împărtăşeau mîndria 
tatălui lor mai cu seamă pentru că judecătorul n-avea 
buna cuviință nici să le asculte. (Rebreanu, I, 183); 
Personalitatea rămîne chiar după ce a pierit influența 
care a răspîndit-o. (Philippide, S, 265) 


Precizarea exprimată de adverbe și locuţiuni adverbiale ca 
înadins, mai cu seamă, chiar, tocmai etc. se referă la conjuncția 
următoare, subliniind felul relației exprimate prin conjunctie 
(finală, cauzală, temporală — în exemplele date mai sus). Pre- 
„cizînd natura dependenţei unei propoziţii față de regenta ei, ad- 
"verbele amintite determină nu numai conjuncția, ci întreaga pro- 
poziţie subordonată... | 

„ Conjuncţiile coordonatoare leagă de obicei părți de propoziție 
de același fel : af | 


Ochii îi scînteiau de viaţă şi cutezare ; de pe capu-i ras 
de irei degete deasupra frunții mici și uşor încruntate, 
scăpătau plete lungi castanii. (Russo, SA, 318), 
dar există şi coordonare între părți de propoziţie diferite, de exem- 
plu între un complement de mod și un element. predicativ supli- 
mentar : g 


O văzui că închide cu grijă şi parcă mulțumită ușa. 


(Preda, I, 131) 


(c) Conjuncţiile subordonatoare și, de cele mai multe ori, cele | 
adversative și conclusive nu au valențe în interiorul propoziției, 
ele avînd rolul de a lega propoziţii. Í 


În sfîrșit, conjuncțiile coordonatoare leagă uneori o parte de 
propoziție cu o propoziție subordonată avînd aceeași funcție 


1 Vezi și § 65 (c) 

"sintactică, de exemplu: un complement direct cu o propoziție 
completivă directă, un atribut cu o propoziţie atributivă : 


A încărcat în două coşuri |...) mezeluri, un muşchi şi O 
şuncă şi ce i-a căzut în mină. (Rebreanu, R, 415); Nu: 
mi s-a povestit niciodată ceva mai închis şi care să-mi stre- 
coare în acelaşi timp în sînge atita furie rece. (Preda, 
I, 108). i 


§ 70. Interjecțiile formează o parte de vorbire cu un com- 
portament sintactic aparte, care o apropie de substantivele în 
cazul vocativ. Ca şi acestea, interjecţiile nu sînt, de cele mai multe 
” ori, părţi de propoziţie (vezi mai departe $ 83), Adesea interjecţia 
"constituie singură un enunţ, din categoria enunțurilor nepropo- 
ziţionale, deci problema valenţelor nici nu se pune. Chiar atunci 
cînd o găsim în interiorul unei propoziţii, interjecția nu e legată 
sintactic de nici unul din cuvintele înconjurătoare, de aceea eizo- 
lată prin semne de punctuație (virgulă, semnul exclamării) : Vai, 
nu mai pot! ; dar acum, ol ce bucurie Nici în această situaţie nu 
sîntem îndreptăţiţi să vorbim despre valenţe. Afirmațiile gene- 
ralizatoare de mai sus comportă totuşi excepţii. 

Prin sensul lor, unele interjecţii se apropie de verbe, de aceea 
li se pot substitui cînd acestea au rol de predicat în propoziţie. 
În loc de vino acasă! putem spune hai acasă l, în loc de ia doi lei l 
se poate spune na doi lei | Interjecţiile hai, na au în construcţiile 
citate funcţie de predicat și au un determinant tipic verbal (com- - 
plement circumstanţial de loc, respectiv complement direct). In- 
terjecţiile-predicat au deci valenţe verbale : 

(a) adverb subordonat cu aderenţă ; 

(b) substantiv subordonat cu recţiune în” acuzativ. 

În enunţul: A 

Am auzit odată puf! în lampă şi uşa buf! (Caragiale, 
O. 1V,107) 


interjecția buf! apare cu valența : 
(c) substantiv-subiect în relaţie predicativă, iar interjecția 

puf, care nu are rol de predicat, ci de complemeni direct al ver- 
bului am auzit, realizează două valenţe: 

(d) verb regent; 

(e) termen complex subordonat cu aderenţă, 

Substituirea cu un verb nu e totdeauna posibilă, totuși, dacă 
interjecția constituie nucleul comunicării și are determinări ca 
ale unui verb, sîntem îndreptățiți să vorbim de valoare predica- 
tivă şi de valenţe : halal de voi ! vai de mine! bravo lor ! În ultimul 
exemplu descoperim valența : 


(î) pronume (putea fi și un N bstantiv) subordonat cu recțiune 
în dativ. 


Sporadic se mai întîlnesc interjecţii Marilor tă (cu alte inter- 
jecții, mai rar cu substantive) : vai şi iar vai! ; se auzea numai trosc! 
şi pleosc! ; vai şi amar! Adăugăm deci valența : 

(g) interjecţie sau substantiv. coordonat (de obicei coordonarea 
e copulativă ; poate fi și disjunetivă). | 

Un caz aparte îl constituie îmbinarea, frecvent întîlnită, in- 
terjecţie-substantiv la vocativ: ei, drace! ; zău, frate ! ; adio, prie- 
tenel; hai, prietene Întrucît nici substantivele la vocativ n-au 


funcție sintactică, aceste exemple ilustrează categoria enunţurilor 
nepropoziționale. Prin urmare, valența : 


(h) substantiv la vocativ 
nu interesează structura propoziției. Am putea avea totuşi unele 
rezerve discutînd ultimul exemplu : dacă hai, prietene |, echivalează 
cu vino, prietene |, unde substantivul ar putea fi considerat subi- 
„ect (se acordă în număr cu verbul), atunci și hai, RUH rea- 
lizează o relație predicativă, 

Cu excepția exemplului discutat mai sus (d), at interjecția 
era complement, toate construcțiile citate ilustrează categoria 
interjecție-predicat. Se observă că mai ales interjecțiile onoma- 
topeice apar cu această funcție. În cazuri izolate putem vorbi însă 

și de interjecții-atribut — cu oarecare ezitare (vezi nota 2)—: 
porunca „hai!“ abia se auzi, sau de interjecţii-subiect : a răsunat 
deodată un ural colosal. Adăugăm deci valenţele: 

(i) substantiv regent? ; 

(j) adjectiv subordonat ; 

(k) verb în relaţie predicativă (vezi și un exemplu ca : se auzi 
deodată buf l). 


Caracterul sintactic neomogen al părților de vorbire 


§ 71. În paragrafele precedente s-a văzut că, în interiorul 
unei părți de vorbire, există deosebiri de spectru combinatoriu 
potențial (pronumele personale diferă din acest punct de vedere 
de pronumele nehotărîte etc. ; verbele pot fi împărțite, ca şi pro- 
numele sau numeralele, în subclase, după” combinaţiile pe care 
le realizează”). | 


1 De remarcat şi faptul că aici interjeeţia s-a substantivizat (are articol 
nehotărit). De la această interjecţie s-a format pluralul urale, care este sub- 
stantiv. propriu-zis. 

2 Acelaşi tip de subordonare se întilneşte în construcţii ca: Proverbul 
„Cine se scoală de dimineaţă departe ajunge“ sau Ordinul „Stringeți rîndurile l", 
unde apare o categorie aparte de propoziţii atributive (în vorbire directă). 
Sînt acestea într-adevăr propoziţii subordonate ? Dacă da, atunci trebuie să 
admitem că există şi completive directe analoage: Le-a ordona; „Strîngeţi 
rîndurile l“ (Subordonarea propriu-zisă apare în formulările sinonime Proverbul 
care spune că cine se scoală de dimineață ajunge departe, Ordinul de a stringe 
rindurile). “pol Eu” 

3 Se cunosc, din gramaticile tradiționale, categorii de verbe ca „imper- 
sonale“ (nu realizează valența subiect), „tranzitive“ (cu unul sau două comple- 
mente directe), intranzilive (care nu realizează valența complement direct) 
[Am denumit aiei valenţele ca în sintaxa tradiţională.] Aceste subclase de 
verbe diferă de:cele recunoscute la pronume şi numeral prin aceea că între 
ele limitele sînt mult mai puțin tranşante: acelaşi verb — cu acelaşi sens sau 
folosit cu sensuri deosebite — se în-adrează în două sau trei subclase (e şi 
impersonal, și tranzitiv, şi intranzitiv). În schimb, un pronume nu poate fi, 
de exemplu, în unele construcții personal, în altele nehotărit ; un numeral nu 
e uneori cardinal, alteori multiplicativ. Excepţii totuși există : mă, te, ne, vă, 
(pronume personale şi reflexive) ; doi, trei etc. (numerale cardinale și ordinale): 

Examinînd valenţele fiecărei subclase de pronume sau numeral, 
se constată cu ușurință că, în plus, nu există omogenitate sintactică 
nici în interiorul aceleiași subclase. Două numerale sau două pro- 
nume de același fel au cîteodată posibilităţi combinatorii diferite. 

În al treilea rînd, deosebiri de spectru apar- chiar la același 
cuvînt îlexionar: nu toate formele declinării sau conjugării au 
aceleași valenţe. Faptul acesta e firesc, pentru că fiecărui caz din 
„declinare îi sînt caracteristice anumite funcţii sintactice. În cele 

ce urmează vom da numai cîteva exemple, rămînînd ca, examinîn- 
du-se spectrele combinatorii descrise de noi, precum Şi în practica 
analizei sintactice, să fie descoperite și alte fapte asemănătoare, 

§ 72. La substantive se constată particularități sintactice 
legate de îlexiune, dintre care cităm: AI 
= (a) cazul vocativ are posibilități de combinare foarte reduse, 
de exemplu: coordonare (iovarăşe şi tovarăși), apoziţie (domnule 
lonescu !), cuvînt subordonat cu acord (dragă prietene 1), termen 
complex prepoziţional în relaţie de subordonare (îndură-te, inimă 
de piatră !), verb predicat (ascultați, fraților 1). Relaţia dintre cele 
două cuvinte ale ultimului exemplu e de tip predicativ, căci verbul 
cere de la substantiv cazul (vocativ), iar substantivul cere de la 
verb modul (imperativ) şi numărul (cînd verbul e la pasiv, inter- 
vine acordul în gen și număr: fiţi binecuvintați, dragi prieteni !) ; 
acest tip de relaţie se realizează numai cu condiția ca persoanei 
numite prin substantiv să i se ceară săvîrşirea acţiunii exprimate 
prin verb. (Ascultaţi, fraţilor !; Vino, băiete !) Altfel, modul şi nu- 
mărul verbului nu mai sînt determinate de substantive și acordul 
"nu se mai produce : A sosit, fraţilor!, Nu pricepe, oameni buni | etc.; 
= (b) un substantiv la dativ nu poate, fi subiect sau nume pre- - 
dicativ ; 

(c) substantivele fără articol hotărît sau nehotărît se folosesc 
la cazurile genitiv şi dativ numai însoțite de o determinare atri- 
butivă : valoarea micilor economii, povestesc acestor copii, 

Substantivele admit şi ele o subclasificare după criteriul în- 
. suşirilor combinatorii ; astfel există : pă 

— nume de persoană; cînd sînt la acuzativ, ele se subordo- 
nează verbelor tranzitive cu ajutorul prepoziţiei pe; 

— substantive de origine verbală (infinitive substantivizate) 
care au valența „substantiv (pronume, numeral) în dativ“ : con- 
ferirea decoraţiei celor merituoși ; substantivul are construcţia” ver- 
bului de origine (se conferă celor merituoși : conferirea |...) celor 
rmerituoși) ; Mali PI | 

— substantive de origine verbală care au valența „comple- 
ment de agent“: mînuirea armelor de către soldați (după modelul 
armele sînt mînuile de către soldaţi) ; 

— substantive nume de materii, ca pîine, lapte, pămint, aur 
etc. ; ele pot fi determinate .la singular? de adjectivele mult, puțin, 
de adjectivul nehotărît ceva (popular niscaiva). Să se remarce că 
nu putem spune puțin om, multă fereastră, ceva stilou, așa cum spunem 
puțin pămînt, multă făină, ceva mălai; ~ 

— numele anotimpurilor, ale zilelor săptămînii, ale părţilor 
zilei, precum și numele unităţilor de măsură; în cazul acuzativ, 
ele nu sînt totdeauna complemente directe; ca circumstanţiale 
(de timp, loc, măsură), ele pot determina și verbe intranzitive : 
vine lunea. 

§ 73. La adjective: 

(a) un adjectiv articulat cu articol hotărît nu se combină cu 
o prepoziţie regentă? (vezi de frumoasă e frumoasă sau cît bradul 
de înalt) şi nu poate intra în construcţii ternare de tipul Joana 
m-a întimpinat fericită sau Se gîndise să facă mai puţin primej- 
dioase atacurile ($ 62) ; i | 

(b) cînd are-rol de nume predicativ, adjectivul stă obligatoriu 
la cazul nominativ. 


1 Unele nici nu au plural. l 
2 becit dacă e substantivat, şi atunci capătă spectrul combinatoriu al 
substantivului. 

Deosebirile de spectru combinatoriu legate de diferitele grade da 
comparaţie au fost amintite la $40. Mai adăugăm aici faptul că un 
“adjectiv la gradul superlativ relativ nu poate figura în construcții 
ternare, ca element predicativ suplimentar. 

Din punct de vedere sintactic, adjectivele se împart în două 
mari subclase: adjective propriu-zise și adjective pronominale, 
cu spectre combinatorii specifice și mult mai reduse (vezi $ 50). 
Adjectivele propriu-zise sînt şi ele neomogene din punctul de ve- 
dere al valenţelor, de exemplu numai unele se pot construi cu un 
substantiv, pronume sau numeral subordonat în dativ (wil, prielnic, 
dăunător, fidel etc.) ; numai cele de origine verbală (participiile) 
pot avea complement de agent (ajutat de ceilalți, s-a reabilitat) ; 
nu toate adjectivele pot fi determinate de adverbe ca destul (de), 
cam (nu spunem cam sulfuric). 

$ 74. La rupi 

(a) cazul vocativ — existent, dealtfel, la puţine pronume — 
“este sărac în valențe; 

(b) numai pronumele în genitiv și dativ poate fi subordonat 
unui substantiv (casa lui, părerea oricui, fruntea-i), numai pro- 
numele în dativ se subordonează unui adjectiv (credincios nouă) ; 

(c) există deosebiri de însușiri combinatorii între formele ac- 
centuate şi cele neaccentuate ale pronumelor personale şi reflexive 
(de exemplu, gîndu-mi, dar nu gindul î îmi etc. ; credincios sieși, dar 
nu credincios îşi ; 

(d) numai cînd e la Arina pronumele posesiv își realizează 
valenţele din exemple ca : dorințele alor tăi, credincios alor săi, spune 
alor mei, luptă conira alor tăi (vezi § 43). 

„ Pentru exemplele care ilustrează lipsa de omogenitate sin- 
tactică în interiorul subclaselor de pronume demonstrative, ne- 
hotărîte şi negative, vezi § 44, 45, 46. 

Ş 75. La verbe: 

Modurile nepersonale au un spectru combinatoriu întrucîtva 
diferit de cel al modurilor personale și nu sînt omogene din punct 

de vedere sintactic: participiul, spre deosebire de celelalte, nu 
are valența „complement direct“ şi foarte rar are valența „subiect“; 
infinitivul şi participiul sînt singurele moduri nepersonale care 
pot depinde de o prepoziție (de a dormi ; de colorată e colorată). 

Deosebiri de însuşiri combinatorii diferențiază și diatezele : 

(a) la datezele reflexivă şi pasivă verbul nu admite comple- 
ment direct? , i 

(b) la diateza reflexivă cu sens impersonal, verbul nu-și sa- 
tisface vaiența „subiect“ ; | 

(c) un verb poate îi determinat de un complement. de agent 
numai cînd e la diateza pasivă sau, mai rar, la diateza reflexivă 
cu sens pasiv. i 

La părțile de vorbire neflexibile, deosebirile de spectru com- 
'binatoriu pot fi discutate numai din punctul de vedere al grupării 
cuvintelor în subclase (de exemplu, gruparea prepoziţiilor în func- 
ție de cazul cerut). Pentru exemple, vezi$ 64 — 66 (adverb), § 67 
„(prepoziţie), § 69 (conjuncţie). 
§ 76. Numeroase cuvinte sînt polisemantice. În raport de 
“sens, apar cîteodată deosebiri de valenţe, mai ales la verbe. 
Un substantiv polisemantic este oră; iată cîteva din sensurile 

lui : 
(a) „unitate de măsură a timpului, cuprinzînd 60 de minute“: 
“furtuna a durat o oră; i 
A (b) „distanța care poate fi străbătută în timp de 60 de minute“ : 
locuiesc la două ore de Bucureşti ; 

| (c) „epocă, moment: la ora actuală ; 

(d) „lecţie, curs“: dă ore de franceză. 

Cînd are sensul (b), oră nu poate fi folosit decît precedat de o 
prepoziţie (la) şi de un numeral cardinal. Are deci două valenţe 


1 Vezi $ 63 şi nota 2. 
_2 Excepţiile sînt foarte rare: a jost învățat regulile de bună purtare ; ce se 


gîndeşte el? 
i 3 dar poate fi legat deo propoziție subiectivă : se zice că s-ar fi 


întors. 

satisfăcute obligatoriu, numeroase Aiie valențe tipice pentru 
substantive fiind imposibile. : 
“Cînd are sensul (a), oră la cazul acuzativ pe lîngă un verb e com- 


© plement circumstanţial de timp (se: plimbă două ore), iar cînd are 


sensul (d) e complement direct (azi nu şi-a ținut orele). Sensul 
(a) nu se asociază cu funcția „complement direct“, iar sensul (d) 
nu se asociază cu funcția: „complement de timp“. | 

Cînd are unul din sensurile (a) sau (b), oră nu poate fi deter- 
minat de un substantiv în genitiv, ca în orele lui Ionescu sînt 


interesante, unde apare sensul (d). 


Un adjectiv polisemantic este plin. lată cîteva din sensurile 
sale : 

(a) „umplut complet sau în mare măsură“: pahar plin; 

(b) „acoperit cu ceva; murdar, mînjit, uns cu ceva“: plin de 
praf, cu mîinile pline de ulei; 

(c) „grăsuț, durduliu, cu forme rotunjite“: forme pline; 

(d) „mijloc“: în plin cimp, în plină activitate. 

Cînd are sensul (b), plin e totdeauna urmat de un complement 
prepoziţional (valență obligatorie), în schimb în sensul (c) n-are 
niciodată complement prepoziţional : e interesantă deosebirea de 
sens și valențe dintre buze pline de grăsime şi buze pline. Cînd are 
sensul (d), plin apare în construcţia fixă [prep. în + plin + subst. 
regent], deci unica valență admisă este „substantiv regent acordat“. 

Adjectivul străin are o valență obligatorie „termen complex 
subordonat introdus prin prepoziţie“ cînd înseamnă „care este 
în afară de preocupările sau interesele cuiva“: 


Nu. poate fi străină de Corabu asemenea ispravă. 
(Camil Petrescu, U, 350), 


dar valența aceasta își pierde caracterul necesar cînd străin în- 
seamnă „care este propriu altui popor“: cunoaște multe limbi 
străine. 

Adjectivul vrednic apare fără cuvînt bata cînd spunem 
în familia lui au fost numai oameni vrednici, dar cere să fie lămurit. 

printr-un termen complex subordonat cînd înseamnă „demn de 
© J.e., care merită să...“ 


De acest eveniment, vrednic de a îi însemnat în calen- 
dar, s-a luat act. (Blaga, H, 5) 


Un exemplu de adjectiv-participiu: spunem toate urmările 
prevăzute s-au adeverit (participiul prevăzute n-are nici un cuvînt 
subordonat), dar aparatul e prevăzut cu un mecanism automat (par- 
ticipiul prevăzut, cînd are înţelesul „care are“, cere un complement 
prepoziţional ; aici cu un mecanism). 

Diferențe de înțeles combinate cu diferențe de-spectru com- 
binatoriu se întîlnesc cel mai des la verbe. 

Cîteva sensuri ale lui a mişca: 

(a) „a deplasa, a urni“: n-a putut mişca dulapul din loc ; 

(b) „a impresiona“: cuvintele lui m-au mişcat ; 

(c) „a se pricepe“: la matematică nu mişcă. 

Sensul (c) are valenţe relativ puţine: verbul e de obicei înso- 
tit de un complement de relaţie (aici la matematică) și de subiect ; 
câteodată e precedat de negaţie şi e eventual determinat de un 
"complement de mod (de exemplu, deloc). Valenţele „pronume re- 
 flexiv în acuzativ şi în dativ“ sînt excluse. Cu sensul (b), a mişca 
nu se întrebuinţează însoţit de un pronume reflexiv în acuzativ 
sau dativ. Sensul (b) cere de obicei complement direct : pronume 
“în acuzativ, substantiv. precedat de prepoziţia pe (căci acțiunea 
„a impresiona“ se răsirînge, de regulă, asupra unei sau unor per- 
soane). În rezumat, diferența dintre cele trei sensuri citate se tra- 
duce prin deosebiri de însușiri combinatorii astiel : 

(a) admite pronume reflexiv subordonat ; 

(b) cere complement direct ; 

(c) exclude complement direct. 

 Verbūl a suride are două sensuri : 

(a) „a zîmbi“: copilul suride mulțumit ; 

(b) „a-i fi pe plac, a conveni“: planul acesta nu-mi sur de. 

Cu sensul (b) a suride cere cu necesitate un substantiv sau pro- 
nume subordonat în cazul dativ (la sensul (a) prezenţa unui com- 
plement indirect e facultativă). Cu sensul (a), a suride poate fi 
determinat de un element predicativ suplimentar (vezi exemplul 
de mai sus), ceea ce nu se întîmplă la sensul (b). Sensul (b) nu ad- | 
mite combinarea cu un pronume reflexiv subordonat, 


Dintre numeroasele înţelesuri ale lui a face, cîteva se recunosc 
ușor grație unor valențe caracteristice. Astfel, cînd înseamnă „a 
costa“, a face are ca termen subordonat fie adverbul ctt (cît face 
stofa aceasta ?), fie o indicație a preţului (face două sute de lei). Cînd 
are sensul „a începe“, a face e la diateza reflexivă Şi cere un su- 
biect nearticulat (Se făcu noapte). | 


Să se compare, din punctul de vedere al necesității unui cu- 
vînt sau termen subordonat, construcția verbului în următoa- 
rele perechi de exemple. Deosebirea sintactică e însoțită de o di- 
ferență de înţeles: 

l a Melodia aceasta n-a prins, 

l b Muierile [...] prinseră a se lingui. (Sadoveanu, 
FJ, 8) 

2 a Trebuie să încerci. 

2 b Mă încearcă un junghi. 

3 a Omul acesta n-a îurat. 


3 b Cu toate că numai un viteaz poate cuteza să ridice 
ochii spre măria sa [...], muierile tot or indrăzni să fure 
cu coada ochiului, doar l-or găsi. (Sadoveanu, FJ, 8) 
4 a Ion se crede (= lon e încrezut). 


4 b Ion se crede vinovat. 

§ 77. Valenţele unui cuvînt depind de cuvintele cu care se în- 
vecinează în același enunţ. Plasat într-o anumită propoziţie, într-un 
anumit context, cuvîntul cere satisfacerea anumitor valențe, dar 
în alt context s-ar impune realizarea altor însușiri combinatorii. 

lată exemple referitoare la substantive. Prezenţa unui atri- 
but pe lîngă un substantiv e adesea necesară într-un anumit enunţ, 
iar în alte enunțuri atributul poate lipsi: 


Zile întregi înconjurai pădurea pe zeci de kilometri, 
trăind acest vis cu bătăi de inimă şi spaime adevărate. 
(Preda, 1, 280) 


` — Cuvîntul zi nu cere totdeauna un cuvînt subordonat, do- 
vadă că spunem Ci/ cere pe zi? sau din zi în zi, dar în enunţul ci- 
tat suprimarea lui întregi e imposibilă (el ar putea fi înlocuit cu 
alt adjectiv sau cu un numeral : multe zile, trei zile etc.). Suprimarea 
lui întregi şi a oricărui atribut care să-l înlocuiască devine reali- 
zabilă dacă schimbăm numărul substantivului zile: Ziua încon- 
jurai pădurea e corect. 

— Atributul zeci este şi el necesar, căci construcţia înconjurai 
` pe kilometri ar fi incorectă. În loc de zeci sînt utilizabile şi alte atri- 
bute care exprimă numărul (douăzeci, mulți etc.). 

Atributele întregi, zeci, care satisfac valenţele obligatorii ale 
unor cuvinte, sînt nişte determinanți sintactic obligatorii. 


— Atributul acest este şi el un determinant obligatoriu: tră- 
"ind vis nu se poate spune. Eliminarea lui acest e admisibilă numai 
“schimbînd forma substantivului : zrăind visul e corect. 

| — Atributul de inimă poate lipsi din enunţ: 7răind acest vis 
: cu bătăi şi spaime adevărate. Textul rămîne corect, dar cuvîntul 
bătăi şi-a schimbat înţelesul. Cînd înseamnă „palpitaţii“, substan- 
tivul bătăi cere să fie determinat prin de inimă. Numim deter- 
minanţi semantic obligatorii cuvintele care nu pot lipsi dintr-un 
enunţ deoarece eliminarea lor ar modifica înțelesul unuia din 
celelalte cuvinte ale enunțului. Spre deosebire de determinanţii 
sintactic. obligatorii, cei semantic obligatorii ar putea fi scoși din 
„enunț fără a-l transforma într-un text incorect. Ei sînt deter- 
minanți sintactic facultativi, 


1 Obligativitatea nu mai depinde, în acest exemplu, de context. 

n — În sfîrşit, atributul. adevărate din textul reprodus mai sus 
este un determinant facultativ, atît din punct de vedere sintactic, 
cît şi semantic. 


În fraza: 


Floarea aceea se duce s-o caule Broz în îiecare dimi- 
neață, în plantațiile noi de brad. (Sadoveanu, O. 14, 593), 


atributul aceea e un determinant facultativ (sintactic şi semantic), 
fiecare e un determinant sintactic obligatoriu, iar noi şi de brad sînt 
determinanţi facultativi, dar nu amîndoi în același timp: dacă 
îl suprimăm pe noi trebuie să rămînă de brad, dacă îl suprimăm 
„pe.de brad trebuie să rămînă noi. Cuvîntul plantațiile din acest 
enunț cere măcar un atribut. (El ar putea lipsi numai cu condi- 
ţia să suprimăm articolul substantivului plantațiile.) 

Observațiile de mai sus referitoare la determinanţii unui sub- 
stantiv se aplică şi la determinanţii celorlalte părți de vorbire. 

Există şi cuvinte cu prezenţă obligatorie din principiu, adică 
independent de un anumit context. E de la sine înţeles că dintr-un 
enunț nu poate fi eliminat un cuvînt subordonat care e în ace- 
lași timp cuvînt regent. În fraza: 


Pascalopol le recomandă să se odihnească un: ceas . 
după masă, pînă ce el pune puțin la cale treburile 
moşiei. (Călinescu, EO, 86), 


substantivul treburile, determinant al TAL EE pune la cale, este 
un determinant sintactic obligatoriu, căci moșiei nu poate rămîne 
în text fără termenul său regent (nu se poate spune: pînă ce el 
puțin la cale moşiei). 

Predicatul, cînd grupează în jurul său cuvinte care îi satis- 
fac diferite valenţe (subiect, diverse tipuri de complemente), este 


1 lată un exemplu pentru verb: combinate cu un pronume personal în 
dativ, verbele tranzilive cer de obicei cu po hd un complement direct 


(îmi laudă prietenii). 

în cele mai multe enunțuri un termen obligatoriu al propoziției, 
nucleul ei indispensabil. Dacă în textul de mai sus am suprima 
primul predicat, ar rămîne o frază incorectă: Pascalopol le să se 
odihnească [...]. Rezultatul ar fi asemănător după eliminarea pre. 


dicatului pune la cale: [...] pînă ce el puțin treburile moşiei. Alte- 
ori eliminarea unui predicat din frază dă naştere unei fraze co- 
recte, dar cu sens ciudat: Pascalopol le recomandă un ceas după-masă. 
„___ Omiterea predicatului este totuși posibilă cînd verbul a fost 
enunțat în propoziţia precedentă sau în enunţul precedent: 
Unii şedeau jos la pămînt, alții pe prispă, alții în pi- 
cioare. (Teodoreanu, M, 310); Zimbiră spre baci. Cel 


mic cu îndrăzneală, cel nalt [...] cu oarecare stînjenire. 
(Sadoveanu, O. 9, 25) 


Elipsa predicatului evită repetarea inutilă a unor cuvinte care 
se subînţeleg ușor din context. Citeodată construcţia eliptică de 
predicat pare mult mai firească decît cea completă: 


Îi spune pur şi simplu că a trecut examenul, că a ter- 
minat şcoala şi altceva nimic. (Preda, I, 169) 


$ 78. Un număr de cuvinte au determinant obligatoriu, indi- 
ferent de enunţul în care sînt utilizate. 

Exemple de adjective și participii cu termen subordonat ne- 
cesar : dornic, menil, sortit. Cu rol de determinant întîlnim fie părţi 
de propoziţie, fie propoziţii subordonate : dornic de ceva — dornic 
să facă ceva ; sortit unei cariere strălucite — sortit să ajungă om mare. 

Singurul pronume construit totdeauna cu un termen sub- 
ordonat este cel: cel din dreapta e mai mare. 


1 Dacă trecem cu vederea sensul „vrăjit, fermecat“, care apare în Buru- 
iene strînse la zile mari, menite şi sorocite (Dicţionarul limbii române moderne, 
la cuvîntul menit). 


115 


Exemple de verbe cu complement obligatoriu : a-și însuși ceva, 
a păți ceva (în expresia a pățit-o, lipsește complementul direct, 
dar o a fost la origine un astfel de determinant: de exemplu, se 
„poate presupune că iniţial o înlocuia în mintea vorbitorilor un 
substantiv ca nenorocirea sau rușinea etc.) ; a povățui pe cineva; 
a adresa la diateza activă are două complemen:ie obligatorii 
(a adresa ceva cuiva) și unul singur la diateza reflexivă (a se adresa 
cuiva) ; a jongla cu ceva, a năzui la sau spre ceva, a recurge la ceva 
sau la cineva, a finde către sau spre ceva. 


Secţiunea D: CUVINT ŞI PARTE DE PROPOZIŢIE 


|, Cuvinte cu și fără funcţie sintactică 


§ 79. Sensul gramatical pe care îl capătă un cuvînt ca urmare 
a plasării lui într-o anumită relaţie cu alt cuvînt (cu alte cuvinte) 
din enunţ se numeşte funcţie (valoare) sintactică. Sînt funcții 
sintactice accea de predicat, complement direct, complement cir- 
cumstanţial de timp etc. Cuvîntul privit ca purtător al unei 
valori sintactice se numeşte parte de propoziție. Intre faptul că 
un cuvînt este o anumită parte de propoziţie şi faptul că îşi sa- 
tisface o anumită însușire combinatorie este cîteodată o legătură ; 
de exemplu, dacă un adjectiv satisface valența „adjectiv subor- 
donat cu acord“ a unui substantiv, el capătă valoarea sintactică 
de atribut adjectival, ca în oameni tineri; dacă adjec- 
tivul e prins într-o construcție ternară, satisfăcînd în același timp 
valența unui verb copulativ și a unui substantiv la nominativ, 
el capătă valoarea sintactică de nume predicativ „ca în 
casa este nouă; dacă adjectivul e prins într-o construcţie ternară, 


satisfăcînd simultan valența unui verb predicativ și a unui sub- 
stantiv la nominativ sau acuzativ, el capătă valoarea sintactică 
de element predicativ suplimentar, ca în fata 
zîmbeşte mulţumită. 

Nu orice valență satisfăcută dă cuvîntului calitatea de purtător 
al unei funcţii sintactice: 

(a) Ne punem în (RD ae de Ce valoare sintactică are primul 
cuvînt din următoarele fragmente de enunț : 
cîmp pustiu ; 


speranțele cîtorua sate ; 
gata să răbufnească. 


Valenţa satisfăcută de cîmp, speranțele, gata nu dă nici o indi- 
cație asupra funcției sintactice a acestor cuvinte. Examinîndu-le 
în contextul din care le- -am desprins, vedem că Îi decisive ur- 
mătoarele valenţe : 


— prepoziţie regentă și verb regent căruia i se subordonează 
sintagma prep. <- cimp ; 
— verb în relație predicativă, pentru. cuvîntul speranțele ; 
— verb regent, pentru cuvîntul gata. 
Enunţul întreg este: 
Cind într-un cîmp pustiu se fora o sondă de care erau 


legate speranțele cîtorva sate, atunci nu se găsea țiței, 
chiar dacă el sta gata să răbufnească afară. (Bogza, A Î, 35) 


(b) Dacă elementelor componente ale unui enunţ, pentru care 
am stabilit valorile sintactice, le adăugăm cuvinte care au alte 
valenţe, valorile sintactice stabilite nu suferă modificări. Să con- 
siderăm enunţul avea privirea pe care o au generalii. EI conţine 
următoarele părți de propoziţie: predicat-+-compl. direct-ţ-compl. 
direct--compl. direct reluat-+predicat-+-subiect. Aceste funcţii 


sintactice nu suferă nici o modificare dacă extindem enunţul iniția! 
prin următoarele adăugiri : 


— cuvîntul numai între au şi generalii ; 
— atributul zineri după generalii ; 


— sintagma-complement pentru oștile subordonată verbului au 
și atributul lor pe lîngă oștile ; 

— sintagma prepoziţională în preajma atacului subordonată 
tot verbului au. Cu aceste adaosuri enunţul devine: 


Avea privirea pe care o au numai generalii tineri pentru 
oștile lor în preajma atacului. (Teodoreanu, M, 92) 


Cîteodată: adaosurile schimbă totuşi analiza în părți de propo- 
ziție, de exemplu, dacă în enunţul profesorul este în clasă, inserăm 
adjectivul prezent şi înainte de profesorul scriem Ionescu, obţinem 
propoziția Zonescu, profesorul, este prezent în clasă şi astfel se pro- 
duc urmitoarele modificări de valoare sintactică: 


este, care era predicat, devine verb copulativ ; 
profesorul, care era subiect, devine apoziţie. 


„ Adaosurile au cîteodată darul de a suprima un echivoc sin- 
tactic. De exemplu, enunţul vine toamna admite două analize în 
părți de propoziţie, după cum considerăm că foamna e subiect 
sau circumstanţial. În schimb /on vine toamna impune o singură 
analiză. 

(c) Există cuvinte care au valenţe satisfăcute în enunţ, totuși 
nu sînt părți de propoziţie. Acesta e cazul prepoziţiilor, cuvinte 
regente, care cer după ele un substantiv, pronume, numeral etc. 
subordonat. Cu toate acestea, prepoziţiile nu îndeplinesc funcţii 
sintactice. De asemenea, cuvintele subordonate unei prepoziţii nu 
sînt părți de propoziţie. (Rol sintactic are sintagma prepoziţie<—cu- 
vînt subordonat.) Substantivele în cazul vocativ nu sînt con- 
siderate părți de propoziţie nici atunci cînd se acordă cu predi- 
catul : ascultați, fraților l, ascultă, frate | (Acest punct de vedere 
tradițional e discutabil, căci s-ar putea vorbi aici despre un „su- 
biect în cazul vocativ“, vezi § 72 (a).) 

$ 80. 1. Substantivul, pronumele, numeralul au funcţie de 


subiect dacă se combină cu predicatul în relația predicativă (cer 
de la predicat acordul în număr) sau dacă intră într-o construcţie 

binară cu un verb la infinitiv sau gerunziu și stau la cazul no- 
minativl. | 

2. Un cuvînt este atribut dacă se bordata unui substantiv, 
pronume, numeral (cardinal, ordinal, colectiv?, fracționar — care 
e de fapt un substantiv, vezi § 51%. 

3. Un cuvînt este complement dacă are ca termen regent un 
verb (cu care intră într-o construcție binară), un' adjectiv, un 
adverb, un numeral multiplicativ — care e, de fapt, adjectiv, 
„vezi § 5l —, distributiv, adverbial. 

4. Un cuvînt este element predicativ suplimentar dacă are 
simultan doi termeni regenți, unul fiind obligatoriu un verb. Al 
doilea regent este de obicei un substantiv sau un pronume, cu 
care elementul predicativ suplimentar se acordă, dacă e exprimat 
printr-un cuvînt flexibil. Exemple: cu EEN predicativ. supli- 
mentar acordat: oamenii lucrează mulțumiți ; cu element pre- 
dicativ suplimentar neacordat (acordul nefiind posibil) : 
am văzut-o intrînd. 


§ 81. Din enumerarea de la $ 80 lipseşte predicatul, care are 
o situaţie mai complicată. Un-verb e predicat dacă e la un mod 
personal, prin urmare interesează nu valenţele, ci forma grama- 
ticalä, morfologică, a cuvîntului. Regula se aplică majorității 


1 În enunţul dorința lui de a [i ales preşedinte e foarte puternică, cuvîntul 
preşedinte e la nominativ, se combină cu verbul la infinitiv a fi ales şi totuşi 
nu e subiect, ci element predicativ suplimentar. Observaţia aceasta nu contra- 
zice regula de mai sus, căci președinte nu intră într-o construcție binară, ci 
ternară : cei trei termeni ai construcţiei sînt preşedinte, a fi ales şi subiectul 
subînțeles al verbului a fi ales. . 

2 Aceste trei specii de numerale primesc atribute numai cînd nu sînt utili- 
zate ele însele ca atribute: în două albastre, albastre e atribut al lui două, 
dar în două flori albastre, albastre e atribut al lui flori, 

3 Intrucît relația apozițională nu este — după părerea noastră — o spe- 
cie de subordonare, nu avem în vedere aici apoziţiile. 

4 Cînd cuvîntul în cauză. şi verbul regent fac parte dintr-o structură 
ternară, al treilea component fiind subiect sau complement Apt al verbului, 
primul cuvînt nu mài poate fi complement. 

“A 


verbelor, mai exact verbelor numite predicative („predicative 
nînd tocmai „care pot forma singure predicatul unei propoziții“) ; 
ea nu se aplică verbelor auxiliare (care formează împreună cu verbul 
de conjugat un singur cuvînt sintactic: au fost, va fi crezut etc.) 
și copulative. E important să se cunoască faptul că verbele din 
ultima categorie sînt totuşi capabile să formeze uneori şi predicate 
verbale, aceasta fiind una din dificultăţile analizei sintactice ele- 
mentare. Pentru a hotări dacă, într-un enunţ dat, verbul copulativ 
e folosit sau nu cu această valoare nepredicativă, adică dacă e 
predicat verbal sau parte a unui predicat nominal, trebuie examinate 
valenţele sale satisiăcute în enunţ, și anume: 


— dacă e însoţit de un cuvînt (sau de un termen complex) 
care determină înțelesul subiectului său, verbul e parte a unui 
predicat nominal : lecţia este interesantă. E evident că interesantă 
lămurește subiectul lecfia, cu care dealtfel-se acordă în gen, număr 
și caz; 
© — dacă verbul nu-și satisface o valență printr-un cuvînt care 
în același timp Lai a subiectul, el este predicat verbal : elevul 
este în curte. Aici determinantul în curte nu ne spune despre ce fel 
de elev e vorba, ci unde este elevul (în curte explică numai înţelesul 
verbului). 

Diferenţa sintactică e însoţită de o deosebire de ATE în al 
doilea exemplu, este are sensul „se află“, absent din primul exemplu 
(lecţia este interesantă). 

„Situaţia lui a fi se regăseşte la celelalte (ba copulative, deși 
diferențele de sens nu sînt totdeauna foarte clarel. Sîrt verbe 
copulative : 

(a) a fi şi sinonimele sale, ca: a reprezenta (Această poezie re- 
prezintă creația sa cea mai valoroasă), a constitui ( „Luceafărul“ con- 
stituie culmea poeziei eminesciene), a însemna (Gestul tău a insemnat 
o mare greşeală), a se chema, a se numi (Asta se cheamă sau se nu- 


1 Tocmai de aceea cercetarea valenţelor se dovedeşte un criteriu util de 
analiză. 

insem- 


meşte obrăznicie). Cînd nu-şi satisfac valența de nume predicativ, 
aceste verbe au cu totul alt înțeles: diplomatul reprezintă interesele 
färii sale!, mi-am. însemnat ceva în caiet, l-a chemat directorul ; 


(b) a părea (el pare bolnav; succesul mi se pare neînsemnat) ; 
la diateza reflexivă cu sens impersonal a se părea e verb predi- 
cativ (se pare că n-a înțeles) ; 

(c) a deveni şi sinonimele sale, ca : a ajunge (a ajuns om mare), 
a se face (s-a făcut băiat mare), a ieșit (a ieșit doctor). A deveni e a- 
proape totdeauna copulă, în schimb sinonimele sale se utilizează 
frecvent şi “fără nume predicativ; în acest caz, au alt sens şi 
sînt verbe predicative: am ajuns acasă tirziu; această operație se 
face repede; a ieşit din casă) ; 

(d) a rămine. De remarcat deosebirea dintre Jon a rămas or- 
fan (cu predicatul nominal a rămas orfan) şi Ion a rămas acasă 
(cu predicatul verbal a rămas). 

§ 82. Anumite adverbe se utilizează cu funcţia de predicat, ver- 
bal sau nominal, și de aceea se numesc adverbe predicative: 
fireşte, sigur (Şi alte sinonime, dintre care unele sînt locuţiuni : fără 
îndoială), probabil, poate (adverbul). Aceste cuvinte se comportă 
din punct de vedere sintactic astfel : (a) formează singure un enunț 
(— Ai înțeles? — Fireşte); (b) formează singure o propoziţie 
principală, despărțită prin virgulă de restul frazei (Fireşte, Ion 
“nu l-a crezul sau. Ion, fireşte, nu l-a crezut); (c) sînt urmate de o 
propoziţie introdusă prin că (Bineînţeles că a plecat). 

„Aceste adverbe au funcția de predicat nominal dacă înainte de 
ele am putea introduce în text verbul copulativ Sigur că pleacă 


= E sigur că pleacă. Altfel, predicatul este verbal: Poate că vine 
miine. 

Un mijloc simplu de recunoaştere a adverbelor predicative 
este lipsa oricărei valenţe satisfăcute în propoziţia de care aparţin. 


i A reprezenta cu acest sens are ca valență obligatorie un complement 
direct, posibilitate combinatorie inexistentă pentru a reprezenta=a fi. 

„(Vezi exemplele de mai înainte : Fireşte, Bineînţeles că a pleca!).Cînd 
au valenţele satisfăcute în propoziţie, adverbele în cauză nu sînt 
predicative. Exemple: e mai puțin probabil că n-a venit (aici mai 
puțin probabil satisface o valență a lui e); miine am să revin poate 
(poate satisiace o valență a lui am să revin). 


§ 83. Din punct de vedere sintactic, interjecțiile nu se com- 
portă totdeauna la fel: de obicei nu au rol de parte de propoziţie, 
alteori însă îndeplinesc funcții sintactice. Vom deosebi următoa- 
rele situaţii : 

(a) Interjecţia formează singură un enunț nepropozițional : 
“Aha! Bravo! ; 


(b) Interjecția formează, împreună cu alte cuvinte, un enunţ 
nepropoziţional: Nu zău, loane? |; 
= Valeu, cumătră, talpele mele !2 (Creangă, O, 131); 

(c) Interjecţia este parte de propoziţie, de obicei, predicat: 
și atunci el jart! o palmă. Interjecţia apare aici combinată cu trei 
‘cuvinte: complementul de timp atunci, subiectul el, complemen- 
tul direct o palmă. Valenţele interjecţiei cu rol sintactic au fost 
“descrise mai sus, la $ 70. 


§ 84. Din amănuntele date în (Edi rafale precedente rezultă 
că un număr mic de valenţe din spectrul real al unui cuvînt sînt 
- hotărîtoare pentru ailarea funcţiei sale sintactice. Stabilirea va- 
torii sintactice a unui cuvînt cere adesea descoperirea unor însu- 
şiri gramaticale care depăşesc studiul valenţelor. De exemplu, 
„aceeaşi valență „sintagmă prepozițională subordonată“ corespunde 
mai multor părţi de propoziţie subordonate verbului : 


a fugit de aici (compl. de loc); 
a fugi! de frică (compl. de cauză) ; 


1 că a plecat satisface o valență propozițională a locuţiunii adverbiale 
predicative bineînțeles. Această locuţiune se poate combina cu o propoziţie 
subiectivă, dar niciodată cu un subiect. 

2 mele este, desigur, atributul lui zalpele, dar ansamblul enunţului nu per- 
mite o analiză în părți de propoziţie. 

a fugit de duşmani (compl. indirect) ; 
a fugit de ieri (compl. de timp). 


„Invers, valenţe de timp diferit corespund unei singure funcții 
sintactice; un exemplu pentru complementul de timp: 


luni citeşte -= (substantiv nearticulat); 
seara citește (substantiv articulat) ; 
astăzi citeşte (adverb). 


Identitatea de valență și de funcţie sintactică este uneori aso- 
ciată cu conţinuturi sintactice diferite. Vom analiza din acest punct 
de vedere atiibutul substantival în genitiv, subordonat unui sub- 
stanliv : 


locuința prietenului (relația - „posesor-obiect posedat“) ; 
sosirea prietenului (relaţia „acţiune-autor“?) ; 

alungarea prietenului (relaţia „acţiune-obiect“2) ; 
opera compozitorului. (relaţia „autor-operă“) ; 

roata carului (relaţia „întreg-parte“) ; 

Țara Moldovei (relaţia „obiect-denumire“) ; 
frumusețea peisajului (relaţia „obiect-însușire“3) etc.etc. 


$ 85. Comparînd împărţirea propoziției în cuvinte cu împăr- 
țirea ei în părţi de propoziţie, constatăm că cele două descom- 
puneri nu se suprapun. Numărul cuvintelor e de cele mai multe 
ori superior numărului părților de propoziţie, fiindcă adesea cu- 
vintele se grupează cîte două-trei pentru a forma o singură parte 
de propoziţie. 

Numărul cuvintelor poate fi cel mult egal (loiedătă inferior ) 
cu acela al părţilor de propoziţie: 

El îmi explică Şi, S 

sub. compl. indir. pred. vb. compl. mod.. 


1 Aceeaşi cu conținutul relației predicative din Pacii soseşte sau sosind 
prietenul, 

2 Ca şi în alung prietenul sau alungind prietenul. 

3 Ca şi în peisajul e frumos, 

proveniența  ciudatei pălării a îmblinzitorului 
compl. dir.. atr. adj. atr. subst. G. atr. subst. G. 
(Baconsky, C, 42) 
Un exemplu asemănător: 


Serile cad tîrziu, albastre, galbene, fumurii. Zorile vin 
devreme —  întii vinete, apoi cenuşii, apoi viorii, apoi 
limpezi. (Stancu, D, 240) 


Anumite cuvinte nu sînt niciodată părți de propoziţie. Le vom 
“împărți în două categorii: (a) cele care se grupează cu alte cu- 
‘vinte, formînd împreună cu acestea o singură parte de propoziţie. 
'Este cazul tuturor prepoziţiilor, al unor adverbe (cite, nu), al 
verbelor auxiliare şi copulative, al articolelor (nehotărit, adjec- 
tival)!, al adverbelor care ajută la formarea gradelor de compa- 
'raţie ale adjectivelor și adverbelor (mai, foarte, tare, mai puțin, 
tot atit de etc.) ; (b) cuvintele care n-au funcţie sintactică nici 
singure, nici unite cu alte cuvinte. Ne referim la conjuncţiile de 
coordonare?, la substantivele în cazul vocativ, la interjecţii în enun- 
{uri nepropoziționale sau cînd nu satisfac valenţe ale cuvintelor 
din aceeaşi propoziţie. 
Din 11 cuvinte cîte are enunţul: 


În vremea veche trăia un împărat întunecat și ginditor 
ca miazănoaplea. (Eminescu, PL, 3) 


rezută numai 7 părţi de propoziţie: în vremea + veche + trăia + 
un împărat + întunecat + (Şi) ginditor + ca miazănoaptea. 
Din cele 16 cuvinte ale enunțului: 


Olguța arunca cojițele, vehement, ca nişte insulte far- 
furiei, preocupată de mişcare mai mult decit da gust. 
(Teodoreanu, M, 173), 


1 Articolele hotărît şi genitival nu sînt considerate cuvinte aparte. 
2 Conjuncţiile de subordonatoare se studiază la sintaxa frazei. În frază, 


nici conjuncţiile subordonatoare, nici cele coordonatoare nu îndeplinesc rolul 
părţi de propoziție. 

se obțin numai 10 părți de propoziţie: Olgufa + arunca + co- 
jițele + vehement + ca nişte insulte + farfuriei + preocupată -+ de 
mişcare +- mai mult + decit de gust. 


Ile Locuțivnile 


§ 86. Existenţa locuțiunilor creează adesea dificultăți în ana- 
liza sintactică. În principiu, o locuțiune este o singură unitate 
“lexicală (are un înțeles „unitar“ și prin aceasta echivalează se- 
mantic cu cuvîntul simplu) şi peic (formează o singură parte 
de, propoziție) 


Odată și odată te-om prinde noi în sat 
i-ai să plăteşti, jupine, cu vîrf şi îndesat. 
(Arghezi, 1907, 20) 


Odată şi odată este complement de timp, iar cu vîrf şi îndesat 
e complement de mod; pentru analiza sintactică nu are impor- 
„tanţă din ce elemente e alcătuită fiecare din cele două locuţiuni 
adverbiale. Odată şi odată satisface valența „adverb subordonat 
cu aderență“ a verbului om prinde ; cu virf şi îndesat satisface ace- 
eași valență, a verbului ai să plătești. 

Locuţiunile formate din. două cuvinte, dintre care primul este 
o prepoziţie, se analizează sintactic o singură parte de propo- 
ziție (de exemplu, locuţiunea adjectivală de vază, adverbială la 
rînd), cu excepția locuţiunilor prepoziţionale şi conjuncţionale 
(cum sînt în fafa sau peniru că), care nu au funcţie sintactică (ca 
și prepoziţiile și conjuncțiile). 

Mai complicată este, pentru analiza sintactică elementară, 
situaţia locuţiunilor care conțin două (mai multe) cuvinte din 
categoria părților de vorbire cu valoare sintactică (substantiv, . 
„adjectiv, pronume, numeral, verb, adverb). Ele pot lăsa impresia 
„greşită că sînt formate din mai multe părți de propoziţie. De exemplu, 
s-ar putea crede că propoziţia a rămas de căruță trebuie descom- 

pusă în: a rămas (predicat) şi de căruță (complement), sau că lo- 
cuțiunea de florile mărului ar fi alcătuită dintr-un complement 
și un atribut substantival. În realitate, orice locuţiune este o uni: 
tate indivizibilă din punct de vedere sintactic, adică reprezintă 
o singură parte de propoziție (a rămas de căruță este predicat ver- 
bal, de florile mărului complement de mod). Alte exemple; 


EI îi scrise din nou, dar de astă dată, pentru întiia oară 
răspunsul nu veni. (Preda, 1, 179) 


„Locuţiunile de astă dată şi pentru întiia oară! sînt ambele com- 
plemente de timp și nu le descompunem în de dată (complement) 
— astă (atribut adjectival), pentru oară (complement) — întiia 
(atribut adjectival). În enunţul: Cita timp cei doi s-au urmărit 
unul pe altul figurează locuţiunile cîfua fimp, cu valoare de com- 
«plement de timp, şi unul pe altul, cu valoare de apoziție pe lîngă 
pronumele se“. Nici aici nu vom descompune sintactic locuţiunile, 
adică nu vom considera pe cîtua drept atribut adjectival sau pe 
pe altul drept complement direct (dealtfel, ar fi greu de spus ce 
este unul luat singur), 


Oamenii din partea locului credeau lucruri felurite. 
(Baconsky, C, 39) ; Ajung la hotelul pentru turişti, clădit re- 
cent în virful dealului printre pini şi tot felul de arbori 
orientali. (Baconsky, C, 42) 


Din partea locului şi tot felul de, locuţiuni adjectivale, sînt atri- 
bute adjectivale și satisfac cîte o valență a substantivelor oamenii, 
respectiv arbori. Nu se analizează separat din partea (atr. subst. 
prepoziţional) — locului (atr. subst. gen.) și nici zot (atr. adj.). Ce 
ar fi atunci felul ? 


1 Care face parte dintr-o serie nesfîrşită de locuţiuni adverbiale 
(pentru a șaptea oară, pentru a mia oară etc.), care ar putea fi considerate o 
specie de numerale adverbiale. 

2 Locuţiunea unul pe altul precizează înțelesul de reciprocitateal 
pronumelui reflexiv se, vezi $ 49. 

Se analizează tot ca unităţi sintactice indivizibile grupurile 
“de cuvinte de tipul substantiv (pronume, numeral, adverb) + 
prepoziţie + substantiv (pronume, numeral, adverb) în care sub- 
stantivul (pronumele etc.) se repetă : fel de fel, zi de zi, bob cu bob, 
rînd pe rînd, care pe care, care mai de care, unu şi una, odată şi o- 
dată”. | 

= Pentru unele, caracterul de locuţiune e destul de evident, din 
pricina înţelesului (sinonimia cu cîte un singur cuvînt) : fel de fel = 
diverse, felurile; zi de zi = zilnic; rînd pe rînd = succesiv ; care 
mai de care = pe întrecute. La altele, mai. ales cele conținînd pre- 
poziţia cu, spunem că formează o singură parte de propoziţie, deși 
caracterul de locuţiune e mai puţin evident (nu le putem înlocui 
cu cîte un singur cuvînt): 


[...] un jgheab de scînduri pe care materialele au fost 
trase cu vinciul, roată cu roată, țeavă cu țeavă, (Bogza 
Al, 31) 


Întîlnim aici două complemente de mod: roată cu roată şi 
feavă cu feavă. 

$ 87. Recunoaşterea locuţiunilor este o condiţie importantă 
pentru efectuarea unei analize sintactice corecte. Criteriile uti- 
lizate în acest scop sînt următoarele: 


(a) înțelesul : dacă sensul grupului de cuvinte nu rezultă din 
însumarea sensurilor.cuvintelor componente, grupul e o locuţiune?. 


De exemplu, din capul locului înseamnă „de la început“, deci sen- 
sul cuvîntului loc nu poate fi regăsit în sensul grupului din capul 


locului. Alt exemplu : în ao lua la sănătoasa înţelesul grupului nu 
conține nici sensul de „a lua“, nici acela de „sănătos“, iar o nu 
înlocuieşte un substantiv pe care să-l putem subîntelege. Acest 


1 Vezi şi exemplul de mai sus conținînd îmbinarea unul pe altul. 
2 Altă formulare a aceleiași pasii : „sensul global nu este egal cu suma 
sensurilor parţiale“. 

criteriu nu e însă eficace în situaţii ca 7o/ felul de, pentru întiia oară, 
de astă dată ș.a. 

E important de reţinut că acelaşi lanţ de cuvinte poate avea 
în unele enunţuri calitatea de „locuțiune“ şi în alte enunţuri ca- 
litatea de „îmbinare liberă de cuvinte“; diferența de înţeles este 
foarte evidentă și ajută mult la recunoașterea locuţiunilor. De 
exemplu, pe dinafară e locuţiune cînd spunem a învăța pe din: 
afară şi e îmbinare liberă în pe din afară casa arată foarte bine. Ma- 
joritatea locuţiunilor nu sînt însă folosite și ca îmbinări libere de 
cuvinte (vezi exemplele date mai sus, în acest paragral); 

(b) prezența unui cuvînt care, luat izolat, desprins de grup, 
n-are un sens clar. De exemplu, știm foarte bine că a da în vileag 
înseamnă „a dezvălui“, dar nu putem defini sensul cuvîntului 
` vileag. Tot astfel, nu se poate preciza ce înseamnă valma în de-a 
valma sau hac în a-i veni de hac. Este evident că acest criteriu nu 
"e utilizabil decît pentru recunoașterea unui foarte mic număr de 
locuţiuni ; 

(c) înlocuirea cu un singur cuvînt: fel de fel se înlocuiește uşor 
` cu diverse, de florile mărului cu degeaba, a băga de seamă cu a ob- 
serva. Acest criteriu, utilizat în practică foarte frecvent, nu dă re- 
zultate bune, căci pot fi înlocuite cu un singur cuvînt şi grupuri 
de cuvinte care nu sînt locuţiuni, de exemplu : a incepe din nou = 
"a reîncepe, aclor de tragedie = tragedian, (este un) om lipsit de in- 
teligență =(este un) prost etc. 


(d) Valenţele. Orice cuvînt are un număr de valenţe, carac- 
teristice pentru partea de vorbire căreia îi aparţine. Dacă, într-o 
îmbinare, cel puţin un cuvînt e lipsit de posibilităţile combina- 
torii normale, îmbinarea e o locuţiune. De exemplu, revenind la 
îmbinarea din capul locului, se vede că substantivele capul şi lo- 
'cului nu pot primi nici un atribut (adjectiv, adjectiv pronominal 
etc.) ; nu putem spune din capul acesta al locului, din capul locului 
acestuia etc. A da în vileag este locuțiune, pentru că numai primul 
cuvînt poate primi termeni subordonați şi coordonaţi. Dintre toate, 
acesta e criteriul hotăritor. De exemplu, a fi de părere face impi “sia 

unei locuţiuni, căci o putem înlocui cu a socoti, a crede, dar a fi 
şi părere apar cu valenţele obişnuite pentru un verb și un substan- 
tiv : eu sînt acum de altă părere. Așadar a fi de părere nu satisface 
condiţiile unei locuţiuni. În schimb a crede de cuviință, îmbinare 
aproape sinonimă cu a fi de părere, este locuțiune, deoarece cu- 
viință nu poate îi pus în relaţie cu nici un cuvînt subordonat. 


III. Cumulul de funcţii sintactice 


. § 88. Un grup de cuvinte are uneori simultan valoarea a două 
părți de propoziţie: 

De jur împrejur, se întind dealurile cu vegetația arsă 

ca de acid sulfuric. (Bogza, Al, 27); Din Griușor, pri- 

virea poale să alerge pe deasupra întregii regiuni petro- 

lifere, ca peste un cîmp de experiențe. (Bogza, Al, 30) 


Ca de acid e în acelaşi timp complement de mod comparativ! 
și complement de agent (adverbul ca exprimă comparaţia, iar de 
precizează ideea de autor al acțiunii de „a arde“). Ca peste un cîmp 
e simultan complement de mod comparativ (cu nuanță condiţio- 
nală) și complement de loc. În alte exemple, complementul in- 
trodus prin ca este în același timp direct şi comparativ cu nuanță 
condițională : 

Ia pe ciocoi ca hreanul și dă-l prin răzătoare, (Arghezi, 
1907, 9); Acest ultim pătrar al. ceasului lor de despăr- 
fire, Naum îl duse în sine ca o vibrare prelungă de lu- 
mină. (Sadoveanu, O. 9, 136); Olguța arunca cojițele, 
vehement, ca niște insulte pari uzi (Teodoreanu, M, 173) 


1 Cu nuanţă condiţională, sensul rac rail fiind „ca şi cum ar fi fost 
„arsă de acid sulfuric“. 

Complementul introdus prin decît are adesea valoarea a două 
părți de propoziție: 


Nu aş vrea decît un cal, pe care să merg alături de ca- 
marazii mei (Camil Petrescu, U, 325); Fiecare nu poate 
lua cu sine decit faptele [ui bune. (Vianu, SLUC,- 127) 


Decit un cal şi decit faptele sînt în același timp complemente 
directe şi complemente de excepţie (decît un cal = nimic, cu ex- 
cepția unui cal; decit faptele = nimic, cu excepția faptelor). 

În exemplele citate se întîlneşte fenomenul numit valoare 
sintactică dublă sau cumul de funcții sintactice, 


Grupurile ca de acid, ca peste un cîmp, ca hreanul, ca o vibrare, 
ca nişte insulte, decît un cal şi decit faptele sînt indivizibile din punctul 
de vedere al analizei sintactice şi constituie cîte un singur cuvînt 
sintactic. Spre deosebire de locuţiuni (discutate în capitolul pre- 
cedent), care satisfac o singură valență, grupurile de cuvinte cu 
valoare sintactică dublă se comportă. astiel : 


(a) Unele satisfac două valenţe. ale aceluiaşi element regent : 
ca peste un cimp satisface însușirea verbului să alerge de a primi 
un complement de mod comparativ introdus prin ca şi însușirea 


aceluiaşi verb de a primi un complement de loc; ambele comple- 
mente sînt nişte sintagme  prepoziţionale (ca <——— subst.. și 
peste <—— subst.). În aceeași categorie intră ca de acid (satis- 
face două însușiri combinatorii ale lui arsă); 


(b) Altele satisfac două însușiri combinatorii ale aceluiaşi ele- 
ment regent (ca mai sus), dar, în plus, intră în relaţie şi cu alt cuvînt : 
ca nişte insulte satisface două valenţe ale lui arunca (sintagmă pre- 
pozițională subordonată și substantiv în acuzativ subordonat), 


dar se combină și cu cojifele “(întrucît autorul face o compa- 
rație între cojițe și insulte). La fel, ca o vibrare: elementul regent 
este verbul duse, căruia îi satisface două valenţe (ca în exemplul de 
mai sus), dar se stabilește o relaţie și cu îl (= acest ultim pătrar al 
ceasului lor de despărțire), „pătrarul. . .“ fiind comparat cu o vibrare ; 

(c) Altele au un singur element regent şi satisfac o singură 
valență (deci? un cal subordonat lui aș vrea ; decît faptele subordo- 
“nat lui lua); înțelesul sintactic al grupului prepoziţional subor- 
donat fiind acela de „obiect direct unic (care le exclude pe toate 
„cele posibile sau imaginabile)“.! 

§ 89. Uneori un singur cuvînt are valoare sintactică dublă 
şi satisface simultan două valențe a două cuvinte regente : 


Furată de ginduri, doamna Deleanu nu băgase de seamă 
că Dănuț ațipise pe genunchii ei. (Teodoreanu, M, 198) 


Furată este atribut al cuvîntului doamna şi are înţeles de com- 
plement circumstanţial de cauză pe lîngă nu băgase de seamă („Din 
ce cauză nu băgase de seamă ? — Fiindcă era furată de gînduri“). 

| E singura dată cînd, venit la țărmul unei mări, nu pot 

cobori pină la valuri. (Baconsky, C, 112); Legaţi le 
coale,-i numeri ; sint O sută. (Arghezi, 1907, 19) 


Venit este atributul subiectului inclus eu și are înțeles de com- 
plement circumstanţial de timp (venit = după ce am venit); le- 
gați e atributul substantivului subînţeles țărani şi are simultan 
înţeles. de circumstanţial de timp (legați = după ce i-ai legat). Cu- 
vinte ca furată, venit și legați au, în propoziţiile citate, valori sin- 
tactice duble, fapt cuprins în denumirea lor de atribute cir- 
cumstanțiale. mi: ve 

«Prin urmare, atributul circumstanțial, spre deosebire de gru- 
purile de cuvinte cu valoare sintactică dublă ($88), are două ele- 
mente regente și satisface cîte o valență a fiecăruia. 


1 De remarcat că, deși sinonime, construcțiile aș vrea numai un cal 
şi poate lua numai faptele... se analizează sintactic altfel (numai e complement 
de mod al verbelor aș vrea și lua). Aş vrea numai un cal e o construcție am- 
biguă, căci poate însemna (u) „aş vrea un singur cal, nu mai mulţi“ sau (p) 
„aș vrea un singur lucru : un cal“. În cazul (æ) numai determină numeralul un. 

$ 90. Elementul predicativ suplimentar este o parte de pro- 
poziție cu valoare sintactică dublă, atribut şi complement de mod : 


Ochii îl priveau mereu, nemişcaţi, cu aceeași umbră de 
spaimă. (Rebreanu, R, 415) 


Nemişcaļi arată cum erau ochii şi cum îl priveau ochii, deci 
are două elemente regente, ca şi atributul circumstanţial. 


Secţiunea E: SINTAXA FRAZEI 


|. Relațiile sintactice în frază 


§ 91. Enunţurile: au de cele mai multe ori forma de frază, 
adică au minimum două propoziţii; propoziţiile-enunț sînt în 
minoritate față de frazele-enunț. Numărul de propoziţii care se 
pot lega pentru a construi o frază este teoretic nelimitat, dar în 
practică lungimea excesivă a frazelor împiedică comunicarea ide- 
ilor, de aceea frazele lungi trebuie evitate. În limba literară se 
remarcă preferința unor scriitori pentru frazele scurte şi a altora 
pentru frazele compuse din mai multe propoziţii. Lungimea și 
complexitatea îrazelor constituie și o problemă de stil literar. 


§ 92. În interiorul unei fraze, propoziţiile componente se pot 
lega în mai multe tipuri de relaţie, aceleași pe care le-am întîlnit 
în interiorul propoziției. | 

Relaţia dintre o propoziţie și altă propoziţie, care îi comple- 
tează sensul, aduce informaţii suplimentare în legătură cu con- 
ținutul ei sau al unuia din cuvintele ei, se numeşte relație de su- 
bordonare. Acesta este un raport binar, cei doi termeni ai săi fiind 


propoziția regentă ÎR] şi propoziția subordonată Ef Simbolic, a 
frază alcătuită din două. propoziţii în relația de subordonare se 
notează 


sa 


Na 


1 Literele sînt aşezate într-un chenar pentru a se deosebi de aceleaşi 
simboluri folosite în legătură cu cuvintele regente şi subordonate. 

În această schemă intră fraze ca: 


li mulțumi de cartea poştală și de scrisoare, făcind-o + 
să-și lase capul în jost. (Călinescu, EO, 331); Prea pu- 
fini şi numai dintre cirmuilorii mănăstirii şi ai ținutului, 
cunoscuseră din vreme vestea+ţ care se vădea acum. (Sado- 
veanu, FJ, 8) 


Foarte diferite prin ceea ce se comunică, diferite şi prin specia 
de propoziție subordonată pe care o conţin, cele două fraze de 
mai sus seamănă sintactic prin numărul propoziţiilor şi prin faptul 
„că între propoziţii există relația de subordonare. 

În fraza: 


Eu una credeam că ai pierdut cu totul ținerea de minte. 
(Galaction, OA, 91), 


“relaţia de subordonare dintre cele două propoziţii este exprimată 
cu ajutorul unui cuvînt de legătură — conjuncţia subordonatoare 
că. Notînd conjuncţiile subordonatoare cu „s“, vom simboliza 


fraza de mai sus prin : |R] s [S| . Schema rămîne valabilă și atunci 
cînd propoziţia regentă ocupă locul al doilea : deși e tînăr, se pri- 
„cepe. Nu vom scrie deci s |S| |R], ci tot |R] s IS]. 

Elementul să de la modul conjunctiv are şi rol de conjuncție 
vrea să plece reprezintă tot schema ÎR] s s |S]. Acest mod de analiză 
e corect numai cînd verbul la conjunctiv apare într-o propoziţie 
subordonată, iar relaţia cu regenta nu e exprimată printr-o con- 
juncţie sau printr-un termen relativ. De aceea în frazele: 

“Să spun că a plecat ? 
Nu ştiu dacă să plec. 
Mă întreb unde să-l ascund. 


elementul să nu are rol de conjuncție. 


1 Amintim că semnul 4 notează granița dintre două propoziţii. 

Cu rol de „s“ se întrebuinţează și locuţiuni conjuncționale sau 
„<onjuncţii compuse: cu toate că, pentru că, ca şi cum, ca să etc. 
O categorie aparte de locuţiuni conjuncționale sînt cele al căror 
ultim element e să : fără să, înainte să, pînă să. Elementul să e 
în același timp -parte a locuțiunii și parte a verbului-predicat din 
subordonată : a greșit fără să vrea. Predicatul subordonat e să vrea, 
termenul „s“ este fără să, deci să se analizează de două ori din 
cauza naturii sale duble: (1) parte a unei locuţiuni și (2) semn 
al modului conjunctiv.. Locuţiunea conjuncţională poate fi și 
discontinuă : între elementele ei se intercalează diferite cuvinte, 
cum se întîmplă cu conjuncția compusă ca să în fraza : 

Toate acestea fac ca în lumea petrolului să existe o viață 

de continuu neprevăzul, (Bogza, Al, 26) 


Propoziţiile subordonate încep. adesea cu un cuvînt care, prin 
înțelesul său, face legătura cu propoziția regentă, dar e în acelaşi 
timp parte de propoziţie în propoziția subordonată : care, ce, ceea 
"ce, unde, cînd, etc. Acestea sînt pronumele și adverbele. relative. 
Uneori ele sînt precedate de prepoziţii. De exemplu, în fraza: 

Sînt culegeri foleloristice în care poveştile apar ca nişte 
- adevărate muzee de limbă. (Călinescu, IC, 293), 


propoziția subordonată e legată de regenta ei prin în care (pronuime 
relativ precedat de prepoziţie), dar în care nu este numai termen 
care stabileşte o legătură între propoziţii, ci și parte de propoziţie: 
complement de loc. În fraza: 


În adunarea de lingă fintină, +4 unde era norodul mat 
des 4, s-a ridicat (...) moş Nichifor. (Sadoveanu, FJ, 11), 


rolul de element de legătură îl are adverbul relativ unde, care e 
“în același timp complement de loc în propoziţia subordonată. 
Pentru ultimele două fraze e potrivită notația |R|+—|$S|, şi nu 

JR] s |S], căci termenul de legătură are valoare sintactică în propo- 
ziția subordonată. l 

Legarea unei propoziții de alta! prin conjuncții, pronume 
relative sau adverbe relative se numește joncțiune. 

Dacă legătura dintre regentă şi subordonată nu e precizată 
nici prin conjuncţie (locuţiune conjuncțională), nici prin pronume 
sau adverb relativ, spunem că cele două propoziţii sînt juxtapuse : 
ai carte, ai parte. Cuvîntul de legătură, subînțeles, poate fi inserat 
în enunț: dacă ai carte, ai parte. În frază, relația de subordonare 
îmbracă, așadar, următoarele forme : 


(a) subordonare conjuncţională : cred că ştie; 
“(b) subordonare cu termen relativ : spune-mi cînd vine ; 
(c) subordonare prin juxtapunere : nu încerci, nu reuşeşti. 


§ 93. Legătura dintre cele două propoziţii în raport de subor- 
donare se manifestă și prin faptul că au ureori termeni comuni, 
Cuvîntul comun este prezent în ambele propoziţii sau numai în 
‘una din ele, și atunci e subiînțeles sau înlocuit prin pronume în: 
cea de-a doua. Așadar: 


(a) cuvînt comun repetat în ambele propoziţii; funcția sin- 
tactică e aceeași: dacă îl asculți, te ascultă şi el: cînd noi eram 
veseli, erau şi ei veseli ; funcţia sintactică e diferită: numai ea: 
a cerut să i se dea ajutor; 

„4b) cuvîntul comun e subînţeles în propoziţia a doua; funcția. 

sintactică e aceeași : 

i Tofi cei sosiți ştiau de asemeni că se vor îndestula cu: 
mincare şi vin. (Sadoveanu, FJ, 7) Ys 


Funcţia sintactică e diferită: îl laud pentru că merită; 
(c) cuvîntul comun e înlocuit prin pronume în propoziţia a; 
doua ; funcţia sintactică e aceeaşi: dacă lon se pricepe, el trebuie» 


— 


„1 Atît în relația de subordonare, cît şi în celelalte relaţii. 

să vă ajute! ; funcţia sintactică e diferită : l-am găsit pe omul care 
ne trebuie. 

Caracteristicile acestea se riul şi la propoziţiile legate prin 
alte tipuri de relaţie. 

§ 94. Aşa cum am arătat la $ 92, termenii relației de subor- 
donare în frază sînt o propoziție regentă şi o propoziţie subordo- 
nată. Cea dintîi poate fi la rîndul ei subordonată altei propoziții. 
În m-a rugat să-ți spun ce am aflat regenta lui ce am n aflat este la 
rîndul ei subordonată față de m-a rugat. 


Regenta poate îi însă și principală. Se numeşte principală o e) 
propoziţie care nu e subordonată, adică nu depinde de o regentă, 
de exemplu, m-a rugat din fraza m-a rugat să-ți spun. 


Asemenea propoziţii se numesc principale regente ; pentru alte 
specii de propoziţii vezi $ 95. 
Propoziția subordonată în raport cu regenta ei poate apărea, 
“în aceeași frază, şi în alte relaţii sintactice: ca regentă, coordo- 
nată, explicată (e legată de o propoziție apoziţională), predicat: 
(e legată de o subiectivă). 
$ 95. Un enunț-frază conţine oricît de multe subordonate, dar 
„cel puţin o propoziție principală2. Aceasta reprezintă nucleul enun- 
țului (ca şi predicatul în raport cu celelalte cuvinte dintr-o pro- 
` poziție). Îndepărtînd toate subordonatele din frază, aceasta îşi 
păstrează uneori caracterul de enunț. Făcînd experiența eliminării 
subordonatelor din enunţul-îrază : 
Să te păzești, măria-ta, că îndată ce te-or simţi florile, 
încep să se miște, să se bată. (Delavrancea, O, 275) 
rămîne enunţul-propoziţie : Să ze păzeşti, măria-ta ! 
1 Cuvîntul el este subliniat în rostire, 
2 Excepţie : prin izolarea unei subordonate de regenta ei, se obţin grupuri: 
de enunţuri ca L-am certat. Fiindcă vreau să-l educ., unde enunţul al doilea 


nu conține nici o principală. 

Propoziţiile principale care pot forma singure enunţuri în urma 
îndepărtării subordonatelor se numesc principale suficiente. Există 
însă și principale insuficiente. În lipsa celorlalte propoziţii din 
frază ele n-ar putea fi rostite sau scrise, căci n-ar fi enunţuri. Re- 
petînd experiența eliminării propoziţiilor subordonate, de astă dată 
în fraza: : 


Peste drum de fîntîna lîngă care sfătuiam, se afla o casă 
“țărănească. (Hogaş, O, 134) 


rămîne textul Peste drum de fintina se afla o casă țărănească. Numai 
schimbînd forma substantivului finfina în fintinä se poate obţine 
un enunţ corect. Tot insuficientă este și propoziția principală a 
“enunţului cu cît ascultam mai atent, cu atit înțelegeam mai puțin. 

Nu totdeauna o propoziţie principală este şi regentă. Există 
fraze-enunţ formate numai din propoziţii principale: ele sînt în 
relație de coordonare şi se numesc principale coordonate (ceea ce 


nu exclude să fie în acelaşi timp și regente). Frază formată din 
principale coordonate; scrie și citeşte; frază formată din princi- 
` pale regente coordonate: a început să se descurce şi vrea să 
` rezolve totul singur. 

O propoziţie principală este uneori legată de o propoziție su- 
biectivă ; în acest caz ea se numește principală-predicat (vezi $ 100). 
În sfîrşit, semnalăm existenţa principalelor explicate, cum este 
„aceea din enunţul asta n-am aflat încă: de ce n-a ajuns la timp 
(a doua propoziţie este apoziţională, vezi § 99). 

Principalele coordonate neregente, predicat şi explicate se 
împart şi ele în două categorii, după cum sînt suficiente sau insu- 
ficiente, Principalele coordonate neregente se întîlnesc în cea de 
a 'doua situaţie în exemplul: nu numai că nu înţelege, dar mai e 
și obraznic, 

$ 96. Relaţia de coordonare este în frază, ca și în propoziţie, 
o relaţie uneori plurală, alteori binară, şi anume coordonarea copu- 
lativă şi disjunctivă sînt plurale, iar coordonarea adversativă şi 

conclusivă sînt binare. Se pot coordona două (mai multe) propo- 
ziții principale sau două (mai multe) propoziţii subordonate. Dacă 
între ele figurează o conjuncţie coordonatoare, legătura se numește 
coordonare prin joncțiune; altfel vorbim despre o coordonare 

prin juxtapunere, Cele două feluri de coordonare sînt ilustrate în 
exemplele” care urmează : 


O femeie de casă a ridicat-o şi a , rezemal-o între perne. 
(Galaction, OA, 63); £ primitiv, e aprig, e cam Aided 
(Ilea S, 245) 


În prima îrază avem schema IC, | ci Ce] K [Cs], iar în cea de a 


doua A k [C]. Ele mentul de legătură „k“-se așază de obicei între 
ultimele două ă propoziţii ale unui şir de trei (mai multe) coordonate 


(gîndeşte, vorbește şi scrie în acelaşi timp); conjuncţiile însă și dect 
(şi sinonimele sale așadar, prin urmare) se plasează uneori în inte- 
riorul sau la sfîrşitul ultimei propoziţii dintr-un lanţ de coordonate : 
e tirziu, lon însă nu vrea să plece; e tîrziu, mă grăbesc deci săi plec. 
Propoziţiile coordonate conclusive se despart de obicei prin vir- 
„gulă, alteori prin punct și virgulă sau chiar prin punct, ceea ce 
creează impresia că începe un nou enunţ. O propoziție principală 
despărțită de coordonata (coordonatele) ei în acest mod, adică 
printr-un semn principal de punctuație, se numește propoziție 
coordonată izolată. Comparînd coordonatele conclusive izolate cu 
cele neizolate se vede că din punctul de vedere al înțelesului nu 
există deosebiri : 

Neizolate: Această scrisoare trebuie neapărat să plece astăzi, 
deci trebuie pusă la cutie înainte de ora 6. (Sadoveanu O, 14, 254) 


Izolate : Ridicînd ochii în lungul drumuşorului care trece printre 
mirişti la coșere, misitul văzu căluțul alb ; deci domnişoara Constanţa 
se afla la hambare. Mai văzu şi calul murg : prin urmare se află în 
acelaşi loc şi bătrinul Vrinceanu. (Sadoveanu, O. 14, 165) 

„Pe lîngă conjuncţii, servesc ca elemente de exprimare a re- 
laţiei de coordonare şi locuţiuni, uneori foarte dezvoltate. O re- 

laţie de coordonare foarte strînsă se exprimă citeodată prin doi 
termeni coordonatori, cîte unul la începutul fiecărei propoziţii 
coordonate : pe de o parte... pe de alta; nu numai că..., ci şi... 
fot aşa de bine..., ca şi... ; între două propoziţii principale: 
nu numai că vrea, dar şi poate ; între două propoziţii subordonate : 


Gindurile şi sentimentele noastre pot fi înșelătoare tot așa 
de bine cînd sînt negre, ca şi atunci cînd sint entuziaste. 
(Preda, 1, 298) 


În mod obișnuit, o propoziţie coordonată apare în enunţ într-un 
singur fel de raport coordonativ (ea este sau coordonată copu- 
= lativă, sau coordonată disjunctivă, sau adversativă, sau conclu- 
sivă). Mult mai rar, o propoziție A este coordonată copulativ cu o 
` propoziţie B şi, în același enunţ, coordonată disjunctiv cu o pro- 
poziţie C: miine învăf sau mă plimb şi fac sport. Ultimele două 
propoziţii sînt legate între ele copulativ, și cu prima propoziţie 
„disjunetiv. În enunţul sau perseverezi şi reușești, sau renunți și eşuezi 
toate patru propoziţiile se ailă simultan într-o relaţie copulativă 
„şi una disjunctivă. Se pot realiza și alte combinaţii: e departe, 
dar e frumos și merită să te duci pînă acolo (ultimele două propo- 
ziții sînt legate copulativ între ele, și adversativ cu prima propo- 
ziţie) ; problema s-a rezolvat, deci insistențele sînt de prisos, iar ener- 
varea e ridicolă (ultimele două propoziţii sînt coordonate atit 
“copulativ, cît şi conclusiv). | 
§ 97. Cînd se află în relaţia de coordonare, propoziţiile subor- 
` donate depind de aceeaşi regentă : 


Cind povestea sau cînd pleda, domnul Deleanu era stă- 
pînit de un zbucium meridional. (Teodoreanu, M, 309) 


A doua subordonată începe fie cu două elemente de legătură 
(conjuncția de coordonare +conjuncția de subordonare: fiindcă vrea 
şi fiindcă poale), fie numai cu conjuncția de coordonare (fiindcă 
„orea. și puate). Dealtfel, după unele conjuncții de coordonare nici 
nu poate urma o conjunctie de subordonare, după cum se vede în : 

Cu toate că numai un viteaz poate culeza să ridice ochii 
spre măria sa, iar cei nevrednici cală să-și plece pletele 
în țărină, muierile tot or îndrăzni să fure cu coada ochiului, 
doar l-or zări. (Sadoveanu, FJ, 8) 


Grupul iar cu toate că n-ar îi putut figura nici în textul de mai 
sus, nici în alte enunțuri. 


Intre două propoziţii subordonate se poate stabili fie o coordo- 
nare copulativă (cînd ceri și nu obţii, te superi), fie o coordonare 
disjunctivă (înveți ca să știi sau ca să iei examenul 2), mai rar o 
coordonare adversativă (a spus că e ocupat, dar va veni) sau conclu- 
sivă : . 

e.e. Să-mi cercetez barba spre a mă încredința că nu e 
nici albă, nici pînă la brîu şi că, prin urmare, nici 
nu mă ridicasem la treapta vreunui patriarh. (Hogaş, 
O, 257) ; Dacă şi acum va glumi |...], dacă deci nici de 
astă dată Moromete nu va sta cinstit de vorbă, niciodată 
nu-i va mai da el cel dintii bună ziua. (Preda, M, 153) 


De obicei subordonatele coordonate sînt de același fel (comple- 
tive directe, circumstanţiale de timp etc., de exemplu: a început 
să scrie şi să citească) ; mai rar, se coordonează specii diferite de pro- 
poziţii subordonate : 

Armă nu port, ca să pot fi mai ușor şi pentru că simt că, 
de aproape, nu. voi putea ucide niciodată. (Camil Petrescu, 
U, 262) (finală-+-cauzală) 


§ 98. Legătura dintre propoziţiile coordonate se manifestă şi 
prin faptul că au uneori termeni comuni (situaţiile sînt cele enumerate 
la § 93). lată două exemple : 


Noi n-am asuprit, nici n-am omorît pe nimeni. (Sadoveanu, 
O. 9,47); pe nimeni este complement direct al lui am 
asuprit şi al lui am omorît; Ce-i de ținut minte şi ce-i 

de uitat, prietenilor ? (Sadoveanu, O. 9, 450) ; termenii 
comuni ce și -i sînt prezenţi în ambele propoziţii coordo- 
nate, iar prietenilor apare numai în „propoziţia a doua. 


§ b9. Al doilea tip de relație posibilă între două propoziții — 
ambele principale sau ambele subordonate — este relația apozițio- 


nală : EE |A|. Exemple: 
Mă salutau ca pe unul de-al lor, ceea ce pentru vanitatea 
mea era mai mult decit suficient. (Sadoveanu, O. 16, 489) ; 
Despre una ca asta, să chemi cerbul în toate felurile, să 
lte înțeleagă, să-ți răspundă, să vie la tine, încă n-auzise. 
(Sadoveanu, O. 14, 426) 


În ultimul enunţ, propoziţia explicată despre una ca asta încă 
n-auzise are ca apoziţie un lanţ de propoziţii coordonate prin juxta- 
punere. 

Propoziția apoziţională se desparte uneori de propoziţia expli- 
cată prin punct și virgulă sau două puncte, ceea ce creează impresia 
că avem a face cu două enunțuri. De exemplu, asta vrea: să ştie 
adevărul. 

§ 100. Între două enunţuri poate exista şi relația predicativă : 
una din propoziții este subiect, în raport cu cealaltă. Prima se numește 
propoziție subiectivă, iar a doua se numeşte propoziţie-predicat 


Relaţia se notează simbolic : [SB] <> A | De exemplu: cine nu știe 
nu răspunde. Legătura aceasta e diferită de relația de subordonare: 
(deşi, în virtutea tradiției, subiectivele sînt considerate propoziții 
subordonate): într-adevăr [SB] aduce o completare lui IP], deci ca 
înțeles depinde de ea, dar SB| impune lui |P] o anumită formă, deci 
şi JP] depinde de ISB.] Dependenţa propoziției-predicat față de pro- 
poziția subiectivă se dovedeşte arătînd că există restricţii de tipul: 

— dacă subiectiva are ca subiect un pronume relativ, interoga- 
tiv sau relativ-compus (cel ce), propoziţia-predicat va avea predi- 

catul acordat în număr cu predicatul subiectivei : cine urea poate ; 
cel ce întreabă nu ştie, cei ce întreabă nu ştiu ; 

— dasă subiectiva: e introdusă prin conjuncţie, predicatul 
- propi ritit„-predicat stă obligatoriu la singular (se aude că plecaţi ; 
nu se știe dacă au înţeles) sau este un adverb predicativ (firește că am 
înțeles). Relaţia nu e de subordonare și pentru că, în planul propoziţi- 


ei, corespunde legăturii dintre subiect şi predicat. Totuși, din punctul 
de vedere al formei, unele; propoziţii subiective seamănă cu subordo- 
natele (se aude că plecați jaud că plecați ; nu se ştie dacă au înțeles / 
nu ştiu dacă au înţeles. 

§ 101. Dacă o propoziţie conţine un verb copulativ la un mod 
personal, rolul de nume predicativ îl poate juca o propoziţie pe care 
o vom numi propoziţie predicativă. Ea nu trebuie confundată cu 
propoziţia-predicat (§ 100), 

Noutatea era acum că [...] eu vorbeam, timp de o oră, 


despre tema dată, fără altceva dinainte decit o pagină 
cu note. (Camil Petrescu, U, 79) 


Propoziția noutatea era acum are predicat nominal cu numele 
predicativ în formă de propoziție. Propoziția predicativă este în 
același timp „propoziţie“ și „element component al unei părţi de 
propoziţie“, rezultat nesatisfăcător din punct de vedere teoretic. 
Predicatul nominal, indiferent de structura numelui predicativ, 
„este o parte de propoziție dezvoltată. 

O propoziţie predicativă se poate lega şi de un verb copulativ 
la un mod nepersonal, ca în urmarea fiind că lon s-a retras singur, 
ne-am declarat mulțumiți. Urmarea e subiect al grupului sintactic 
dezvoltat fiind că lon S-a retras singur, care îndeplineşte funcția 

1 Termenul „propoziție predicativă“ are însă defectul că ar putea crea. 
impresia greșită că e vorba de o propoziţie care îndeplinește funcţia de p re d i- 


cat șinudenume predicativ. 

de complement circumstanţial de cauză „dezvoltat“! În enunţul 
dorința lui Ton de a ajunge ceea ce visa de mult s-a împlinit abia acum, 
descoperim un atribut verbal „dezvoltat“ de a ajunge ceea ce visa 
de mult. 

Există de asemenea subiecte „dezvoltate“ formate din verb copu- 
lativ (la modul infinitiv) și propoziţii predicative : a ajunge ceea ce 
ţi-ai propus este un ideal care cere sacrificii, precum şi nume predicative 
„dezvoltate“ cu aceeaşi structură: dorința lui supremă este de a 
părea ceea ce nu este?. 

Atare „părţi de propoziţie dezvoltate“, care includ în structura 
lor o propoziţie, sînt unităţi sintactice nesatisfăcătoare din punct 
de vedere teoretic, de vreme ce „propoziţia“ e o entitate de nivel 
superior „părţii de propoziţie“. Pe de altă parte, ar îi o soluţie la 
fel de puţin convenabilă să atribuim verbului copulativ la un mod 
nepersonal valoarea de parte de propoziţie (complement, atribut, su- 

„biect — în exemplele date mai sus), de vreme ce copula nue parte de 
propoziție nici măcar atunci cînd este la un mod personal. Propunem 
următoarea soluție terminologică : verbul copulativ să fie denumit 
„predicat parţial“, respectiv „complement, atribut, subiect parţial“ ; 


"în exemplele dorința lui supremă este de a părea ceea ce nu este Și 
"dorința lui este de a părea savant, cuvintele de a părea constituie un 
„nume predicativ parţial“, | 

Semnalăm încă o dificultate de terminologie: este destul de 
ciudat ca o propoziţie să se numească „predicativă“, cînd e legată 


1 Complementele circumstanţiale introduse printr-un verb copulativ 
la un mod nepersonal (gerunziu isau infinitiv, ca în pentru a ajunge ceea ce 
dorea, lon n-a avut scrupule, cu complement final dezvoltat) conțin un nume 
predicativ (urmarea fiind neașteptată...) sau o propoziție predicativă 
(urmarea fiind că lon s-a retras...). | 

2 Atributul verbal dezvoltat, ca şi complementul circumstanțial dezvol- 
tat, poate conţine şi un nume predicativ : dorința de a ajunge medic. 

3 Afirmațiile de la”notele | şi 2 sînt valabile, mutatis mutandis, și în 
aceste situații; vezi de pildă a ajunge ceva este un ideal... sau dorința lui este de a 
părea savant 

de un „subiect parţial“ sau de un „complement parţial“, formînd 
împreună cu acestea un „subiect dezvoltat“ sau un „complement 
dezvoltat“. Dealtfel, e la fel de ciudat ca un cuvînt să se numească 
| „nume predicativ“ cînd nu formează împreună cu copula un predicat 
nominal, vezi exemplele urmarea fiind neașteptată, dorința de a ajunge 
medic, a ajunge ceva este un ideal, dorința lui este de a părea savant 
(notele 1, 2, 3, de la p. 145). Soluţia ar fi să schimbăm definiția 
tradițională a numelui predicativ ; acesta ar urma să fie considerat 
„unitatea sintactică legată de un verb copulativ şi determinînd 
subiectul acestuia“, 
Propoziția predicativă se află simultan în două relaţii : (a) cu 
verbul copulativ, care îi este subordonat, deoarece nu poate apărea 
singur, şi (b) cu subiectul verbului copulativ, cu care se acordă cînd 
flexiunea permite acest lucru (cf. peniru a ajunge ceea ce doreau, 
ei n-au avut scrupule). Relaţia e tot de subordonare, subiectul fiind 
elementul regent.L. 
$ 102. Organizarea, structura, funcţiile sintactice din interi- 
orul unei fraze sînt asemănătoare cu cele din interiorul unei propo- 
„ziţii. Propoziţiile subordonate corespund atributelor, complemen- 
telor, elementului predicativ suplimentar; propoziţia subiectivă 
corespunde subiectului ; propoziţia apoziţională corespunde apoziției. 
Să se observe asemănarea care există din acest punct de vedere 
între propoziţia la şase, cei prezenți au cerut lămuriri şi fraza cînd s-a 
făcut ora șase, cei ce erau prezenţi au cerut să li se dea lămuriri : 


1 În enunțuri ca urmarea fiind că Ion s-a retras singur, ne-am declarat 
mulțumiți, caracterul regent al subiectului urmarea faţă de propoziția pre- 
dicativă că Ion s-a retras singur nu poate fi dovedit prin acord. Vom recurge 
la o cale ocolită: înlocuind propoziția predicativă cu un cuvînt nume pre- 
dicativ, acordul se produce: urmarea fiind neașteptată, dar urmările fiind 
neaşteptate. 

cei prezenți 


| cei ce erau prezenţi | 


la şase 4 

4 
| [cînd s-a făcut ora şase] —> au cerut 
lämuriri 


| să li se dea lămuriri | 


Asemănarea funcțională dintre o parte de propoziţie și specia 
de propoziţie corespunzătoare se dovedeşte şi cu alt argument: 
în același enunţ, poate apărea de două ori același cuvînt, construit 
o dată cu un complement, a doua oară cu o propoziţie subordonată 
de acelaşi tip cu complementul (l-am rugat și ieri, dar nu l-am rugat 
cînd trebuia) ; verbul repetat poate avea mai întîi un element pre- 
dicativ suplimentar, apoi o propoziţie predicativă suplimentară : 


Pe la mijlocul lanului lăsăm o stelbă de grîu nesmulsă, 
o lăsăm să-şi scuture boabele sărace în cîmp. (Stancu, 
),*27) | 


Asemănarea funcţională dintre o parte de propoziţie și o specie 
de propoziţie reiese, în sfîrșit, din faptul că între ele poate apărea 
într-o frază relația de coordonare sau relaţia apozițională : 

Coordonare: Avea și el într-adevăr pe obraz, sub coada 
pleoapei stingi, acel semn oval, cît ai pune degetul cel 
mare. (Sadoveanu, FJ, 19) 

apoziţie: De două săptămîni, de cînd s-a întors de la 
țară. nu s-a întîlnit deloc cu Tanţa. (Rebreanu, R, 521) 


§ 103. Deși termenii relaţiilor sintactice din frază sînt propo- 
ziţii, trebuie ovservat că, de multe ori, primul termen poate fi 
redus la un singur cuvînt. Astfel, o propoziție subordonată lămureşte 
fie înţelesul întregii propoziţii regente (Scriu acum cu creionul, 

fiindcă mi s-a terminat cerneala. „De ce scriu acum cu creionul ? 
— Fiindcă mi s-a terminat cerneala.“), fie înțelesul unui singur 
cuvînt din regentă: l 


Apa ei liniştită are aici o culoare cum niciodată n-am 
văzul, (Baconsky, C, 35) 


(„Ce fel de culoare ? — Cum încă niciodată n-am văzut“), 
-- Gîndul că va adormi şi în noaptea asta cu pintecul gol 
și fără scîntei în sobă dădea oropsilei făpturi frigurile 
"unei, îndirjiri dureroase. (Galaction, OA, 7) 


(„Care gînd ? — Că va adormi.,.%), 


Exemplele acestea arată că propozițiile atributive lămuresc 
nu regenta în întregime, ci un substantiv sau pronume din regentă. 
Există, de asemenea, propoziții completive indirecte, de agent, 
circumstanţiale care determină un adjectiv sau un participiu din 
regentă. Subordonate de tot felul pot determina un verb la infi- 
nitiv sau gerunziu din regentă. lată cîteva exemple-tip : 

adj.<-prop. compl. indir.: (citesc o carte) utilă celor ce 
studiază electronica ; i 

part. <prop. compl. de agent: întrebat de cei ce vizitau 
expoziția, (pictorul a răspuns...) ; 

inf. <—prop. compl. dir. : (era chinuit de dorința) de a afla 
ce se pusese la cale ; 

ger.<-prop. compl. indir.: amintindu-și de ceea ce sg 
întimplase, (s-a speriat). 


O propoziție apoziţională explică uneori un singur cuvînt: 
cînd ai să renunți, cînd va fi prea tirziu ? (Faptul că propoziţia cînd 
va fi prea tirziu este apozițională se dovedește arătînd că poate lua 
locul cuvîntului explicat cînd. Sensul frazei de mai sus nu se schimbă 
dacă spunem : ai să renunți cînd va fi prea tirziu ?). 

O propoziţie subiectivă e cîteodată în relaţie cu un singur cuvînt 
din propoziția-predicat : nevenind cei ce fuseseră invitați (discuția 
n-a mai avut loc). 

Chiar atunci cînd propoziţia subordonată, âpozițională sau 
subiectivă e legată prin sensul său de o întreagă propoziţie (regentă, 
explicată, respectiv propoziţie-predicat), se poate vedea că ele- 
mentul principal cu care se face legătura e de fapt numai o parte 
a ei, şi anume predicatul. Faptul se dovedește supunînd propoziţia. 
aceasta la următoarea experienţă : se îndepărtează din ea toate 
cuvintele cu excepția predicatului şi se observă că relaţia sintactică 
se menține. Așadar, chiar dacă reducem propoziţia regentă scriu 
acum cu creionul (din fraza scriu acum cu creionul fiindcă mi s-a 
terminat cerneala) la predicatul scriu, subordonata îşi păstrează 
funcția cauzală, iar enunţul astfel prescurtat rămîne corect: 
scriu fiindcă mi s-a terminat cerneala. E adevărat însă că înţelesul 
enunţului nou este cam ciudat. 


§ 104. Pentru a preciza funcţia sintactică a unei propozitii, 
prima operaţie de analiză este descoperirea cuvîntului de care este 
ea legată, a cuvîntului corelat. Rezultatul acestei operaţii poate fi : 

(a) Cuvîntul corelat este un substantiv, un pronume, un numeral 
cardinal, un numeral ordinal (care nu este atribut, vezi § 57). Propo- 
ziția legată de cuvîntul corelat este în acest caz atributivă (dacă e 
subordonată), apoziţională sau coordonată (şi are funcția cuvîntului 
corelat, de exemplu este subiectivă în enunţul /on şi cei ce-l însoțeau 
n-au mai ajuns la timp, completivă indirectă în enunţul i s-a spus lui 
Ion şi celor ce-l însoțeau să se grăbească) ; | 

(b) cuvîntul corelat este un predicat verbal. Propoziția legată 
de cuvîntul corelat este completivă (dacă e subordonată), subiectivă 
(dacă este echivalentă cu un cuvînt-subiect), apozițională (a plecat, 
adică ne-a părăsit) sau coordonată (și atunci are aceeași funcție ca 
şi propoziţia din care face parte cuvîntul corelat : deşi a plecat şi 
ne-a părăsit...); 

(€) cuvîntul corelat este un adjectiv, un verb la participiu sau 
un adverb. Propoziția este completivă (dacă e subordonată), apozi- 

țională (ca în aici, unde ne aflăm acum) sau coordonată (şi are funcţia 
cuvîntului corelat, de exemplu este atributivă în o problemă acută 
„şi care n-a fost încă studiată.. 2 

(d) cuvîntul corelat este un predicat nominal. Dacă propoziţia 
are sensul unui cuvînt-subiect, ea este subiectivă ; dacă e coordo- 
nată, are aceeaşi funcție câ şi propoziţia din care face parte predi- 
catul nominal (vezi (b), mai sus). Dacă este subordonată, posibili- 
tăţile de interpretare sînt mai numeroase și constituie una din 
dificultăţile analizei sintactice. Pentru a o soluţiona, trebuie să 
cercetăm dacă relaţia se stabileşte cu predicatul nominal în între- 
gime sau numai cu numele predicativ : 

(x) cu predicatul nominal : gemanianul este greu fiindcă e plin 
cu cărți. Ori de cîte ori termenul corelat e întreg predicatul nominal, 
propoziția subordonată legată de el e completivă (în exemplul de 
mai sus — o circumstanţială de cauză) ; 

(B) cu numele predicativ : Jon este omul care ne trebuie. Subordo- 
nata este atributivă, lucru firesc de vreme ce cuvîntul determinat 
omul este un substantivl. 

După cum s-a putut vedea, funcţia sintactică a unei propozi- 
ţii se determină după însușirile gramaticale ale cuvîntului corelat. 
În același timp însă, se cere observarea felului relaţiei care leagă 
propoziția de cuvîntul corelat: de subordonare, apoziţională, 
predicativă, coordonare, 


il. Specii de propoziţii subordonate 


§ 105. Pentru propoziţiile apoziționale, subiective, predicative 
suplimentare şi propoziţiile predicative analiza sintactică elementară 
prevede numai. identificarea propoziției corelate, a cuvîntului 


1 Dificultatea e aceeași în interiorul propoziției : în gemantanul este greu 
pentru mine, sintagma pentru mine este complement al predicatului nominal, 
iar în Jon este un om bun, adjectivul bun este atribut al numelui predicativ, 
deci nu determină întreg predicatul nominal. 

corelat, și precizarea funcției în frază (este „apoziţională“, „subiectivă“ 
etc.) De exemplu, proverbul Cine se scoală de dimineață ajunge 
departe se desface în două propoziţii, subiectiva cine se scoală de 
dimineață (cu termenul corelat ajunge) şi propoziţia-predicat ajunge 
departe. Schema relaţională a frazei este: 


SBje-le| 


$ 106. Analiza propoziţiilor completive şi atribulive cere să se 
treacă la oa doua etapă. Astfel, în legătură cu completivele trebuie 
să se specifice dacă e vorba de o completivă directă, indirectă, de 
agent sau circumstanţială. La circumstanţiale se va preciza sensul: 
temporal, cauzal, final etc. | | 

$ 107. În legătură cu atributivele, se va vedea dacă au sau nu 
un sens circumstanţial. De exemplu, în: am trimis la el un prieten 
comun care să-l sfătuiască, există o propoziţie atributivă circumstan- 
ţială. Această denumire are două părţi, pentru că propoziţia în 
cauză are două cuvinte regente ; ea se numește atributivă deoarece . 
lămurește substantivul prieten și circumstanțială (de scop) deoarece 
lămurește verbul am trimis („Cu ce scop am trimis la el un prieten ? 
— Ca să-l sfătuiască.“) Caracterul final al acestei propoziţii atri- 
butive este atit de evident, încît sensul frazei nu se schimbă dacă 
înlocuim atributiva cu o completivă finală : care să-l sfătuiască 
=ca să-l sfătuiască. 

Prin însuşirea lor de a aduce lămuriri în legătură cu două 
cuvinte din altă propoziţie, adică prin însuşirea de a avea două 
cuvinte corelate, propoziţiile atributive circumstanţiale se asea- 


mănă cu predicativele suplimentare. În enunţul-irază : 

| Noaptea cerul e viu, îl vezi cum se roteşte. (Stancu, D, 241) 
propoziția cum se roteşte e în relațiecu: 1) cuvîntul vezi („Ce vezi—Că se 
roteşte“.) şi 2) cuvîntul îl, care arată cine se rotește, adică are înțeles 


de subiect pentru se roteşte. Propoziția predicativă suplimentară ar 

putea fi înlocuită cu elementul predicativ suplimentar rofindu-se, sen- 
sul enunțului rămînînd neschimbat : noaptea cerul e viu, îl vezi 
rotindu-se. | LER : | 

$ 108. De cele mai multe ori, propozițiile atributive nu au sens 
circumstanțial, sînt necircumstanţiale. 

În acest caz, trebuie făcută precizarea dacă atributiva este neizo- 
lată (determinativă) sau izolată (explicativă). O atributivă izolată 
se recunoaşte după următoarele însușiri : | i 
(a) înainte de rostirea ei se face o mică pauză, notată în scris prin 
virgulă (de aici și denumirea de „atributivă izolat a: 


Aflindu-mă cu oamenii mei, pe carei preferasem la intra- 
rea mea în gimnaziu, a avut loc un fel de cercetare solemnă 
a carnelelor de note. (Sadoveanu, O. 16, 420) ; 


(b) prezența ei în frază nu este absolut necesară, regenta se 
poate înțelege și fără atributivă, După regentă putem încheia 
„enunţul, punînd punct, iar atributiva izolată se poate transforma 
„în propoziţie principală, într-un enunţ nou : j 


Porumbeii zburătăceau pe alee şi prin fața castelului, 
mai cu sfială însă ca în curtea de dincolo, unde se simțeau 
în largul lor. (Rebreanu, R, 109) 


Textul se poate scinda în două enunţuri, fără ca înţelesul 
să aibă de suferit : Porumbeii zburărăceau pe alee și prin fața caste- 
dului, mai cu sfială însă ca în curtea de dincolo. Acolo se simțeau 
în largul lor. | 


O atributivă neizolată se recunoaşte după calităţile contrarii celor 
„de mai sus, adică nu se desparte de regentă prin pauză (virgulă) şi 
e necesară în frază (deci nu poate fi transformată într-un enunț - 
nou, separat prin punct de propuziţia regentă a atributivei) : 


Îi arăt lui Orişan bănuiala că nu poate să fie străină de 
Corabu asemenea ispravă. (Camil Petrescu. U. 350) 
Mă bucur poate. pentru că toate acestea îmi vorbesc despre 


152 


supremația omului asupra celor ce stau în preajma sa. 
(Baconsky, C, 35); Ca la un semn magic au ieșit din 
pământ oamenii de care era nevoie. (Bogza, Al, 34) 


Inlocuirea unei atributive determinative cu o atributivă expli- 
cativă schimbă uneori înţelesul frazei : 


Seruşina în fața țăranilor care acum zimbeau. (Rebreanu, 
I, 400) 


Nepunînd virgulă înainte de care, arătăm că se ruşina. numai în 
fața țăranilor care zîmbeau și subînţelegem că erau acolo și țărani 
care nu zîmbeau. Inlocuind atributiva determinativă cu una explica- 
tivă și punînd virgulă înainte de care, ideea se schimbă : se ruşina de 
toţi țăranii care erau acolo, fiindcă toţi  zîmbeau. Să se com- 
pare şi: 


Vine fratele meu care locuieşte la Arad. 
Vine fratele meu, care locuiește la Arad. 


În prima construcţie se subînţelege că am mai mulţi fraţi, 
dintre care unul locuieşte la Arad ; în formularea a doua, se spune 
că am un singur frate și că el locuieşte la Arad? 


„$ 109. Așa cum în propoziţie există părţi de propoziţie cu valori 
duble (§ 88 și urm.), în frază se întîlnesc citeodată propoziţii 
subordonate care îndeplinesc simultan două funcții. Am discutat 
mai sus despre atributivele circumstanţiale ($ 107), care au două 
valori : de atribut şi de complement circumstanţial. 


lată şi alte situaţii. În enunţul: 
Trecînd hotarul acestei lumi e ca şi cum ai pătrunde 


înlr-o țară cuprinsă de virtejul nebun al războiului. 
(Bogza, Al, 25) 
„4 Despre propoziţii izolate şi neizolate se poate vorbi şi în legătură cu 
atributivele circumstanţiale ; distincţia aceasta nefiind totuşi importantă, 


n-am ținut seama de ea aici. 

propoziția a doua are funcție de nume predicativ pe lîngă e şi, 
simultan, de completivă comparativă pe lîngă trecînd (funcție 
marcată prin locuțiunea ca și cum). 
În enunţul : 
Mulţi scriitori [...) au scris operele lor de frunte în 
epoca de lupte şi de necazuri, adică tocmai atunci cînd 


săvirşeau cele mai grele experienfe de viață. (Philippide, 
S, 374) 


ultima propoziţie este subordonată temporală, determinînd predi- 
catul primei propoziţii („Cînd au scris? Tocmai atunci cînd săvir- 
şeau...“), și apozițională, termenul explicat fiind epoca. 

Există şi "ANN Sa valoare sintactică dublă în SIA cu un 
singur cuvînt corelat. 


Ne miram E. de isprăvile celuilalt, bucurindu-ne 
sincer că sîntem nişte vînători cum nu se mai află alții. 
(Sadoveanu, O. 16,361) 


propoziţia că sintem nişte vinători poate îi interpretată atit ca 
subordonată completivă indirectă („De ce lucru ne bucuram ?%), 
cît și ca subordonată cauzală („Din ce cauză ne bucuram ?“). 


$ 110. Observarea faptului că propoziţiile apoziţionale, subiective 
și subordonate pot fi puse în legătură cu un singur cuvînt din 
propoziţia explicată, propoziția predicat, respectiv propoziţia 
regentă, şi că unele propoziţii se coordonează cu cîte un singur cuvînt 
corelat (ca în /on și cei ce-l însoțeau n-au mai ajuns la timp) arată că 
printre valenţele cuvintelor trebuie înscrise şi posibilităţile de combi- 
nare cu propoziţii. | 

Verbele au și valența „propoziţie subiectivă“. De obicei, satis- 
facerea acestei valențe exclude valența „cuvînt subiect“. Totuși 
-< există o posibilitate, rareori realizată, de satisfacere a ambelor valenţe: 
-o propoziţie poate avea şi subiect, și propoziţie subiectivă, cu 

condiția ca între acestea să existe relația de coordonare (copula- 
tivă sau disjunctivă), vezi exemplul de la alineatul precedent. 

Substantivele, pronumele, numeralele fără valoare de adjectiv, - 
verbele şi adverbele au şi valența „propoziţie apoziţională“: asta 
să-mi spui, de ce n-ai venit; primul, adică cel ce fusese chemat de 
mine, n-a reușit; a răspuns perfect, adică aşa cum mă aşteptam 
(propoziția a doua are valoare dublă, fiind apoziţională şi subordo- 
nată comparativă în acelaşi timp). 

Substantivele, pronumele, numeralele fără valoare de adjectiv 
au valența „propoziţie atribulivă“: primul care a răspuns a fost 
Jon. Aceleaşi părţi de vorbire apar şi în construcții ternare: una 
din valenţe e satisiăcută de un verb copulativ, a doua valență e 
"satisiăcută de o propoziţie predicativă. 

Adjectivele au următoarele valenţe satisfăcute de propoziţii: 
(a) „completivă indirectă“: ne trebuie un om capabil să conducă 
întreprinderea ; (b) „comparativă“: are 0 fată frumoasă cum e 


“soarele; (c) „consecutivă“: Bisericuța |...) cu ușa atit de joasă 
că trebuie să ze pleci intrînd, de-abia se deosebea în întuneric (Rebreanu, 
PS, 251) ; Totul pare rînduit în situaţii atit de tipice, încît contempla- 
“torul le poate considera cu o blazare amuzată. (Vianu, SLUC, 128) 
= Adjectivele pot primi şi alte tipuri de propoziţii circumstanţiale 
(cauzale, condiţionale etc.). 

= Verbele au în frază valenţele corespunzătoare. părţilor de pro- 
poziție subordonate, adică propoziţii completive şi predicative 
suplimentare. Verbele copulative sînt subordonate unor propoziţii 
predicative. În calitate de cuvînt corelat, verbul copulativ poate sta 
la orice mod, deci nu e totdeauna predicat (vezi § 101). 


Tot ce pulea să facă era să mă pună la curent. (Preda, 
I, 131) 


1 De această construcţie trebuie deosebită aceea a unei propoziţii care are 
două verbe : unul cu subiect, celălalt cu propoziție subiectivă (îmbolnăvindu-se 
lon, a plecat în locul său cine s-a nimerit). 

„este o frază formată din regenta or |.. a) era, atributiva ce putea, 
completiva directă să facă şi propoziția predicativă să mă pună la 
„curent legată de verbul copulativ era și de zot. 


Deşi, teoretic, aproape orice valență a unui verb poate fi satisfă- 
cută fie de un cuvînt (sau termen complex), fie de o propoziţie, 
în practică se întîmplă destul de rar ca un număr mare de valenţe 
verbale să fie satisfăcute de propoziţii. De exemplu, un tip 
(frecvent întîlnit) de propoziţie ca aseară, Maria i-a dat bucuroasă 
o carle, unde verbul a dat are satisfäcute valenţele „complement de 
timp“, „subiect“, „complement indirect“, „element predicativ supli- 
mentar“ și „complement direct“ se transformă foarte greu într-o 
frază în care o propoziţie principală să aibă în jurul ei o propoziţie 
temporală, una subiectivă, o compielivă indirectă, o predicativă 
suplimentară şi o completivă directă, toate giavitînd în jurul ver- 
bului predicat din propoziţia principală. 


III. Fraze cu structuri particulare 


§ 111. Anumite particularități de construcţie a propoziţiilor 
subordonate creează greutăţi în analiza sintactică a frazei. 

„ Scriitorii, în scopul de a scoate în relief înțelesul cuprins într-o 
propoziție subordonată, o despart cîteodată de regenta ei prin 
puncti. Unitatea frazei, fragmentată în scopuri stilistice, trebuie 
refăcută cînd o analizäm sintactic. 

Urechea mea încă nu se acordase cu tăcerea adincului 


şi cu sunetele lui. Căci acele sunete ciudate sporesc tăcerea 
în loc s-o sparie. (Sadoveanu, O. 14, 503). 


1 Un bogat material ilustrativ în articolele; Gh. Bulgăr, /zolarea subordo- 
natelor în proza artistică contemporană, în „Studii de gramatică“ I, 1956, 
pp. 165—180; I.Coteanu, „Discontinuitatea“, un procedeu al stilului pi e 
“actual, în „Limba română“ XI, 1962, 1, pp. 3—12. 

În acest fragment avem în realitate o singură Îrază, deci propo- 
ziția căci acele sunete ciudate sporesc tăcerea va îi socotită subordonată 
cauzală a propoziției anterioare. Procedeul literar care desparte 
în scris o subordonată de regenta ei se numește izolarea subordona- 
telor. Procedeul poate îi utilizat de mai multe ori la rînd, izolînd 
de regenta lor mai multe propoziţii şi dîndu-le aparența unor fraze : 


„A aflat că vin de departe, tocmai din fara  nemțească 
și din America. Că desfac casa cea de pînză ş-o pun într-o 
căruță. Că băiatul cel subțire are ciolanele rupte într-însul, 
de aceea se îndoaie așa în loate felurile. (Sadoveanu, 
O. 5, 439); Voia să te deruteze. Să te liniştească. Să-ţi înlă- 
ture orice bănuială. (Sebastian, SA, 376) 


§ 112. Procedeul izolării se întilnește și în cazul propozițiilor 
apoziționale ; uneori e vorba de fraze apoziţionale: propoziţia 
apozițională are subordonate și coordonate, împreună cu care alcă- 
tuiește o frază apoziţională, cum este enunţul al doilea din textul 
următor : | 


Din ce este făcut sentimentul naturii, în ce constă el și 
care este caracterul său adînc? Cu alte cuvinte, trebuie 
cercetat care este cauza principală care îl face să apară 
în psihicul uman. (Philippide, S, 9) 


$ 113. Mai des decît izolarea subordonatelor se întîlnește în 
textele literare izolarea coordonatelor. Se despart — prin punct 
sau punct și virgulă — de coordonata lor propoziţiile în raport 
copulativ, adversativ și conclusiv : 


Are, în sfirşit, fizionomia obişnuită [...] a micului 
burghez din mahala. Dar el are şi calități. Și mai cu 
seamă are sentimentul de familie. (Ibrăileanu, S, 245); 
— Doi cocoşi ? El încuviință din cap. Pavel-baci însă 
arăta trei degete de la mina lui dreaptă. Eram deci în 
veslita luncă a finarilor şi cocoşii işi dădeau semnalele. 
Dar urechea mea încă nu se acordase cu tăcerea adincului 

și cu sunetele lui. (Sadoveanu, 0.14, 503); EL îi mai 

„vechi în serviciu. Și-i voinic viclean şi cu coraj. Dar noi 
n-am asuprit, nici n- am omorit pe nimeni. (Sadoveanu, 
0.9, 47) 


Cînd două enunțuri consecutive sînt legate prin înţeles şi au 
cuvinte (de exemplu, subiectul) comune, e greu de apreciat dacă 
avem a face într-adevăr cu două enunţuri sau cu o frază formată 
din propoziţii coordonate izolate : 


Am gustat, mi-am lins buzele; am întins păhărelul spre : 
zare, spre lumina lămpii, observindu-i culoarea. (Sadoveanu, 
O. 9, 450) 


Propozițiile coordonate disjunctive se izolează mai rar : 


E „D-ale carnavalului“ concepută după „O noapte furtu- 
noasă“ ? Ori ii este anterioară ca concepție şi, poale, ca 
plan de execuţie ? (Ibrăileanu, S, 242-243) 


Izolarea subordonatelor se întilnește uneori în același text cu 
izolarea coordonatelor, ca în : 


Strofele, prima şi ultima, care au toate versurile de opt 
silabe, au, din cauza aceasta, rime feminine; pe cînd. 
strofele din mijloc, care au rima în versurile cele de şapte 
silabe, au rime masculine. Dar rima feminină dă o impresie 
de vag, pe cînd cea masculină dă o impresie de categoric. 
Aşa încît și natura rimei adaugă la impresia de amploare 
a strofei prime şi ultime. (Ibrăileanu, S, 213) 


(Am transcris cu litere aldine cuvintele care introduc propozi- 
tiile izolate.) 

.§ 114. Propoziţiile și frazele incidente se caracterizează prin 
faptul că întrerup desfășurarea unui enunţ, fiind despărțite la stînga 
și la dreapta prin paranteză, pauză(—) sau, în cazuri speciale [vezi 
mai jos (b)], prin virgulă. Structurile sintactice incidente se rostesc cu 

o pauză relativ lungă la începutul și la sfîrșitul lor şi sînt enunţuri 
"inserate în alte enunțuri ; însuşirea aceasta este mai evidentă la 


categoria (b) de mai jos. Deosebim două specii de structuri inci- 
dente : 


(a) Propoziţii incidente subordonate : 


Luase de pe pat salteaua — de va îi fost o saltea — și 
lăsase numai un lăvicer spart. (Hogaş, O, 147) 


Propoziția a doua este o condițională, care nu depinde de nici 
unul din cuvintele propoziției precedente, ci de un verb subînţeles 
nu Ştiu, împreună cu care formează un enunț aparte ; 

(b) Propoziţiile incidente principale: acestea sînt mai ales 
“propoziţii care au ca predicat un verb de declaraţie (a zice, a întreba 
etc.), referitor la un text în vorbire directă. Propoziția incidentă 
se așază fie în mijlocul, fie la sfîrşitul textului în vorbire directă : 


Moș Ioane, zise acum boierul cam tulburat de multă obo- 
seală, ia spune dumneata, în legea dumitale, cum ai înțeles. 
(Creangă, O, 90); Fii pe pace, jupin Traică, răspunse cu 
forțări sfişietoare popa Tonea. (Galaction, OA, 63) 


Propoziția conținînd verbul de declaraţie poate avea determinări 
în formă de propoziţii și astiel se ajunge la îraze incidente : 
Așa este, măicuță, răspunse Harap Alb, cufundat în 
ginduri şi galbăn la față, de parcă-i luase pinza de pe 
obraz. (Creangă, O, 205) 


` Propoziţiile şi frazele incidente din categoria (b) trebuie consi- 
derate enunțuri aparte, deși înaintea lor se pune virgulă. Din acest 
punct de vedere nu e nici o deosebire între: 
Ion spuse: Ai dreptate (două enunţuri) ; 
Ai dreptate, spuse Ion (două enunțuri). 

Există propoziţii şi fraze incidente care au caracter de enunț 
aparte, deși nu anunţă un text în vorbire directă : 

" Prostiile astea, iartă-mă că zic aşa, le-am făcut cînd eram 
prin liceu, (Rebreanu, 1, 419) ; Pisicuța — așa o botezasem 
pe iapă — reintrase în PA formelor. alese şi dră- 
'gălaşe. (Hogaş, O, 190); Toropeala după- amiezii de vară 
se asociază în chip firesc în mintea lui imaginalivă (faunul, 
aici, nu este alături, în fond, decît poetul însuși) cu 
jrunzişul. (Philipgde, S, 76) 


§ 115. De propoziţiile incidente trebuie deosebite (datorită rostirii, 
punctuației. Şi faptului că dependenţa sintactică e foarte strînsă) 
propoziţiile intercalate în interiorul, altei propoziţii. Propoziţiile 
intercalate sînt subordonate și nu constituie niciodată enunţuri 
aparte. Propoziția în interiorul căreia se găsește altă propoziţie se 
numește discontinuă sau întreruptă. Prin urmare, spre deosebire de 
propoziţiile sau- frazele incidente. (care au valoare de enunțuri), 


propozițiile intercalate sînt subordonate unei propoziţii discontinue. 
Faţă de un enunţ format numai din propoziţii neîntrerupte (con- 
tinue), cum este: | 
Făceam 4 ce făceam # şi nu-mi pierea din ochi 4} cum 
o văzusem eu, acolo, la girlă. (Preda, IP, 16), 


fraza următoare conține o propoziţie (principală) discontinuă: 
În dimineața aceea se sculă foarte devreme, + așa cum 

învățase de la taică-său, # cu un soi de îngrijorare şi 
“zăpăceală. (Preda, IP, 65) | 

Un tip de discontinuitate care creează greutăți în analiza fra- 
zelor este acela care duce la alăturarea a două conjuncţii: prima 
introduce propoziţia întreruptă, cealaltă introduce propoziția 
intercalată, ca în: mai încearcă și, dacă nu reușeşti, renunță, sau : 

Întunericul devine ceva mai albicios, ca deasupra mării, 
așa încît, deşi au început să se zărească ramuri negre de 
copaci, oamenii nu se văd. (Camil Petrescu, U, 325) 


Unele propoziţii sînt întrerupte de două ori sau chiar de mai 


multe ori. De exemplu, propoziţia regentă din fraza următoare 
e întreruptă de două ori: 


De ce să plece lumea aşa fără de nici un lemei, înainte de 
a vedea 4 ce e de văzut, 4 de a auzi # ce e de auzit # şi 
de a ospăla # ceea ce s-a pregătit la cuhniile sfintului 
lăcaș ? (Sadoveanu, FJ, 9) 


Propoziţiile intercalate sînt ce e de văzur şi ce e de auzit. 

§ 116. În exemplele de mai sus, propozițiile intercalate erau 
subordonate, iar regentele erau discontinue. Mult mai rare sînt 
exemplele de subordonate întrerupte de regenta lor. Tocmai această 
raritate dă naștere unor dificultăţi în analiza sintactică a frazei. 
În enunţul : 

Războiul meu [:..] să ştii că îl am cu această țară fără 
rînduială. (Sadoveanu, FJ, 16), 


autorul a început fraza cu două cuvinte din propoziţia subordonată, 
a continuat cu regenta ei (să ştii), apoi a scris conjuncţia subordo- 
natoare că, urmată de restul propoziției subordonate. Dificultatea 
de analiză provine și din faptul că termenul cu care de obicei începe 
o subordonată, conjuncţia, stă la mijlocul ei. Ordinea obișnuită 
a cuvintelor este : Să știi că războiul meu îl am cu această țară fără 


rînduială. Tot astfel, în: 
Aşa găsesc că e cu cale. (Blaga, P, 323), 


cuvîntul așa satisface o valență a lui e cu cale (locuţiune verbală 
sinonimă cu se cuvine), şi nu a verbului găsesc — cum ar sugera 
topica. Evitînd discontinuitatea subordonatei, se spune:  Găsesc 


că așa e cu cale. În enunţul : 
Asta am dorit eu să vezi. (Sadoveanu, 0.9,446), 


11 Elemente de analiză sintactică 16] 


at dă asta depinde de să vezi, şi nu de am dorit. Exemple similare : 
á Inima lucrurilor înceiase de a mai bate ṣi o sincopă colo- 


sauă ai ji zis că tăiase NE în n pieptul uriaş al Naturii. 
(Hogaș, O, 278) À | 


A ph bib za întreruptă. de propria ei regentă este că 0 sincopă 
AE tăiase suflarea.. DG | 


sk liniștea făpturii .erai neliniștit] Uitindu-te cocorii că 

| zboară- -n asfinţit. (Arghezi, CO,39) ; Şi au simțit, în noaptea 
aceea rece, | Un lucru nou, ciudat că se petrece. (Arghezi, 
CO,83) 


“(n utmed două fraze, aşezarea unor cuvinte din propoziția subor- 
donată înainte de conjuncția subordonatoare și de propoziţia regentă 
este posibilă numai în limbajul poetic.) | 

„Există şi propoziții Pa: întrerupte de pap aue -pre- 
dicat : 


Privirea lui 4 mi se părea 4F că mă judecă. (Delavrancea, 
0,114); Tare 4 trebuie F să fi fost aprins de minie # dacă 
i-au ieşit asemenea vorbe din gură. (Stancu, D, 23) 


E (pice iă tare aparţine lui aprins şi nu lui zrebuie, topica mai 


obișnuită fiind: Trebuie să fi fost tare aprins de minie. 
_ Așezarea unor părți: din subordonată sau subiectivă înaintea 
regentei (propoziţiei-predicat) atrage în mod deosebit. atenţia citi- 
< torului asupra lor; acest fel de topică servește deci unor siapin 
stilistice. 

§ 117. În marea majoritate a enunțurilor, IRA propoziție 
subordonată are cîte o singură propoziție regentă. Se întîlnesc totuşi 
și propoziţii care depind dedouă propoziţii regente, avînd două 
funcţii sintactice, cîte una în raport cu fiecare regentă: (În legătură 
cu propozițiile atributive circumstanțiale și predicative suplimentare, 
am arătat la § 107 că au două elemente regente, dar ambele 
„elemente regente se află într-o singură propoziție regentă. Construcţia 

bivalentă a acestor două specii de subordonate nu trebuie confun- 
dată cu bivalenţa pe care o prezentăm aici, unde intervin două 
propoziţii regente.) lată cîteva exemple : 


„E un păcat a cărui pedeapsă ţin s-o iau asupră-mi. (Sado- 
veanu, 0.16,489) 


Propoziția discontinuă a cărui pedeapsă s-o iau asupră-mi este atri- 
butivă faţă de e un păcat şi completivă directă faţă de fin. Notăm 
cu cifra „l“ propoziţia e un păcat, cu cifra „2“ propoziţia fin şi cu 
cifra „3“ propoziția a cărui pedeapsă s-o iau asupră-mi. Schema va 
Îi 3 


RI 
3 


iar propoziţiile (1) şi (2) sînt ambele principale. Propoziţiile cu două 
funcții faţă de două regente nu trebuie confundate cu propoziţiile 
cu două funcții față de o singură regentă (tipul întîlnit în mă bucur 
că ai venit, unde subordonata e completivă indirectă şi cauzală în 
acelaşi timp. Vezi $ 109). 

Alte exemple de aceeași natură : 


Și eu, care mi se-pare că plulisem patruzeci de zile [...] 
aveam dreptul să mă uit [...] (Fogaș, 0,287) 
Propoziția (3) care plulisem patruzeci de zile este, simultan, atribu- 
tivă şi subiectivă : 
] 2 
R A 
al 
3 
Porneşte în linie dreaptă pe creasta pe care a izbutit să se 
suie. (Bogza, Al, 27); [...] o clasă cu pretenții de aristo- 
crație feudală, intangibilă, în care încerca să pătrundă. 


(Călinescu, IC, 265) 

„Propoziţiile scrise cu litere aldine sînt, în același timp, atri- 
butive şi completive directe. 

Din toate exemplele reproduse în acest paragraf s-a văzut că 
propoziţiile cu două regente (și cu funcţii diferite faţă de fiecare 
regentă) au ca primă funcţie aceea de atributivă şi că sînt totdea- 
una întrerupte de regenta a doua. Între cele două regente nu există 
nici o relație sintactică, ele sînt independente una de alta. 


Secţiunea F: SINONIMIE ŞI OMONIMIE SINTACTICĂ 


|, Construcţii sintactice sinonime 


§ 118. Identitatea de înţeles dintre două (mai multe) cuvinte se 
numește sinonimie lexicală. Două cuvinte cu același sens formează 
„0 serie sinonimică : a veni-a sosi sau polasiu-kaliu. Există şi serii 
'sinonimice cu trei, eventual mai mulți, termeni : căci-fiindcă-deoarece- 
"întrucil, 

Identitatea de sens dintre un cuvînt şi o îmbinare liberă de 
cuvinte se numește tot sinonirmie lexicală +a se înroși — a se face roşu ; 
" (se exprimă) corect — (se exprimă) în mod corect. Există, aşadar, două 
feluri de sinonime lexicale : 

(a) a veni — a sosi; -căci — fiindcă — deoarece — întrucit ; 

(b) a se înroşi — a se face roşu; corect (adv.) — în mod corect. 

Sinonimia lexicală este în puţine cazuri perfectă. Sinonimie 
„perfectă“ înseamnă calitatea membrilor unei serii sinonimice dea 
putea apărea unul în locul celuilalt în orice context, fără ca sensul 
contextului să sufere vreo modificare ; fiindcă şi pentru că, potasiu 
și kaliu sînt exemple de sinonime perfecte. In majoritatea cazurilor, 
două (mai multe) cuvinte sînt considerate sinonime chiar dacă nu 
se pot substitui mutual în orice enunţ. De exemplu, a privi e sino- 
nim cu a se uita, totuși numai primul termen al acestei serii sinoni- 
mice e admis în enunțuri de tipul purtarea lui nu mă priveşte ; a veni 
e sinonim cu a sosi, dar nu se poate spune i-a sosit rău ! 

Sinonimele lexicale, din ambele categorii specificate mai sus, 
sînt asemănătoare sau chiar identice și din punct de vedere sintactic : 


165 


posibilitatea de a înlocui într-un enunț un cuvînt cu un sinonim 
„ înseamnă simetrie de însuşiri combinatorii între cele două cuvinte 
sinonime. De exemplu, dacă, în Zon a venit aseară cu trenúl, predi- 
„catul poate fi substituit prin a sosit, aceasta se întîmplă pentru 
că a sosi are și el valenţele „substantiv în relație predicativă“, 
„adverb subordonat“, „sintagmă prepozițională subordonată“. Cînd 
„vorbim despre sinonimia dintre cuvinte, potrivirea de spectru combi- 
natoriu se explică prin aceea că termenii sinonimi aparțin aceleiași 
părți. de vorbire (a veni și a sosi sînt verbe, deoarece Și fiindcă sînt 
conjuncţii etc.). Am arătat însă că există sinonimie și între un cuvînt 
„Şio îmt inare liberă de cuvinte (a se înroși — a se face roșu) ; îmbinarea 
liberă se comportă sintactic ca şi cum ar ține de aceeaşi. parte de 
vorbire cu cuvîntul sinonim ( a se face roșu se comportă ca un verb, 
are valențe verbale, în mod corect se comportă sintactic ca şi adverbul 
corect). | (i i, IIG 


Dacă termenii sinonimi au și sensuri neidentice, însuşirile combi- 
natorii sînt adesea diferite la sensurile care limitează sinonimia : 
de exemplu, cînd a privi înseamnă „a interesa“ (purtarea lui nu mă 
privește), el are alt spectru combinatoriu decît a se uita (are o valență 
obligatorie „cuvînt la acuzativ“, cu funcție de complement direct). 


*. A . 


§ 119. Sinonimie există și în sintaxă. Sînt sintactic sinonime 
construcțiile — mai simple sau mai dezvoltate — care exprimă 
» aceeași idee. Pentru a fi considerate sinonime sintactice, două (mai 
multe) formulări nu trebuie să semene ca înțeles din pricină că utili- 
zează sinonime lexicale (vezi categoriile (a) şi (b) de la § 118). Înţe- 
Jegerea corectă a noţiunii de sinonimie sintactică se va desprinde mai 
bine din exemplele următoare: | IMITĂ | 
| „Jon s-a înapoiat aseară şi Ion s-a întors aseară au acelaşi înţeles, 
pentru că — în multe enunțuri — a se întoarce e sinonim cu a se 
înapoia. Sinonimia nu e sintactică, ci lexicală. Afirmația e valabilă 
şi pentru perechea de enunţuri Jon s-a făcu! galben de spaimă — Ion 
a ingălbenit de spaimă. o ii Í a 

$ 120. O primă categorie de construcţii sinonime o constituie 
enunțurile care au aceeaşi organizare sintactică. Identitatea structu- 
rală este fie (a) explicită, fie (b) implicită. 

(a) Propoziţiile această problemă e grea şi problema aceasta e 
grea exprimă aceeași idee, nu diferă prin utilizarea unor sinonime 
„lexicale și au aceeaşi organizare sintactică : 


adj. —>subst.<——>vb. cop.—n. pred. 


i 7 


(b) La o întrebare ca: 
— Cu cine te-ai întilnit aseară la teatru ? 


se poate răspunde cu enunţul eliptic — Cu Jon sau cu enunţul întreg 
corespunzător — Aseară m-am întilnit la teatru cu Jon. E limpede că 
primul enunţ-răspuns conţine latent structura celuilalt. 

Între exemplele date la paragrafele (a) şi (b) există o deosebire 
importantă : indiferent de context, această problemă e grea este un 
enunț substituibil şi sinonim cu problema aceasta e grea ; în schimb 
aseară m-am întîlnit la teatru cu Ion poate fi răspunsul la întrebarea 
ce-ai făcut aseară ?, şi în acest caz nu e substituibil cu cu Jon; pe de 
altă parte, cu Jon poate fi răspunsul la întrebarea cu cine s-a împri- 
elenii Gheorghe ?, şi în această eventualitate nu poate figura ca 
răspuns enunţul aseară m-am întilnit la teatru cu Ion. Sinonimia de 
tip (a) este generală, iar aceea de tip (b) este ocazională. Cele două 
situaţii se întîlnesc și în analiza sinonimiei lexicale ; de pildă, despre 
amic se poate spune că e în general sinonim cu prieten, dar prieten 
este sinonim ocazional cu doctor, cînd se vorbeşte despre un prieten 
care este de profesie doctor (rni-a spus prietenul Ion e un enunţ oca- 
zional sinonim lexical cu mi-a spus doctorul Jon ; la fel m-am dus în 
grădină =m-am dus acolo ; a plecat alaltăieri=:a plecat luni). 

$ 121. A doua categorie de sinonime sintactice e reprezentată 
prin enunțuri care au organizare sintactică diferită, de exemplu 
e gata de plecare — e gata să plece. Primul enunţ conţine o singură 

„„ construcții și cu îşi în alte construcții, 


propoziţie, al doilea două propoziţii. Sinonimia se bazează pe echi- 
valența parte de propoziţie — propoziţie cu aceeași funcție (aici 
complement indirect — propoziție completivă indirectă). Vezi 
mai departe $ 123. i-au 

Sinonimia sintactică are forme variate, dintre care aici vor fi 
amintite numai cîteva, rămînînd ca în practica analizelor grama- 
ticale să fie descoperite și altele. . | 


§ 122. Sinonimia sintactică dintre două propoziţii : 


(a) Sinonimia dintre două feluri de propoziţii subordonate : 
„o finală introdusă prin conjuncţia compusă ca să și o atributivă 
circumstanţială introdusă prin care, verbul fiind la modul conjunctiv. 
De exemplu, (am chemat un tehnician) ca să repare instalația sau care 
să repare instalația. 


(b) Sinonimia — foarte rar întilnită — între complementul 
direct și cel indirect al unor verbe: nu mi-a ajutat şi nu m-a ajutat, | 


(c) Sinonimia dintre pronumele reflexiv își și adjectivul posesiv 
său, sa, ‘săi, sale sau pronumele personal la genitiv lui, ei, lor se rea- 
lizează în trei construcţii sintactice diferite: își iubeşte fratele= ` 
îl iubeşte pe fratele său (își este atribut pronominal în dativ, său 
„este atribut adjectival); părinții săi locuiesc la Focşani= părinţii 
lui locuiesc la Focşani (săi e atribut adjectival, lui e atribut pronominal 
„genitival). În aceste exemple, sinonimia apropie specii diferite de 
atribut. E de observat că său poate fi înlocuit cu Zui în anumite 


~ Asemănătoare e sinonimia dintre í (atribut pronominal în 
dativ), său (atribut adjectival) şi lui (atribut pronominal genitival) : 
pe fața-i=pe fața sa=pe fața lui. 

(d) Sinonimia dintre o parte de propoziție exprimată printr-un 
singur cuv înt și o parte decu aceeași propoziţie funcţie sintactică, dar 
exprimată printr-o sintagmă prepozițională : l-au ales conducător = 
l-au ales drept conducător ; util tuturor=util pentru tofi (tuturor 

„este un complement indirect, ca și pentru tofi!) ; idem : rezistă încer- 
cărilor==rezistă la încercări. | 

(e) Sinonimia dintre un verb la infinitiv şi un substantiv din 
aceeași familie de cuvinte cu verbul: de exemplu, am început a 
urca==am început urcuşul (a urca şi urcuşul sînt, ambele, comple- 
mente „directe, dar spectrele combinatorii ale celor două cuvinte 
diferă considerabil.2) Acest tip de sinonimie sintactică nu se reali- 
zează cu inlinitivul oricărui verb. Astfel, în loc de am început a 
înțelege nu putem spune am început înțelesul. 

(î) Foarte asemănătoare cu (e) este sinonimia dintre două părţi . 
: de propoziţie cu funcții sintactice ce poartă denumiri diferite: 
“gîndul de a pleca=gîndul plecării (de a pleca este atribut verbal, 
plecării este atribut substantival genitival). Această sinonimie se 
întîlnește după puţine cuv 'nte regente; de aceea, în loc de a sosit 
ziua plecării nu se poate spune a sosit ziua de a pleca! În sfîrșit, 
„unele atribute genitivale sînt sinonime (şi deci substituibile) cu 
l atribute prepoziționale, de exemplu: pentru a evita pericolul acci- 
: dentelor rutiere=peniru a evita pericolul de accidente rutiere; la fel 
a crescut numărul de accidente=a crescut numărul accidentelor. În 
loc de am întrebat care este prețul cărții nu vom putea spune însă 
“am întrebat care este prețul de carte ! 
(g) Sinonimia dintre un verb la gerunziu şi o sintagmă prepoziţie 
«substantiv, cînd substantivul face parte din aceeaşi familie lexi- 
cală cu verbul: auzind prețul=la auzul prețului. 

(h) Sinonimia dintre un cuvînt la genitiv cu rol de atribut şi un 
grup de cuvinte analizabil în mai multe părţi de propoziţie: 


1 Este o inconsecvenţă supărătoare a gramaticii tradiționale româneşti 
că utilizează aceeași denumire („complement: indirect“) pentru construcții 
diferite cum sînt tuturor şi pentru tofi, şi denumiri diferite pentru atributele din 
pe fața-i, pe fața sa, pe fafa Lui. 

2 O distincţie terminologică se impune: complement infinitival — com- 
plement substantival. 

vorbele lui Ion=vorbele rostite de Ion: 
rolul scriitorului=rolul jucat de scriitor ; 
experiențele chimiştilor= experiențele făcute de. chimişti. 


-Cunoaşterea acestui fel de sinonimie. oferă un procedeu util în 
evitarea unor confuzii posibile. Într-adevăr, propoziția dă-mi cartea 
` lui Ionescu poate fi înţeleasă în două feluri, după cum cartea a fost 
scrisă de Ionescu sau este proprietatea lui Ionescu. Dacă avem de 
cemunicat prima idee și vrem să evităm confuzia, e mai bine să 
“spunem : dă-mi cartea scrisă de Ionescu. Confuzia se poate produce 
„mai ales cînd cuvîntul la genitiv e un pronume: încercarea lui a 
. dat greş poate însemna atît „încercarea făcută de o anumită persoană 
n-a reușit“ (genitivul se numeşte aici subiectiv), cît şi „încercarea 
unui anumit aparat, dispozitiv n-a izbutit“ (genitivul se numeşte 
aici obiectiv). Dacă ne interesează prima idee, recurgem la un sino- 
nim sintactic : încercarea făcută de el a dat greş. Desigur nu orice 
cuvînt în genitiv are o construcţie sinonimă de acest fel, de exemplu: 
acoperişul casei, frumusețea peisajului etc. 

(i) Sinonimia dintre o construcție mai concisă și alta mai dez- 
voltată (obţinută prin adăugarea unor determinanţi) : nişte ciortani 
cit palma= =—nişte ciortani mari cît Papa ae ciortani cît palma de 
mari. La fel, în loc de 


Compania a pierdut mai mult de jumătate din efectiv. 
(Camil Petrescu, U, 264), 


se poate spune [...] DAVANT din afecta. său. 


(j) Sinonimia dintre o propoziţie: cu construcţie activă şi o 
propoziție cu construcție pasivă: nimeni n-a înțeles textul =: -textul 
-n-a fost înțeles de nimeni. Trecerea de la o structură la cealaltă se 
face pe baza unei reguli de transformare : subiectul verbului activ 
devine complementul de agent al verbului pasiv, complementul . 
direct al verbului activ devine subiect al verbului pasiv, iar predi- 
catul trece de la diateza activă la cea pasivă. Cele mai multe verbe: 
tranzitive admit ambele construcţii : excepţii importante formează | 

verbele a avea şi a vrea: spunem Ton are două cărți, dar nu şi două 
cărți sînt avute de Ion: Ion vrea o portocală, nu însă și o portocală 
e vrută de Ion. Mai este de observat că, atît în scris, cît şi în vorbire, 
se preferă construcția activă, ceea ce. face ca sinonimul ei pasiv să 
pară adesea greoi, puţin firesc. De exemplu, propoziţia : 


Lope de Vega utilizează deci comparaţia moştenită din 
antichitate. (Vianu, SLUC, 125) 


admite uşor transformarea în propoziţia sinonimă Comparația 
moştenită din antichitate este deci utilizată de Lope de Vega, în schimb 
transformarea încercată asupra construcțiilor active din fraza de 
mâi jos ar avea un rezultat inacceptabil. Într-adevăr: 


Zița ştie mai multe cuvinte franțuzeşti, s-a civilizat complet 
şi nu mai face romane sentimentale. (Ibrăileanu, S, 260) 


ar deveni : | 
Mai multe cuvinte franțuzeşti sînt ştiute de. Zija, (ea) 
s-a civilizat complet şi romane sentimentale nu mai sînt 
făcute (de ea). 


. (k) Sinonimia dintre propoziţii al căror verb-predicat se poate 
construi în două feluri: în lacul acesta mișună racii=lacul acesta 
mişună de raci. | 

_$ 123. Sinonimia dintre o propoziţie şi o parte de propoziţie 
a fost semnalată mai sus ($ 102), cînd s-a arătat că, de exemplu, 
o propoziţie temporală şi un complement de timp au aceeaşi funcție 
în raport cu un verb regent. Adesea, înlocuind propoziţia cu partea 
de propoziţie corespunzătoare, sau invers, înțelesul enunţului rămîne 
neschimbat. Înlocuind atributul gata cu o propoziţie atributivă 
(care e gata), enunţul: 


1 Am adăugat în paranteze pronumele ea, fără care enunţul ar îi ininte- 
` Hgibil. i i 

zii Ceferiştii leagă vagonul nostru de vreun mărfar gata să 
plece. (Stancu, J, 20) 


se. transformă în sinonimul său Ceferiştii leagă vagonul nostru de 
vreun mărfar care e gata să plece. Invers, înlocuind propoziţia comple- 
tivă directă din enunţul de mai jos cu un complement direct, se 
obține de asemenea un enunţ sinonim : | 


Ocoliră stejarul şi începură să alerge ca. bezmelicii în 
jurul lui. (Preda, IP, 23) 
„devine : Ocoliră stejarul și începură a alerga ca bezmeticii în jurul 
S ii oaii Me AP | 
„Există sinonimie între un subiect şi o propoziţie subiectivă: 
E uşor de bănuit cu cilă pricepere şi-au condus ei afacerile, 
(Bogza, Al, 35) | 
devine E ușor să bănuieşti cu cîtă... Na 
Sinonimia dintre complementul indirect și propoziţia completivă 
indirectă : d, 
Dovediţi sau bănuiți a fi fost capii răzorătirii şi a fi săvirşit 
diferite crime, erau ferecaţi în lanţuri, (Rebreanu, R, 515) 
se poate. transforma în enunţul sinonim: Dovediţi sau bănuiți că 
au fost capii răzvrătirii şi că au săvirşit diferite crime, erau ferecați 


în lanțuri. | | 
Există şi sinonimie între complementele circumstanţiale. În 


enunţul | 
Orice pasăre, oricît de măiastră, trebuie să se recunoască * 
nevrednică. (Sadoveanu, 0.9, 447), 

complementul conzesiv e substituibil cu propoziţia concesivă oricît 


„ar fi ea de măiastră. 


172 


În textul următor e posibilă înlocuirea primului gerunziu cu o 
propoziţie cauzală. In felul acesta : 


Văzînd hiîrtia, Ion mai şovăi o clipă, dar totuşi iscăli, gindin- 
du-se că asta-i un moft fără valoare. (Rebreanu, 1, 435) 


se transformă în: După ce văzu hirtia, Ion mai şovăi o clipă, dar 
totuşi iscăli, căci se gindea că asta-i un moft fără valoare. Părţile de 
“propoziţie exprimate prin verbe la gerunziu sînt de obicei comple- 
mente circumstanţiale și sînt sinonime cu propoziţiile circumstan- 
țiale corespunzătoare. Alteori gerunziul e element predicativ supli- 
mentar și se înlocuieşte cu o propoziţie predicativă suplimentară, 
de exemplu l-am văzut certindu-se cu vecinii=l-am văzul cum se 
certa cu vecinii. | 

| Elementul predicativ suplimentar se poate înlocui cu o propo- 
ziţie completivă directă : Jon se crede deștept= Ion crede că e deştept. 
«Să se observe şi schimbarea diatezei la verbul se crede). 

Atributul circumstanţial e sinonim cu o propoziţie circumstanţi- 
ală : argumentul, interesant în felul lui, totuşi nu m-a convins=argu- 
“mentul, deşi era interesant... La. îel, dornic de puțină linişte... = 
fiindcă era dornic de puțină linişte. 

Posibilităţile de înlocuire sinonimică discutate în acest paragraf 
sînt limitate. De pildă, nu putem găsi un sinonim parte de propoziție 
pentru propoziția subiectivă din : 


Nu este aşa că ceva nou apare în tratarea străvechiului 
motiv? (Vianu, SLUC, 13) 
Subordonatele completivă directă și predicativă suplimentară 
din: 
Făceam ce făceam și nu-mi pierea din ochi cum o văzusem 
eu, acolo, la gîrlă. (Preda, IP, 16) 
„nu pot fi nici ele înlocuite cu părți de propoziţie, în aşa fel încît 


să obţinem un enunţ sinonim. Există categorii de propoziţii subordo- 

„şi o propoziţie coordonată : 


A 


-nate, care, din principiu, se opun substituirii cu părți de propoziție, 


de exemplu consecutivele (căci complementul consecutiv se întil- 
nește rar) : | A e | | 
- Totul pare rînduit în situații atit de tipice, încît contempla- 
torul le poate considera cu o blazare amuzată. (Vianu, 
SLUC, 128) | | 
În consecinţă, nu trebuie să confundăm faptul că toate părțile 
de propoziţie au cîte un corespondent propoziţie (subiect — subiec- 


„tivă, complement direct — completivă directă etc.) cu posibilitatea 


de a înlocui într-un anumit enunț o parte de propoziție cu o propo- 


„ziție sinonimă, sau invers. 


§ 124. Există sinonimie sintactică între o parte de propoziţie 


Piraiele din acele locuri, “umflate. de. puhoaie năvalnice, 
_Cară bolovanii în. cantități neaşteptate, închizind trecă- 
torile. (Sadoveanu, 0.14, 459) 


Gerunziul închizind împreună cu complementul . său 7recăforile 
formează un grup sinonim cu o propoziţie principală coordonată: 


` Piraiele [...] cară bolovanii în cantități neaşteptate şi închid trecă- 
torile. Cînd este element predicativ suplimentar, gerunziul cunoaște 


foarte des această sinonimie, cum se întîmplă și în fraza : 


Zile întregi înconjurai pădurea pe zeci de kilometri, trăind 
„ acest viscu bătăi de inimă şi spaime adevărate. (Preda, I ,280), 


„sinonimă cu: Zile întregi înconjurai pădurea pe zeci de kilometri 
şi trăii acest vis [...]. Invers, o coordonată copulativă e adesea sino- . : 
nimă cu un gerunziu-element predicativ suplimentar urmat de deter- 


minările sale. Enunţul : 


Ă O femeie din. casă a ridicat-o şi a rezerhal-o între perne. 
(Galaction, OA, 63) ce, A 

e S l 
“se transiormă în: O femeie din casă a ridicat-o, rezemind-o între 
perne.) 

§ 125. Vom discuta acum sinonimia dintre o frază formată 
prin subordonarea propozițiilor şi o frază formată prin coordonarea 
aceloraşi propoziţii. Se vede că enunţul : 


Îşi aduse aminte de Simion Lungu şi-l căută. din ochi, 
fără să-l găsească. (Rebreanu, 1, 121) 


se transformă fără dificultate într-un enunț sinonim, care are însă 
în locul subordonatei apoziţionale o coordonată adversativă: 
Își aduse aminte de Simion Lungu şi-l căulă din ochi, dar nu-l găsi. 
Un grup de două propoziţii în relația de coordonare adversativă 
are de cele mai multe ori ca sinonim sintactic o frază alcătuită prin 
subordonare (propoziția subordonată e concesivă). Să se observe 
sinonimia : nu sînt pregătit, dar încerc=deși nu sînt pregătit, încerc. 

-Cîteodată o propoziţie subordonată de scop poate îi înlocuită cu 
„o “propoziție coordonată copulativă, fără ca sensul frazei să se 
schimbe : vino să vezi !=vino şi vezi | Enunţul : 


Lasă cele trecătoare şi şubrede, ca să ieşi iar spre orizontul 
dantela! albastru. (Sadoveanu, 0.14, 451) 


devine, printr-o înlocuire similară, Lasă cele trecătoare şi şubrede 
şi ieşi spre orizontul daniela! albastru. 

Sinonimia dintre o frază cu structura Propoziţie principală 
-+ propoziţie principală şi o frază cu structura Propoziţie: regentă 
<propoziţie atributivă ; am avut o singură dorință, şi ea nu mi-a 
fost eE at avut o singură dorinţă, care nu mi-a ai împli- 
nită. i 

Observînd sinonimia : după ce m-a certat, a plecat=m-a certat 
și după aceea a plecat, tragem concluzia că o frază cu structura pro- 
poziție subordonată de timp introdusă prin după ce —> propoziţie 
regentă e sinonimă cu o frază formată prin coordonarea copulativă 
a două propoziții principale, din care a doua începe cu complementul 

de timp după aceea sau cu un sinonim al acestuia. O situaţie asemă- 
nătoare : dacă o frază conţine două propoziţii principale coordonate 
și acțiunea din cea de-a doua se petrece după acțiunea din prima, 
aceasta poate fi uneori transformată în propoziţie circumstanțială 
de timp, iar a doua devine regenta ei : m-a întrebat ceva şi a plecat 
- grăbită=după ce m-a întrebat ceva, a plecat grăbită. Alt exemplu : 


Piatra pe care călcasem se desprinse de pe baza viroagei 


pe care înaintam și se prăvăli în adincuri (Stancu, J, 158) 


e un enunț sinonim cu: După ce se desprinse de pe baza viroagei 
pe care înaintam, piatra pe care călcasem se prăvăli în adincuri, 
-§ 126. În sfîrşit, constatăm existența sinonimiei dintre un enunţ 

și un grup de enunţuri. Mi-a spus să plec are același înţeles cu Mi-a 
spus: Pleacă! Sinonimia de, acest tip se datorește echivalenţei - 
dintre vorbirea directă şi vorbirea indirectă. Altă situație: un 
enunţ format din mai multe propoziţii principale coordonate juxta- 
puse e sinonim cu o grupare de enunțuri. Din enunţul : Se uită, 
cercetă sub pernă, ridică oghealul, ridică salteaua, se uită cu luminarea 
sub pat (vezi § 7) rezultă, prin fragmentare, cinci enunţuri scurte. 

Constatarea sinonimiei descrise mai sus întărește afirmaţia pe 
care am făcut-o la $ 3 (sfîrșit) : „Nici criteriul înţelesului nu e sufi- 
cient de sigur pentru a stabili unde se încheie un enunț și începe 
altul“, Un exemplu analog : da, ai dreptate, trebuie să plec e un enunţ 
sinonim cu textul format din trei enunțuri (unul nepropoziţional, 
o propoziţie şi o îrază) : Da. Ai dreptate. Trebuie să plec. | 

Invers, dintr-o grupare de enunțuri se poate obține: un enunţ 
sinonim : | e | 
E altceva. Un om. Un prieten. Mai mult decît atit. (Sebasti- 
an, OA, 321) 


are același înţeles cu enunţul E altceva, e un om, un prieten, e mai 
mult decit atit. | 

$ -a văzut mai sus, la § 108 consacrat propoziţiilor atributive, 
că cele izolate (explicative) pot fi scoase din frază și transformate 
în enunțuri. Și aceasta e o sursă de obţinere a unor sinonime sintac- 
tice. Un enunţ ca: 


Ne duse, deci, depărtare ca la o sută de paşi, la o veche 
şandrama, din care nu mai rămăsese decit vreo pairu 
scînduri deasupra şi vreo două sau trei pe lături. (Flogaş,. 
O, 112) 


"e sinonim cu succesiunea de două enunţuri: Ne duse [...] la o 
‘veche șandrama. Din ea nu mai rămăsese decit vreo patru scânduri KaJ 

Propozițiile subordonate de cauză pot fi uneori transformate 
în enunțuri fără a modifica înțelesul textului : 


Dreptate are Ion, căci legile lumii spun că averea copilului ` 
se cuvine părintelui. (Rebreanu, 1, 434) 


e un enunţ sinonim cu : Dreptate are Jon. Legile lumii spun că averea 
„copilului se cuvine părintelui. Invers, un enunț poate fi transformat 
în propoziție cauzală : 


Avuserăm noroc. Omul cu arma nu ne simţi, Nw ne simți 
nici cîinele. (Stancu, J, 155) 


e un lanţ de enunțuri care, poate fi concentrat într-unul singur : 
Avuserăm noroc, căci omul cu arma nu ne simţi si nu ne simți nici 
cîinele. 


Il. Construcţii sintactice omonime 


§ 127. Se numesc omonime două cuvinte care au același înveliş 
sonor, dar înţelesuri deosebite, de pildă masă (=mulţime) şi masă 
(=mobilă), Existenţa omonimelor nu dă naștere la confuzii în 
comunicare, cititorul putînd să identifice de obicei cu toată 
siguranţa la care din cele două omonime se referă textul. Astiel, 


/ 

A elimpede că în propoziția îmi place blana de rise vorba de animalul 
ris, iar în propoziţia a izbucnit în ris ne referim la acţiunea de a 
ride. Omonimia dintre cele două cuvinte masă, ca și aceea dintre 
cele două cuvinte ris, nu priveşte decît o parte din formele lor 
gramaticale: la genitiv- -dativ singular mesei diferă de masei, la plural 
rişi nu seamănă cu rîsele. Există şi cuvinte omonime la toate for- 
- mele lor, de exemplu a încinge (cu o cingătoare) și a încinge (soba). 

Citirea întregii propoziţii în care figurează un cuvînt omonim 
cu altul nu e totdeauna suficientă pentru a evita confuzia dintre 
omonime și e nevoie de un context mai amplu. De exemplu, în risul 
acesta m-a speriat nu e limpede cine sperie: un animal sau faptul 
că cineva a rîs? 


§ 128. Un fenomen asemănător omonimiei dintre cuvinte 
' (numită şi omonimie lexicală) există în sintaxă (omonimia sintac- 
tică). 


Două (eventual mai i enunțuri se numesc omonime dacă 

sînt formate din aceleaşi cuvinte, așezate în aceeași ordine, şi dacă 
"organizarea lor sintactică e diferită. Complex sonor identic — înţe- 
les diferit, iată o primă asemănare cu omonimia lexicală. 


$ 129, Două (mai multe) propoziţii sînt omonime cînd se. deose- 
besc prin ipoelia sintactică a uneia din părţile de propoziţie : 


vine seara rica subiect) | 
vine seara (predicat <—— complement de timp) 


Confuzia dintre funcția de subiect şi aceea de complement de 
timp sau dintre funcţia de complement direct şi aceea de comple- 
ment de timp nu e posibilă decît pentru două din formele cuvîntului 
seară, şi anume seara şi serile. Forme ca seară, seri, serii, serilor nu 
provoacă asemenea omonimii sintactice. Prin această limitare la 
anumite forme ale unor cuvinte din enunţ, omonimia sintactică 
seamănă iarăși cu cea lexicală. . 

Asemănarea dintre formele. cazurilor genitiv şi dativ e cauza 
unor! omonimii sintactice dintre propoziţii : 


— spune anecdota lui Radu (genitiv) 
` —\spune anecdota lui Radu (dativ) 


Confuzia poate îi ușor evitată utilizînd în prima situaţie un 
complement indirect pe lîngă spune (de exemplu, spune-ne anecdota 
lui Radu) sau anticipînd, în a doua situaţie, complementul indirect 
și schimbînd ordinea cuvintelori: spune-i lui Radu anecdota. 

Numeralul primul poate avea două funcţii sintactice în enunţul 
“a plecat primul : | | 
a plecat primul (pred. <——> sub.) 

a plecat primul (pred. <—— elem. pred. supl.) 


Există omonime sintactice care diferă prin funcția mai multor 
termeni : 


a rămas profesorul nostru (predicat <——> subiect <-atribut)? 
a rămas profesorul nostru (vb. copulativ —> nume pred. <-atribut) 


- § 130. Propoziţii cu aceleași cuvinte, așezate în aceeaşi ordine, 
„dar avînd o organizare sintactică diferită sînt adesea deosebite de 
ascultător datorită intonaţiei, și de cititor datorită punctuaţiei : 


i-am dat cartea copilului lui Jon 
i-am dat cartea copilului, lui Ion 


Alte două perechi de exemple similare: 


Radu a venit | 
Radu, a venit | 


omul înțelegător se supune imediat 
omul, înfelegător, se supune imediat 


"1 Fără schimbarea topicii, confuzia persistă : spune-i anecdota lui Radu. 

1 Într-un-context ca: Crezi:că a rămas profesorul nostru în cancelarie ? 

3 Într-o frază ca : Deşi nu-i mai sîntem de mult elevi, pentru noi el a rămas 
profesorul. nostru. i 

(Adjectivul înfelegător, cînd e izolat prin virgule, are âici funcția 
„de atribut circumstanţial cu nuanţă cauzală). 

Învelișul sonor fiind atît de net diferențiat, nu e azul să vorbim 
aici de omonimie. Cînd pronunţarea este sau poate fi identică există 
omonimie sintactică, dar confuzia de sens nu se produce, din cauza 
contextului. Exemplul de mai sus vine seara se analizează ca „pre- 
dicat <— complement“ dacă verbul a fost precedat de un cuvînt ca Jon 
sau ea. Ca şi în cazul omonimiei lexicale, contextul de care avem 

"nevoie pentru a înţelege corect funcţiile sintactice poate îi relativ 
“amplu. De multe ori ne ajută cunoștințele pe'care le avem despre 
“situaţiile din realitate. De pildă, în enunţul: 


În acelaşi timp mă înfricoşau [...] cu profesorii de fran- 
ceză şi matematică — domnii Stino şi Ciolac. (Sadoveanu, 
O. 16, 419). 


se înţelege imediat că Stino era profesorul de franceză, iar Ciolac 
profesorul de matematică, deși — din punct de vedere gramatical— 
nimic nu împiedică altă interpretare: domnii: Stino și Ciolac erau 
în același timp profesori de franceză și matematică, fiecare preda 
ambele obiecte. Alegerea primei soluții e impusă de faptul că de 
obicei franceza și nt lia sînt predate de profesori diferiţi. 
Tot astfel, în textul :- 


Soarele asfințea într-o baie de singe, înroşind în unele 
puncte fantasticul peisaj al combinatului nostru, cu fevile 
“lui uriaşe. (Preda, I, 153) 
atributul lui poate fi raportat la trei substantive precedente, deci ` 
există trei enunţuri omonime, după cum lui determină soarele, 


peisaj sau combinatului. Această serie de trei enunțuri omonime 
“există numai din punct de vedere gramatical şi confuzia rămîne 

teoretică. Îi practică ne Piim la o singură interpretare : lui este 
atribut pe lîngă combinatului, căci e mai firesc să atban ţevi unui 
combinat decît unui peisaj sau soarelui ! 

Cu toate acestea, uneori nu putem alege — -din două soluţii 
la fel de plauzibile — una singură: 


Eram preocupat şi absorbit cu desăvirşire de pasiunea 


mea literară (Sadoveanu, 0.16, 486) 


Într- adevăr, cu desăvârşire este casiipleiment numai pe lîngă 
absorbit sau şi pe lîngă preocupat ? 

$115. Propoziţiile intercalate și propoziţiile discontinue . . . . . .. 

$116. Propoziţii regente intercalate într-o subordonată . . e. è o 
$117. Propoziţii dependente de două regente . . . . . . - seee 


Secțiunea F. Sinonimie şi omonimie sintactică . . . . o. o> -s 


], Construcţii sintactice sinonime . ; . . » s e e so... o 
$118. Sinonimia lexicală . . . . eeo seee eme. i, 


$119. Delimitarea sinonimiei sintactice de cea legicală „oo os e. 
$120. Enunţuri sinonime ,cu aceeaşiorganizare sintactică . . . . - » 
$121. Enunțuri sinonime, cu organizare sintactică diteang ae e 


„_$122, Sinonimia dintre două propoziţii . . e è » œs e, so Àp 
: §123. Sinonimia dintre o propoziție şi o parte de propoziție . . . œs l 


§124. Sinonimia dintre o parte de propoziție şi o propoziție coordonată » 
$125. Sinonimia dintre o frază formată prin subordonare și o frază 

formată prin coordonare e e e e e e e e e e» Sema. 
§126. Sinonimia dintre un enunț şi un grup de enunțuri . . . s. 


II. Construcţii sintactice omonime ..... a a MP. 


j $127. Omonimia lexicală e e e Ld e . Ed . . . . . . e. e . Bă . . . 
$128. Definiția omonimiei sintactice . . e e e e e es sesse 


$129. Propoziții omonime . . . . . . es DIN. aa a rE 
§130. Rolul intonației și al sensurilor lexicale în recunoaşterea struc- 
turii sintactice Vs î er. = e s m Re; - TERES: 


listă de abrevieri. c erase si e e Up. e - aF 

